Split (1)

train · 28k rows

id stringlengths 36 36	title stringlengths 8 2.31k	content stringlengths 4 21.7k	datetime stringdate 1478-01-28 12:00:00+0700 2025-05-08 14:01:23+0700	domain stringclasses 9 values	url stringlengths 31 236
aa6271ca-9e39-4b64-8ead-8038aea53e6d	BREAKING: រដ្ឋបាលរាជធានីភ្នំពេញ អំពាវនាវឲ្យអ្នកជំងឺកូវីដឈ្មោះ វ៉ា សុខហួ និងអ្នកដែលស្គាល់គាត់ ជួយរាយការណ៍មកមន្ដ្រីសុខាភិបាល ក្រោយទំនាក់ទំនង និងស្វែងរកមិនទាន់ឃើញ	សាលារាជធានីភ្នំពេញ នៅព្រឹកថ្ងៃទី០៧ ខែមេសា ឆ្នាំ២០២១នេះ បានបន្ដបង្ហាញអត្តសញ្ញាណអ្នកកើតជំងឺកូវីដ ចំនួន៧៨នាក់ ដែលរកឃើញនៅរាជធានីភ្នំពេញ ប៉ុន្ដែក្នុងចំណោមអ្នកជំងឺទាំងនេះ គឺមានអ្នកជំងឺម្នាក់លេខរៀងទី៧៨ ឈ្មោះ វ៉ា សុខហួ មិនទាន់ទាក់ទងបាន និងរកឃើញនៅឡើយទេ គិតត្រឹមវេលាម៉ោង១២៖៣០នាទីថ្ងៃត្រង់នេះ។ អ្នកជំងឺឈ្មោះ វ៉ា សុខហួ ភេទស្រី អាយុ៣១ឆ្នាំ រស់នៅភូមិទ្រា៤ សង្កាត់ស្ទឹងមានជ័យទី៣ ខណ្ឌមានជ័យ មិនបានផ្ដល់ព័ត៌មានលម្អិត ដូចជា ការបញ្ជាក់លេខទូរស័ព្ទ និងអាសយដ្ឋានពិតប្រាកដ ដូច្នេះហើយទើបអាជ្ញាធរ និងមន្ដ្រីសុខាភិបាល មិនទាន់អាចស្វែងរកឃើញ។ សាលារាជធានីភ្នំពេញ បានបញ្ជាក់ថា ។ សាលារាជធានីភ្នំពេញ សូមអំពាវនាវ និងតាមរយៈបណ្ដាញព័ត៌មាន Fresh News ជូនដំណឹងទៅអ្នកជំងឺឈ្មោះ វ៉ា សុខហូ ឬសាច់ញាតិ បងប្អូនមិត្ដភ័ក្ររបស់គាត់ ជួយទាក់ទងមកសាលារាជធានីភ្នំពេញ ចៀសវាងការដើរចម្លង ទៅអ្នកដ៏ទៃផ្សេងទៀតដោយមិនដឹងខ្លួន៕	2021-04-07T19:47:00+07:00	freshnewsasia.com	https://m.freshnewsasia.com/index.php/en/localnews/192623-2021-04-07-05-47-46.html
4274eb25-5175-4438-8bfd-ba91770abee5	ស្វែងរកអ្នកជំងឺ កូវីដ១៩ម្នាក់ ឈ្មោះ វ៉ា សុខហួ	យោងតាមលិខិត របស់សាលារាជធានីភ្នំពេញ ប្រកាសពីអត្តសញ្ញាណ អ្នកកើតជំងឺកូវីដ១៩ថ្មី៧៧នាក់ នាព្រឹកថ្ងៃ ៧ មេសា នេះបានឲ្យដឹងថា ស្រ្តី វ៉ា សុខហួ អាជ្ញាធរមូលដ្ឋាន និងក្រុមគ្រូពេទ្យពុំទាន់រកឃើញលំនៅដ្ឋាន និងពុំអាចទាក់ទង បានដោយសារសាម៉ីខ្លួន មិនបានផ្តល់ព័ត៌មានលំអិត ដូចជាលេខទូរស័ព្ទ និងអាសយដ្ឋានពិតប្រាកដ ដើម្បីបំពេញនៅលើទម្រង់ស្នើសុំ ធ្វើពិសោធន៍ រកមេរោគកូវីដ១៩ នៅពេលយកសំណាក ៕	2021-04-07T19:46:00+07:00	dap-news.com	https://dap-news.com/national/2021/04/07/133503/
8df5a52f-f5f2-4064-8248-067c9b1a3031	ខេត្តស្វាយរៀង រកឃើញករណីវិជ្ជមានជំងឺកូវីដ១៩ លើប្រជាពលរដ្ឋ៣នាក់ នៅស្រុករមាសហែក, អ្នកប៉ះពាល់ផ្ទាល់ និងប្រយោលមាន២៤នាក់	រដ្ឋបាលខេត្តស្វាយរៀង នៅថ្ងៃទី០៧ ខែមេសា ឆ្នាំ២០២១នេះ បានប្រកាសពីការរកឃើញករណីវិជ្ជមានជំងឺកូវីដ១៩ លើប្រជាពលរដ្ឋ៣នាក់ នៅស្រុករមាសហែក ហើយមានប៉ះពាល់ផ្ទាល់ និងប្រយោល២៤នាក់ ។ សេចក្ដីជូនដំណឹងដែលបណ្ដាញព័ត៌មាន Fresh News ទទួលបានរដ្ឋបាលខេត្តស្វាយរៀង បានបញ្ជាក់ថា ប្រជាពលរដ្ឋទាំង៣នាក់ ដែលរកឃើញវិជ្ជមានជំងឺកូវីដ១៩ នោះរួមមាន៖ បុរសឈ្មោះ ចក់ សាមួន អាយុ ៥៧ឆ្នាំ កុមារាអាយុ ១៣ឆ្នាំ និងកុមារីអាយុ ៨ឆ្នាំ ដែលធ្លាប់បានប៉ះពាល់ជាមួយអ្នកជំងឺកូវីដ១៩ ឈ្មោះ ទៀង អូន អាយុ ២៧ ឆ្នាំ និងស្ត្រីឈ្មោះ ចិន ហម អាយុ ៥៣ឆ្នាំ។ នៅក្នុងសេចក្តីជូនដំណឹងរដ្ឋបាលខេត្តស្វាយរៀង បានឱ្យដឹងទៀតថា ចំពោះអ្នកដែលបានប៉ះពាល់នឹងអ្នកជំងឺទាំង៣នាក់នេះ មានប៉ះពាល់ដោយផ្ទាល់២២នាក់ ស្រី ១០ នាក់រង់ចាំក្រុមការងារយកវត្ថុវិភាគសំណាកធ្វើតេស្ត និងប្រយោលមានចំនួន២នាក់ ត្រូវបានដាក់ឲ្យធ្វើចត្តាឡីស័កនៅផ្ទះរយៈពេល ១៤ ថ្ងៃដើម្បីតាមដានសុខភាព៕	2021-04-07T19:29:00+07:00	freshnewsasia.com	https://m.freshnewsasia.com/index.php/en/localnews/192619-2021-04-07-05-29-29.html
dd8c3441-93dc-44a7-b22f-61a123913c66	តំណាងរាស្ត្រមណ្ឌលភ្នំពេញ សំណូមពរដល់វត្តអារាមនានានៅភ្នំពេញ បន្តចូលរួមប្រយុទ្ធប្រឆាំងជំងឺកូវីដ១៩ ពិសេសនាឱកាសចូលឆ្នាំខ្មែរខាងមុខ	លោក សួន រិនឌី សមាជិកគណៈកម្មការសិទ្ធិមនុស្ស ទទួលពាក្យបណ្តឹង អង្កេត ទំនាក់ទំនងរដ្ឋសភា-ព្រឹទ្ធសភា នៃរដ្ឋសភា និងជាតំណាងរាស្ត្រមណ្ឌលភ្នំពេញ បានសំណូមពរដល់វត្តអារាមនានានៅរាជធានីភ្នំពេញ ក៏ដូចជាប្រជាពុទ្ធបរិស័ទទាំងឡាយ បន្តចូលរួមប្រយុទ្ធប្រឆាំងជំងឺកូវីដ១៩ ជាមួយរាជរដ្ឋាភិបាល ពិសេសនាឱកាសចូលឆ្នាំខ្មែរខាងមុខ។ ការស្នើយ៉ាងដូច្នេះរបស់តំណាងរាស្ត្រមណ្ឌលរាជធានីភ្នំពេញ ត្រូវបានដឹកនាំប្រតិភូសមាគមវិនិយោគិនកម្ពុជា រួមដំណើរដោយលោក ហែម អាន ប្រធានក្រុមប្រឹក្សាខណ្ឌដូនពេញ លោក ឡី សុភាព នាយកប្រតិបត្តិសមាគម និងជាសមាជិកក្រុមប្រឹក្សារាជធានី និងសហការី បាននាំយកទេយ្យទានប្រគេនដល់ព្រះសង្ឃគង់នៅវត្តសារាវន្តតេជោ និងវត្តព្រះពុទ្ធឃោសាចារ្យ ស្ថិតក្នុងខណ្ឌដូនពេញ រាជធានីភ្នំពេញ នាថ្ងៃទី៦ ខែមេសា ឆ្នាំ២០២១។ នាឱកាសនោះ លោក សួន រិនឌី បានសំណូមពរដល់ព្រះចៅអធិការវត្ត និងគណៈកម្មាធិការអាចារ្យវត្ត មេត្តាចូលរួមរៀបចំប្រយុទ្ធប្រឆាំងជំងឺឆ្លងកូវីដ១៩ នាឱកាសពេលបុណ្យចូលឆ្នាំថ្មីនេះ ដោយត្រូវមានប្រដាប់វាស់កម្ដៅ ម៉ាស់ អាល់កុលលាងដៃ និងរក្សាគម្លាតសម្រាប់ពុទ្ធបរិស័ទ ស្របតាមការណែនាំរបស់ក្រសួងសុខាភិបាល និងក្រោមការដឹកនាំរបស់សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា ជាពិសេសគឺ ៣កុំ ៣ ការពារ។ សូមបញ្ជាក់ថា ទេយ្យទានដែលប្រគេនដល់ព្រះសង្ឃនាពេលនេះ ក្នុងមួយវត្តទទួលបានអង្ករ ២បាវ ត្រីខ ១កេសធំ មី ១កេសធំ អាល់កុលជែល ១០ដប ទឹកបរិសុទ្ធ ៥កេស ប្រព័ន្ធចម្រោះទឹកស្អាត ១ឈុត ម៉ាស់ ១កេស ស្លាដក់ ១ បច្ច័យ ៥០ម៉ឺនរៀល ព្រមទាំងបានឧបត្ថម្ភថវិកាមួយចំនួនដល់អាជ្ញាធរសង្កាត់ សម្រាប់អបអរសាទរពិធីបុណ្យចូលឆ្នាំថ្មីប្រពៃណីជាតិ នាពេលដ៏ខ្លីខាងមុខនេះផងដែរ៕	2021-04-07T19:23:00+07:00	freshnewsasia.com	https://m.freshnewsasia.com/index.php/en/localnews/192618-2021-04-07-05-23-33.html
b94c13bc-eec7-470b-883a-43fdd1e67904	នាយឧត្តមសេនីយ៍ វង្ស ពិសេន ណែនាំដល់យោធិន ដែលពុំទាន់ចាក់វ៉ាក់សាំងកូវីដ ត្រូវប្រញាប់ប្រញាល់ ទៅចាក់ជាបន្ទាន់	នាយឧត្តមសេនីយ៍ វង្ស ពិសេន ណែនាំបែបនេះ ក្រោយពីសម្តេចតេជោ ហ៊ុន សែន នាយករដ្ឋមន្រ្តី នៃកម្ពុជា ប្រកាសថា នៅពេលខាងមុខ កងកម្លាំងប្រដាប់អាវុធ និងមន្រ្តីរាជការ ដែលគេចវេសមិនចាក់វ៉ាក់សាំង បង្ការជំងឺកូវីដ១៩ អាចនឹងត្រូវបាត់បង់ ការងារតែម្តង។ តាមរយៈសេចក្ដីណែនាំរបស់ នាយឧត្តមសេនីយ៍ វង្ស ពិសេន នៅថ្ងៃទី៧ ខែមេសា ឆ្នាំ២០២១ បានឲ្យដឹងថា មេបញ្ជាការប្រភេទ ទ័ពជំនាញ និងនាយកស្ថានប័ន ចំណុះអគ្គបញ្ជាការដ្ឋានទាំងអស់ ត្រូវត្រៀមរៀបចំទីតាំង សម្រាប់ព្យាបាលអ្នក ជំងឺកូវីដ-១៩ កម្រិតស្រាល នៅតាមបណ្ដាកងឯកភាព ស្ថានប័ន នៃកងយោធពលខេមរភូមិន្ទ។ នាយឧត្តមសេនីយ៍ បន្ដថា អនុវត្តតាមការណែនាំរបស់ សម្តេចតេជោ ហ៊ុន សែន ក្នុងការប្រយុទ្ធប្រឆាំងនឹងជំងឺកូវីដ-១៩ ដែលកំពុងរីករាលដាលក្នុង សហគមន៍ នៅកម្ពុជា អគ្គមេបញ្ជាការនៃកងយោធពលខេមរភូមិន្ទ ណែនាំដល់មេបញ្ជាការប្រភេទទ័ព ទ័ពជំនាញ និងនាយកស្ថាប័នចំណុះអគ្គបញ្ជាការដ្ឋានទាំងអស់ ដូចខាងក្រោម៖ ទី១-រៀបចំទីតាំងព្យាបាល អ្នកជំងឺកូវីដ-១៩ កម្រិតស្រាល នៅក្នុងបរិវេណ នៃអង្គភាពនីមួយៗ ដោយ មានបំពាក់គ្រែអ្នកជំង និងសម្ភារៈពេទ្យចាំបាច់មួយចំនួន។ ទី២-រៀបចំកម្លាំងសុខាភិបាល និងត្រៀមហ្វឹកហ្វឺនបំប៉នគ្រូពេទ្យ ដើម្បីថែទាំនិងព្យាបាល អ្នកជំងឺកូវីដ កម្រិតស្រាល នៅក្នុងអង្គភាពរបស់ខ្លួន។ ទី៣-បន្តរៀបចំទីតាំងសម្រាប់ធ្វើចត្តាឡីស័ក ដោយឡែកនៅក្នុងអង្គភាព ដើម្បីធ្វើចត្តាឡីស័កយោធិន ដែលសង្ស័យ មានការពាក់ព័ន្ធ ជាមួយនឹងអ្នកជំងឺកូវីដ-១៩។ និងទី៤-យោធិនដែលពុំទាន់ បានចាក់វ៉ាក់សាំងបង្ការជំងឺកូវីដ-១៩ ត្រូវប្រញាប់ប្រញាល់ទៅចាក់ វ៉ាក់សាំងជាបន្ទាន់ នៅតាមទីតាំង ដែលបានកំណត់ លើកលែងតែយោធិន ដែលមានបញ្ហាសុខភាព ហើយគ្រូពេទ្យបានចេញលិខិត បញ្ជាក់មិនអនុញ្ញាតឱ្យចាក់ ។ ចំពោះមុខ មូលដ្ឋានកងទ័ពទាំងអស់ ត្រូវត្រួតពិនិត្យ យោធិនណាដែលមិន ទាន់បានចាក់វ៉ាក់សាំង និងមិនត្រូវបានអនុញ្ញាត ឱ្យចូលក្នុងមូលដ្ឋានកងទ័ព៕	2021-04-07T19:19:00+07:00	dap-news.com	https://dap-news.com/national/2021/04/07/133483/
4499d992-8dff-4e20-a0ff-4ce7f5c7155c	៣ សំណួរពាក់ព័ន្ធអ្នកជំងឺទឹកនោមផ្អែមនិងការចាក់វ៉ាក់សាំងកូវីដ-១៩	វ៉ាក់សាំងការពារកូវីដ-១៩ កំពុងចរាចរចាក់ជូនប្រជាពលរដ្ឋដែលស្ថិតក្នុងបញ្ជីរអទិភាពឬងាយរងគ្រោះ។ ស្របពេលគ្នានេះ បុគ្គលដែលមានស្ថានភាពជំងឺរ៉ាំរ៉ៃក៏ត្រូវបានហាមប្រាម។ ក្នុងនោះអ្នកជំងឺទឹកនោមផ្អែម ក៏កំពុងស្ថិតក្នុងចម្ងល់ផងដែរថា តើពួកគាត់អាចចាក់វ៉ាក់សាំងបានដែរឬយ៉ាងណា? វេជ្ជបណ្ឌិតមកពី CDC នៅសហរដ្ឋអាមេរិក ផ្ដល់ចម្លើយថាអាចចាក់បាន! ហើយខាងក្រោមជាចម្ងល់ក៏ដូចជាការបកស្រាយពាក់ព័ន្ធអ្នកជំងឺទឹកនោមផ្អែមនិងការចាក់វ៉ាក់សាំងកូវីដ-១៩៖ ទាក់ទិនសំណួរនេះ វេជ្ជបណ្ឌិត Robert Gabbay ប្រធានផ្នែកវិទ្យាសាស្ត្រនិងវេជ្ជសាស្រ្តនៃសមាគមជំងឺទឹកនោមផ្អែមអាមេរិក (ADA) រដ្ឋ Virginia មានប្រសាសន៍ថា “ករណីឆ្លងកូវីដ អ្នកដែលមានជំងឺទឹកនោមផ្អែមនឹងវិវត្តអាការកាន់តែអាក្រក់ជាងអ្នកដែលមិនមានជំងឺទឹកនោមផ្អែម ។ ចំណែកនៅដំណាក់កាលដំបូងនៃជំងឺរាតត្បាតការសិក្សាពី CDC បានរកឃើញថា អ្នកជំងឺអាយុក្រោម ៦៥ ឆ្នាំប្រមាណពាក់កណ្ដាលដែលបានស្លាប់ដោយសារកូវីដ-១៩ មានជំងឺទឹកនោមផ្អែម។ រីឯវេជ្ជបណ្ឌិត Justin Gregory ជំនួយការសាស្រ្តាចារ្យផ្នែកកុមារ មន្ទីរពេទ្យកុមារ Vanderbilt នៅសហរដ្ឋអាមេរិក បានឱ្យដឹងថា ការចាក់វ៉ាក់សាំងមានសារៈសំខាន់ណាស់សម្រាប់អ្នកជំងឺទឹកនោមផ្អែម ដោយអាចជួយឱ្យអត្រាស្លាប់ធ្លាក់ទាបបំផុត ប្រសិនពួកគាត់ឆ្លងកូវីដ ត្រូវចូលពេទ្យ។ ការសិក្សារបស់វេជ្ជបណ្ឌិតរូបនេះកាលពីខែធ្នូ ឆ្នាំ ២០២០ រកឃើញថា អ្នកដែលមានជំងឺទឹកនោមផ្អែមប្រភេទ ១ ឬប្រភេទ ២ ងាយនឹងចូលសម្រាកនៅមន្ទីរពេទ្យឬមានរោគសញ្ញាធ្ងន់ធ្ងរខ្លាំងជាងអ្នកដែលមិនមានជំងឺទឹកនោមផ្អែមរហូតដល់ទៅ ៣ ដង។ ដោយឡែកការសិក្សាពីចក្រភពអង់គ្លេសបានបង្ហាញពីហានិភ័យស្រដៀងគ្នានេះដែរ។ ការសិក្សានៅខែតុលា ឆ្នាំ ២០២០ ដែលចេញផ្សាយក្នុងទស្សនាវដ្តី Lancet Diabetes & Endocrinology បានរកឃើញថា អ្នកដែលមានជំងឺទឹកនោមផ្អែមប្រភេទទី ១ ឬប្រភេទ ២ ងាយនឹងស្លាប់ដោយសារកូវីដផងដែរ។ វ៉ាក់សាំងចំនួនពីរដូស តម្រូវឱ្យចាក់ពីរដងក្នុងចន្លោះពេលពី ១៥-២១ ថ្ងៃ មានប្រសិទ្ធភាពតាមប្រភេទរបស់វា។ ទន្ទឹមនឹងនោះ វេជ្ជបណ្ឌិត C.Buddy Creech នាយកកម្មវិធីស្រាវជ្រាវវ៉ាក់សាំងការពារមេរោគ Vanderbilt នៅ Nashville និយាយថា ប្រសិទ្ធភាពនោះរាប់បញ្ចូលទាំងអ្នកដែលមានជំងឺទឹកនោមផ្អែម លើសឈាម និងធាត់ផងដែរ។ លោកបន្ថែមថា អ្នកដែលមានជំងឺទឹកនោមផ្អែមប្រភេទទី ១ ប្រភេទទី ២ នឹងទទួលបានប្រសិទ្ធភាពខ្ពស់ហើយធ្វើឱ្យមានការឆ្លើយតបជាមួយប្រព័ន្ធភាពស៊ាំដូចគ្នានឹងអ្នកគ្មានជំងឺដែរ។ រីឯ វេជ្ជបណ្ឌិត Gabbay អះអាងថា វ៉ាក់សាំង COVID-19 មិនបង្កហានិភ័យចំពោះអ្នកដែលមានជំងឺទឹកនោមផ្អែមនោះទេ។ ជាទូទៅផលប៉ះពាល់ក្រោយចាក់វ៉ាក់សាំងរួមមាន ឈឺចាប់ ហើម និងឡើងក្រហមនៅកន្លែងចាក់ថ្នាំ។ល។ ផលរំខានទូទៅផ្សេងទៀតអាចគ្រុនតិចតួច អស់កម្លាំង និងឈឺក្បាល។ ភាគច្រើននៃផលប៉ះពាល់ទាំងនេះមានលក្ខណៈស្រាលប៉ុណ្ណោះ។ អាការទាំងនេះ ក៏អាចកើតឡើងចំពោះអ្នកជំងឺទឹកនោមផ្អែមដែរ តែវេជ្ជបណ្ឌិតប្រាប់កុំឱ្យបារម្ភ ព្រោះជាផលប៉ះពាល់ទូទៅ ពុំមានអាចបង្កគ្រោះថ្នាក់ទេ៕ ចុចអាន៖ ចុចអាន៖	2021-04-07T19:16:00+07:00	kampucheathmey.com	https://www.kampucheathmey.com/health/97631
afaae623-654d-43d6-826d-fcb10f54b707	TOP NEWS: អភិបាលរាជធានីភ្នំពេញ អំពាវនាវម្ចាស់ភោជនីយដ្ឋាន ហាងកាហ្វេ និងលក់គ្រឿងហូប គួរខ្ចប់ជូនអតិថិជនប្រសើរជាងអង្គុយនៅក្នុងហាង ដើម្បីការពារ និងទប់ស្កាត់ជំងឺកូវីដ១៩ (Video inside)	អភិបាលរាជធានីភ្នំពេញ លោក ឃួង ស្រេង តាមរយៈបណ្ដាញព័ត៌មានផ្លូវការ Fresh News នៅព្រឹកថ្ងៃទី០៧ ខែមេសា ឆ្នាំ២០២១នេះ បានលើកទឹកចិត្ត និងអំពាវនាវដល់ម្ចាស់ភោជនីយដ្ឋាន ហាងកាហ្វេ និងកន្លែងលក់គ្រឿងហូបទាំងអស់នៅទូទាំងរាជធានីភ្នំពេញ គួរបម្រើសេវាដោយខ្ចប់ជូនអតិថិជន ប្រសើរជាការអង្គុយទទួលទាននៅក្នុងហាង។ ការអំពាវនាវរបស់លោក ឃួង ស្រេង ធ្វើឡើបន្ទាប់ពីសង្កេតឃើញថា ចំនួនអ្នកឆ្លងជំងឺកូវីដ១៩ នៅក្នុងរាជធានីភ្នំពេញ ហាក់មិនមានការថមថយ ហើយភាគីច្រើនកើតឡើងនៅតាមភោជនីយដ្ឋាន ហាងកាហ្វេ ដោយសារតែមនុស្សជាច្រើននៅតែបន្ដទៅជួបជុំទទួលទានអាហារ ដោយមិនបានរក្សាគម្លាតត្រឹមត្រូវតាមការណែនាំរបស់ក្រសួងសុខាភិបាល។ លោក ឃួង ស្រេង បានថ្លែងយ៉ាងដូច្នេះថា ។ លោក ឃួង ស្រេង បានគូសបញ្ជាក់ថា ក្នុងករណីម្ចាស់ភោជនីយដ្ឋាន ឬហាងកាហ្វេ ចង់ឲ្យអតិថិជនបន្ដទទួលទាននៅក្នុងទីតាំងរបស់ខ្លួន ត្រូវតែអនុវត្តឲ្យបានខ្ជាប់ខ្ជួនតាមវិធានសុខាភិបាល ដោយរក្សាគម្លាតសុវត្ថិភាពបុគ្គល ចាប់ពី១ម៉ែត្រកន្លះ ឬកាត់បន្ថយចំនួនកៅអីដែលអង្គុយនៅតាមតុដែលមានការប្រមូលផ្ដុំ។ បើតាមអភិបាលរាជធានីភ្នំពេញ ក្នុងករណីម្ចាស់ទីតាំងភោជនីយដ្ឋាន ហាងកាហ្វេ នៅតែអនុវត្តមិនបានត្រឹមត្រូវតាមការណែនាំរបស់អាជ្ញាធរមានសមត្ថកិច្ច និងវិធានរបស់ក្រសួងសុខាភិបាលទេនោះ អាជ្ញាធរនឹងចាត់វិធានការតាមផ្លូវច្បាប់ជាធរមាន ដើម្បីចូលរួមការពារ និងទប់ស្កាត់ការឆ្លងរីករាលដាលជំងឺកូវីដ១៩ ក្នុងសហគមន៍។ មន្ដ្រីសុខាភិបាលក៏បានប្រាប់មកកាន់បណ្ដាញព័ត៌មាន Fresh News ដែរថា ករណីឆ្លងជាច្រើននៅក្នុងរាជធានីភ្នំពេញ នៅពេលសួរនាំទៅកាន់ប្រជាពលរដ្ឋដែលឆ្លងនោះ គឺមានប្រភពចេញពីកន្លែងហូបចុក ជួបជុំ នៅតាមភោជនីយដ្ឋាន ឬហាងកាហ្វេជាដើម។ លើសពីនេះទៅទៀត ក៏មានការឆ្លងចេញពីកន្លែងហូបបាយជុំគ្នានៅកន្លែងធ្វើការផងដែរ។ ជាក់ស្ដែងបុគ្គលិកធនាគារមួយ ពេលធ្វើការមានការពាក់ម៉ាស់ត្រឹមត្រូវ ហើយខ្ចប់បាយផ្ទះទៅដើម្បីហូប ប៉ុន្ដែបែរជាត្រូវឆ្លងចេញពីកន្លែងហូបបាយជុំគ្នានៅកន្លែងធ្វើការទៅវិញ។ យ៉ាងណាមិញ ទីតាំងភោជនីយដ្ឋាន និងហាងកាហ្វេ ដែលត្រូវបានរកឃើញថា មានការពាក់ព័ន្ធអ្នកកើតជំងឺកូវីដ១៩ ត្រូវបានបិទទ្វារបណ្ដោះអាសន្នជាបន្ដបន្ទាប់ផងដែរ។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី០៧ ខែមេសា ឆ្នាំ២០២១នេះ កម្ពុជាបានរកឃើញអ្នកឆ្លងសរុបចំនួន ២៩១៥នាក់ ក្នុងនោះករណីសហគមន៍២០កុម្ភៈ ចំនួន២៣៨៣នាក់, អ្នកជាសះស្បើយចំនួន ១៨២៤នាក់, អ្នកកំពុងសម្រាកព្យាបាលចំនួន១០៦៤នាក់, អ្នកស្លាប់ចំនួន ២២នាក់ និងស្លាប់ដោយជំងឺផ្សេង ពេលកំពុងព្យាបាលកូវីដ១៩ចំនួន ៥នាក់៕	2021-04-07T18:41:00+07:00	freshnewsasia.com	https://m.freshnewsasia.com/index.php/en/localnews/192614-2021-04-07-04-41-09.html
221f54fc-525c-427f-8c41-13187b11fbb3	អាជ្ញាធរភ្នំពេញ បង្ហាញ អត្តសញ្ញាណ អ្នកឆ្លងជំងឺកូវីដ៧៧នាក់ ដែលភាគច្រើន ជាសាច់ញ្ញាតិ និង អាជីវករផ្សារអូរឫស្សី	No Content	2021-04-07T18:32:00+07:00	dap-news.com	https://dap-news.com/national/2021/04/07/133464/
aac7636b-89c6-4601-afce-d6ea9804c3b7	BREAKING: រដ្ឋបាលរាជធានីភ្នំពេញ បង្ហាញអត្តសញ្ញាណអ្នកកើតជំងឺកូវីដ១៩ ចំនួន៧៨នាក់ ដែលរកឃើញនៅថ្ងៃម្សិលមិញ	រដ្ឋបាលរាជធានីភ្នំពេញ នៅព្រឹកថ្ងៃពុធ ទី០៧ ខែមេសា ឆ្នាំ២០២១នេះ បានបង្ហាញអត្តសញ្ញាណអ្នកជំងឺកូវីដ១៩ ចំនួន ៧៨នាក់ទៀត ដែលបានរកឃើញកើតជំងឺកូវីដ១៩ នៅថ្ងៃទី០៦ ខែមេសា ម្សិលមិញនេះ។ ការបង្ហាញអត្តសញ្ញាណនេះ ដើម្បីផ្តល់ជាព័ត៌មានដល់អ្នកដែលពាក់ព័ន្ធផ្ទាល់ ឬប្រយោល ទៅធ្វើតេស្តសុខភាព និងធ្វើចត្តាឡីស័ក។ ជាពិសេសត្រូវអនុវត្តន៍វិធានការសុខាភិបាលផ្សេងៗ ដើម្បីទប់ស្កាត់ការចម្លងជំងឺបន្ត។ រដ្ឋបាលរាជធានីភ្នំពេញ បានអំពាវនាវដល់ប្រជាពលរដ្ឋដែលមានប្រាស្រ័យទាក់ទងជាមួយអ្នកកើតជំងឺកូវីដ១៩ ប្រញាប់រាយការណ៍ជូនអាជ្ញាធរមូល និងរូសរាន់ទៅយកសំណាកនៅមន្ទីរពេទ្យមិត្តភាពខ្មែរ-សូវៀត មណ្ឌលសុខភាពចាក់អង្រែ វិទ្យាល័យបាក់ទូក វិទ្យាល័យបឹងត្របែក និងសាលាបឋមសិក្សាសុភមង្គល។	2021-04-07T18:24:00+07:00	freshnewsasia.com	https://m.freshnewsasia.com/index.php/en/localnews/192611-2021-04-07-04-24-08.html
89e35886-e109-47d0-8d7e-1cb4d87e1a74	ស្ងាត់មួយរយៈ! ខណ្ឌឬស្ស៊ីកែវមាន អ្នកឆ្លងជំងឺកូវីដ១៩ថ្មី ចំនួន៣នាក់ទៀតហើយ	ភ្នំពេញ ៖ អាជ្ញាធរខណ្ឌប្ញស្ស៊ី បានប្រកាសឲ្យដឹងថា បានរកឃើញអ្នកកើតជំងឺកូវីដ១៩ចំនួន៣នាក់ទៀតហើយ នៅយប់ថ្ងៃទី៦ ខែមេសា ឆ្នាំ២០២១ រំលងអាធ្រាតឈានចូលថ្ងៃទី៧ ខែមេសា ឆ្នាំ២០២១ ។ ខណ្ឌនេះត្រូវបានស្ងាត់ អ្នកកើតជំងឺកូវីដ១៩មួយរយៈពេលមកហើយ។ អ្នកទាំង៣នោះរួមមាន ៖ ទី១-ស្ត្រី អាយុ ៣៥ ឆ្នាំ ជាអាជីវករលក់សៀវភៅ តូបលេខ៩៧,៩៨ ច្រកទី១ ជាន់ឡៅតឿ នៃផ្សារអូរប្ញស្សី មានទីលំនៅ នៅសង្កាត់ទួលសង្កែទី១ ខណ្ឌប្ញស្សីកែវ រាជធានីភ្នំពេញ។ ២- បុរស អាយុ ៣៨ ឆ្នាំ ជាជាងជួសជុលម៉ាស៊ីនត្រជាក់ នៅខណ្ឌទួលគោក និងបានធ្វើការនៅការ៉ាស់ឡាន នៅជិតផ្សារសាំហាន់ មានទីលំនៅផ្ទះលេខ ៣៣១ ផ្លូវលេខ៥ ភូមិមិត្តភាព សង្កាត់ប្ញស្សីកែវ ខណ្ឌប្ញស្សីកែវ រាជធានីភ្នំពេញ និងទី៣-បុរស អាយុ ៥៨ ឆ្នាំ មានទីលំនៅផ្ទះលេខD27 ផ្លូវបេតុង ភូមិខ១ នៅសង្កាត់ច្រាំងចំរេះទី២ ខណ្ឌប្ញស្សីកែវ រាជធានីភ្នំពេញ។ រដ្ឋបាលខណ្ឌប្ញស្សីកែវ ក៏បានអំពាវនាវដល់អាជីវករ លក់ដូរ នៅផ្សារអូរប្ញស្សី ឬអ្នកពាក់ព័ន្ធផ្ទាល់ជាមួយ រួសរាន់ទៅធ្វើតេស្តរកមេរោគកូវីដ១៩ជាបន្ទាន់ ៕	2021-04-07T18:16:00+07:00	dap-news.com	https://dap-news.com/national/2021/04/07/133451/
1c31aeb5-4437-4a60-81fd-55840706d004	នាយឧត្តមសេនីយ៍ វង្ស ពិសេន ណែនាំឲ្យត្រៀមរៀបចំទីតាំងសម្រាប់ព្យាបាលអ្នកជំងឺកូវីដ-១៩ កម្រិតស្រាល នៅតាមបណ្តាកងឯកភាព ស្ថាប័ន នៃកងយោធពលខេមរភូមិន្ទ	នាយឧត្តមសេនីយ៍ វង្ស ពិសេន អគ្គមេបញ្ជាការ នៃកងយោធពលខេមរភូមិន្ទ បានចេញសេចក្តីណែនាំ ស្តីពីការត្រៀមរៀបចំទីតាំងសម្រាប់ព្យាបាលអ្នកជំងឺកូវីដ-១៩ កម្រិតស្រាល នៅតាមបណ្តាកងឯកភាព ស្ថាប័ន នៃកងយោធពលខេមរភូមិន្ទ។ នេះបើតាមសេចក្តីណែនាំ ដែលបណ្តាញព័ត៌មាន Fresh News ទទួលបាននៅថ្ងៃទី៧ ខែមេសា ឆ្នាំ២០២១នេះ។ រៀបចំទីតាំងព្យាបាលអ្នកជំងឺកូវីដ-១៩ កម្រិតស្រាល នៅក្នុងបរិវេណនៃអង្គភាពនីមួយៗ ដោយមានបំពាក់គ្រែអ្នកជំងឺ និងសម្ភារៈពេទ្យចាំបាច់មួយចំនួន។ រៀបចំកម្លាំងសុខាភិបាល និងត្រៀមហ្វឹកហ្វឺនបំប៉នគ្រូពេទ្យ ដើម្បីថែទាំនិងព្យាបាលអ្នកជំងឺកូវីដ -១៩ កម្រិតស្រាល នៅក្នុងអង្គភាពរបស់ខ្លួន។ បន្តរៀបចំទីតាំងសម្រាប់ធ្វើចត្តាឡីស័កដោយឡែក នៅក្នុងអង្គភាព ដើម្បីធ្វើចត្តាឡីស័កយោធិន ដែលសង្ស័យមានការពាក់ព័ន្ធជាមួយនឹងអ្នកជំងឺកូវីដ-១៩។ យោធិនដែលពុំទាន់បានចាក់វ៉ាក់សាំងបង្ការជំងឺកូវីដ-១៩ ត្រូវប្រញាប់ប្រញាល់ ទៅចាក់វ៉ាក់សាំង ជាបន្ទាន់នៅតាមទីតាំងដែលបានកំណត់ លើកលែងតែយោធិនដែលមានបញ្ហាសុខភាព ហើយគ្រូពេទ្យបានចេញលិខិតបញ្ជាក់មិនអនុញ្ញាតឱ្យចាក់។ ចំពោះមុខ មូលដ្ឋានកងទ័ពទាំងអស់ត្រូវ ត្រួតពិនិត្យយោធិនណាដែលមិនទាន់បានចាក់វ៉ាក់សាំង និងមិនត្រូវវបានអនុញ្ញាតឱ្យចូលក្នុងមូលដ្ឋានកងទ័ព។ សូមជម្រាបថា សម្តេចតេជោ ហ៊ុន សែន បានធ្វើការណែនាំថ្មីមួយ ដោយឱ្យក្រសួងសុខាភិបាល និងអ្នកពាក់ព័ន្ធគិតគូរ និងរៀបចំទុកជាមុនពីលទ្ធភាពផ្តល់ការព្យាបាលនៅតាមផ្ទះសម្រាប់អ្នកជំងឺកូវីដ១៩ ដែលមានស្ថានភាពស្រាល។ ក្នុងសារសំឡេងដែលត្រូវាបានចែកចាយលើបណ្តាញសង្គម នាព្រឹកថ្ងៃទី០៦ ខែមេសា សម្តេចតេជោ បានចាត់ទុកនេះ គឺជាការគិតគូរ និងជាការរៀបចំផែនការទុកជាមុនក្នុងករណីអ្នកជំងឺកើនឡើងកាន់តែច្រើន ហើយមិនអាចមានទីតាំងសម្រាប់ព្យាបាល៕	2021-04-07T18:14:00+07:00	freshnewsasia.com	https://m.freshnewsasia.com/index.php/en/localnews/192609-2021-04-07-04-14-29.html
a009c8e8-3948-4fe9-877b-29bc02101ea4	រដ្ឋបាលខេត្តត្បូងឃ្មុំ ចេញសេចក្ដីណែនាំបង្ការ និងទប់ស្កាត់ជំងឺកូវីដ១៩ ក្នុងឱកាសបុណ្យចូលឆ្នាំថ្មី	លោក ជាម ច័ន្ទសោភ័ណ អភិបាលខេត្តត្បូងឃ្មុំ និងជាប្រធានគណៈបញ្ជាការឯកភាពខេត្ត បានចេញសេចក្ដីណែនាំស្ដីពី វិធានការបង្ការ និងទប់ស្កាត់ការឆ្លងរាលដាលជំងឺកូវីដ១៩ ក្នុងឱកាសបុណ្យចូលឆ្នាំថ្មី និងដើម្បីរក្សាបាននូវស្ថិរភាព សន្ដិសុខ សណ្ដាប់ធ្នាប់សាធារណៈ និងសុវត្ថិភាពសង្គម។ សេចក្ដីណែនាំដែលបណ្ដាញព័ត៌មាន Fresh News ទទួលបាននៅព្រឹកថ្ងៃទី០៧ ខែមេសា ឆ្នាំ២០២១នេះ លោក ជាម ច័ន្ទសោភ័ណ បានធ្វើការណែនាំ៨ចំណុចដល់ ប្រធានអង្គភាព ស្ថាប័នចំណុះរដ្ឋបាលខេត្ត ពិសេសប្រធានគណៈបញ្ជាការឯកភាពក្រុង ស្រុក ឃុំ សង្កាត់ ដើម្បីរក្សាសន្ដិសុខ សណ្ដាប់ធ្នាប់ និងទប់ស្កាត់ការឆ្លងជំងឺកូវីដ១៩។	2021-04-07T18:14:00+07:00	freshnewsasia.com	https://m.freshnewsasia.com/index.php/en/localnews/192610-2021-04-07-04-14-52.html
485dc373-f240-4530-b085-1896611b3040	លោក សយ សុភាព ៖ ដេកផ្ទះឈ្នះកូវីដ១៩ កុំច្រឡំដេកផ្ទះឈ្នះឯង	ខណៈបច្ចុប្បន្នជំងឺកូវីដ១៩ កំពុងតែរីកសាយភាយ រហូតធ្វើឲ្យមានមនុស្សស្លាប់២២នាក់ គិតមកត្រឹមថ្ងៃទី៧ ខែមេសា ឆ្នាំ២០២១នេះ លោក សយ សុភាព ដែលជាបុគ្គលម្នាក់ ចូលចិត្តបរិយាយ ពីនយោបាយទាំងក្នុងនិងក្រៅ ប្រទេសបានលើកពីវិធានការ ការពារការឆ្លងជំងឺកូវីដ១៩ ។ ដើម្បីចូលរួមប្រយុទ្ធប្រឆាំង និងទប់ស្កាត់ការរីករាលដាល នៃជំងឺកូវីដ១៩ ក្នុងតំណាក់ កាលចូលសហគមន៍ យ៉ាងខ្លាំងក្លានោះ ប្រមុខរាជរដ្ឋាភិបាលកម្ពុជា សម្តេចតេជោ ហ៊ុន សែន បានអំពាវនាវកុំឲ្យពលរដ្ឋ ចេញក្រៅផ្ទះបើគ្មានការចាំបាច់ ហើយក៏មានដាក់ពាក្យស្លោកថា “ដេកផ្ទះឈ្នះកូវីដ” ។ លោក សយ សុភាព ថ្លែងថា លោកថា កុំភ្លេចគោរព »និងកុំប្រហែសចលនាបដិវត្តន៍ម្រាមដៃ៣ដែលបរទេសលូកដៃកូ ២០២១។ ថ្ងៃទី៩ ខែវិច្ឆិកា ឆ្នាំ១៩៥៣ និងថ្ងៃទី២៩ ខែធ្នូ ឆ្នាំ១៩៩៨ ជារបស់វីរបុរសជាតិខ្មែរតែមួយគត់គឺសម្តេច ព្រះបាទ នរោត្តម សីហនុ និងសម្តេចតេជោ ហ៊ុន សែន។ ក្រៅពីនោះ ជាមនោគមន៍វិជ្ជារបស់បរទេសធ្វើឲ្យខ្មែរឈ្លោះគ្នា។ យើងនៅចាំបានថា កាលមុនពេល បោះឆ្នោតថ្នាក់ជាតិ នាឆ្នាំ២០១៨ អតីតគណបក្សសង្រ្គោះជាតិ មិនបានចូលរួមបោះឆ្នោត ដោយសារគណបក្ស ត្រូវបានរំលាយចោល មុនការបោះឆ្នោត ព្រោះលោក កឹម សុខា ដែលពេលនោះជាមេបក្សត្រូវបានតុលាការ ចោទប្រកាន់ពីបទ ក្បត់ជាតិមានបរទេសនៅពីក្រោយ ប៉ុន្តែក្រោយមិនបានចូលរួមបោះឆ្នោត គឺលោក សម រង្ស៊ី និងគូកន ដែលរត់ភៀសខ្លួនចេញពីកម្ពុជា បន្ទាប់ពីតុលាការកាត់ទោសឲ្យជាប់ពន្ធនាគារជាច្រើនសំណុំរឿង បានអំពាវនាវពីទឹកដីរបស់គេមកពលរដ្ឋខ្មែរ កុំឲ្យចូលរួមបោះឆ្នោត ដោយបានដាក់ ពាក្យស្លោកថា តែទោះបីជាការអំពាវនាវ របស់អតីតមេបក្ស ប្រឆាំងយ៉ាង ណាក្តីគឺ ពលរដ្ឋមិនបានស្តាប់តាមឡើយ ដោយបានចូលរួមបោះឆ្នោតយ៉ាងច្រើនកុះករ រហូតទៅដល់ជាង៨០ភាគរយ នៃពលរដ្ឋគ្រប់អាយុងបោះឆ្នោត ៕	2021-04-07T17:57:00+07:00	dap-news.com	https://dap-news.com/national/2021/04/07/133448/
8a4109d4-225e-4421-8a66-b18939228177	លោកស្រី ទី បូរ៉ាស៉ី បរិច្ចាគថវិកា២,០០០ដុល្លារ ជូនសម្តេចតេជោ ហ៊ុន សែន ទិញមន្ទីរពេទ្យ «នគរទេព» និងចូលរួមទប់ស្កាត់ជំងឺកូវីដ១៩ ក្នុងព្រឹត្តិការណ៍សហគមន៍២០កុម្ភៈ	លោកស្រី ទី បូរ៉ាស៉ី ប្រធានគណៈកម្មការទី៥ នៃព្រឹទ្ធសភា បរិច្ចាគថវិកាចំនួន១,០០០ដុល្លារ ជូនសម្តេចតេជោ ហ៊ុន សែន នាយករដ្ឋមន្ត្រីកម្ពុជា ដើម្បីទិញមន្ទីរពេទ្យ «នគរទេព»។ ការបរិច្ចាគនេះបានធ្វើឡើងបន្ទាប់ពីសម្តេចតេជោ ហ៊ុន សែន ប្រកាសទិញមន្ទីរ «នគរទេព» មកធ្វើជាសម្បត្តិរដ្ឋ និងបម្រើការព្យាបាលអ្នកជំងឺកូវីដ១៩។ រាជរដ្ឋាភិបាលកម្ពុជា នឹងទិញយកមន្ទីរពេទ្យព្យាបាលជំងឺកូវីដ១៩ឈ្មោះ «នគរទេព» មានទីតាំងស្ថិតក្នុងសង្កាត់ព្រៃស ខណ្ឌដង្កោ រាជធានីភ្នំពេញ ហើយប្តូរឈ្មោះថាជាមន្ទីរពេទ្យ «ហ្លួងម៉ែ» វិញ។ បន្ទាប់ពីទិញរួចរាល់ម្ចាស់មន្ទីរពេទ្យនគរទេព នឹងយកថវិកាពីការលក់នេះទៅសាងសង់មន្ទីរពេទ្យ «នគរទេព» ថ្មីមួយទៀត។ ជាមួយគ្នានេះ លោកស្រី ទី បូរ៉ាស៉ី ក៏បានបរិច្ចាគថវិកាចំនួន១,០០០ដុល្លារទៀត ជូនគណៈកម្មការប្រយុទ្ធប្រឆាំងជំងឺកូវីដ១៩ ដើម្បីចូលរួមទប់ស្កាត់ និងបង្ការជំងឺកូវីដ១៩ ក្នុងព្រឹត្តិការណ៍សហគមន៍២០កុម្ភៈផងដែរ៕	2021-04-07T17:31:00+07:00	freshnewsasia.com	https://m.freshnewsasia.com/index.php/en/localnews/192601-2021-04-07-03-31-38.html
80127562-21f7-46d4-bf0e-ebae0e17c4b8	ចាក់វ៉ាក់សាំងដូសទី១រួច ចៃដន្យឆ្លងកូវីដ គួរចាក់ម្ដងទៀតទេ?	ការទទួលចាក់វ៉ាក់សាំងគ្រប់ចំនួន២ដូស និងគោរពតាមពេលវេលាកំណត់នៃការចាក់ម្ដងទៀត អាចផ្តល់ប្រសិទ្ធភាពពេញលេញដល់រាងកាយប្រឆាំងនឹងវីរុស។ រីឯការអនុវត្តគោលការណ៍សុខភាពផ្សេងទៀតដោយត្រូវសម្រាកគ្រប់គ្រាន់ ត្រណមអាហារក៏ដូចជាភេសជ្ជៈមួយចំនួន ក៏អាចជួយជំរុញប្រសិទ្ធភាពថ្នាំឱ្យកាន់ល្អ ស្របតាមការណែនាំរបស់អ្នកជំនាញ។ ចុះប្រសិនបើអ្នកបានចាក់វ៉ាក់សាំងដូសទី១រួចហើយ តែអំឡុងពេលរង់ចាំចាក់ដូសទី២ អ្នកក៏ឆ្លងកូវីដ តើត្រូវចាប់ផ្តើមចាក់ម្តងទៀតដែរទេ? ពាក់ព័ន្ធចម្ងល់នេះ អ្នកជំនាញថា មិនចាំបាច់ចាប់ផ្តើមចាក់វ៉ាក់សាំងម្ដងទៀតទេ បើទោះបីអ្នកឆ្លងវីរុសកូវីដ-១៩ បន្ទាប់ពីចាក់លើកដំបូងក៏ដោយ ហើយក្រោយជាសះស្បើយ អ្នកអាចចាក់ដូសទី២បាន។ យោងតាមមជ្ឈមណ្ឌលត្រួតពិនិត្យនិងបង្ការជំងឺ CDC សហរដ្ឋអាមេរិកបានឱ្យដឹងថា សូម្បីអ្នកដែលមានប្រវត្តិធ្លាប់ឆ្លងកូវីដក្ដី ក៏អាចទទួលចាក់ថ្នាំបង្ការបានដែរ។ ដោយឡែក ទីភ្នាក់ងារសុខាភិបាលនិយាយថា ទោះបីជាអ្នកបានឆ្លងវីរុសកូវីដ-១៩រួចក៏ពិតមែន អ្នកនៅតែអាចចាក់វ៉ាក់សាំងលើកទី២ ដោយសារភាពស៊ាំក្នុងរាងកាយនៅតែបន្តកើតមាន។ ចំណែកឯ លោកស្រីវេជ្ជបណ្ឌិត Brannon Traxler ប្រធានផ្នែកសុខភាពសាធារណៈបណ្តោះអាសន្ននៅរដ្ឋ South Carolina សហរដ្ឋអាមេរិក មានប្រសាសន៍ថា រាងកាយអ្នកឆ្លងកូវីដទំនងជាមិនទាន់ប្រសើរឡើងទេកំលុងពេល ៩០ ថ្ងៃ ក្រោយតេស្តវិជ្ជមាន។ ដូច្នេះពួកគេគួរតែរង់ចាំចាក់វ៉ាក់សាំងបន្ទាប់ពីនោះ ៩០ ថ្ងៃ រាប់តាំងពីពេលឆ្លងកូវីដដំបូង។ ប្រសិនបើអ្នកឆ្លងកូវីដ បន្ទាប់ពីការចាក់លើកដំបូង CDC បញ្ជាក់ថា អ្នកគួរតែបន្តវ៉ាក់សាំងបន្ទាប់ទៀត ក្រោយពីជាសះស្បើយ ប៉ុន្តែបើអាការមិនទាន់ប្រសើរ អ្នកអាចពន្យារពេលចាក់វ៉ាក់សាំងលើកទី២សិន៕ ចុចអាន៖ ចុចអាន៖	2021-04-07T17:07:00+07:00	kampucheathmey.com	https://www.kampucheathmey.com/global-news/97470
e216978e-2112-42cb-a388-9bd67ea7c537	ជនទី២៣ ដែលស្លាប់ដោយសារជំងឺកូវីដ១៩	ភ្នំពេញៈ បុរសជនជាតិខ្មែរម្នាក់អាយុ ៦៨ឆ្នាំ បានស្លាប់បាត់បង់ជីវិតដោយសារជំងឺកូវីដ១៩ កាលពីវេលាម៉ោង ១និង៤០នាទីរសៀល ថ្ងៃទី៧ ខែមេសា ឆ្នាំ២០២១ នេះ នៅមន្ទីរពេទ្យហ្លួងម៉ែ។ នេះបើយោងតាមលិខិតបញ្ជាក់មរណភាពដែលចេញដោយលោកសោម សុភ័ណ្ឌ ប្រធានមន្ទីរពេទ្យអន្តរាគមន៍ជំងឺកូវីដ១៩ “ហ្លួងម៉ែ”។ លិខិតបញ្ជាក់មរណភាពបានឲ្យដឹងថា អ្នកជំងឺឈ្មោះ សក់ ឈឿន ភេទ ប្រុស អាយុ ៦៨ឆ្នាំ អាសយដ្ឋានផ្ទះលេខ ៩D ផ្លូវ ៣៧១ ភូមិទ្រា៤ សង្កាត់ស្ទឹងមានជ័យ៣ ខណ្ឌមមានជ័យ រាជធានីភ្នំពេញ។ អ្នកជំងឺបានចូលសម្រាកពេទ្យ នៅថ្ងៃទី៧ ខែមេសា ឆ្នាំ២០២១។ អ្នកជំងឺរលាកសួតសងខាងធ្ងន់ធ្ងរ។ ហើយបានស្លាប់បាត់បង់ជីវិតកាលពីវេលាម៉ោង ១:៤០នាទីរសៀល ថ្ងៃទី៧ ខែមេសា ឆ្នាំ២០២១។ លិខិតបញ្ជាក់មរណភាពបានបញ្ជាក់ថា អ្នកជំងឺស្លាប់ដោយសារខ្សោយសួតធ្ងន់ធ្ងរ និងរលាកសួតសងខាងធ្ងន់ធ្ងរ ដោយសារកូវីដ១៩។ គួរបញ្ជាក់ថា គិតចាប់ពីថ្ងៃទី១១ ខែមីនា ដល់ថ្ងៃទី០៧ ខែមេសា ឆ្នាំ២០២១ អ្នកស្លាប់ដោយសារជំងឺកូវីដ១៩ មានចំនួន ២៣នាក់ហើយ។ ហើយគិតត្រឹមព្រឹកថ្ងៃទី០៧ ខែមេសា ឆ្នាំ២០២១ អ្នកឆ្លងជំងឺកូវីដ១៩ មានចំនួនសរុប ២៩១៥ នាក់ , អ្នកជាសះស្បើយមានចំនួន ១៨២៤ នាក់ , អ្នកកំពុងព្យាបាលមានចំនួន ១០៦៤ នាក់ និងអ្នកស្លាប់ចំនួន ២២ នាក់៕ រក្សាសិទ្ធិដោយៈ ចេស្តារ	2021-04-07T17:06:41+07:00	cen.com.kh	https://cen.com.kh/archives/318901.html
1774e1a6-9732-4d0c-93fa-2603e2f07110	លោក ម៉ៅ អាយុទ្ធ រដ្ឋលេខាធិការក្រសួងព័ត៌មាន ដែលឆ្លងវីរុសកូវីដ-១៩ បានធូរស្រាលជាងមុន	No Content	2021-04-07T17:02:00+07:00	dap-news.com	https://dap-news.com/national/2021/04/07/133410/
19989861-c0ef-4356-8c4c-af6d6ac3e0ae	អភិបាលរាជធានី បន្ដចុះពិនិត្យតាមគោលដៅអនុវត្តវិធានការរដ្ឋបាល ដើម្បីការពារ ការចម្លងជំងឺកូវីដ១៩	វិធានការរដ្ឋបាលនេះ ត្រូវបានដាក់ចេញដោយ រដ្ឋបាលរាជធានីភ្នំពេញ រយៈពេល ១៤ថ្ងៃ ចាប់ពីថ្ងៃទី១ ខែមេសា ដល់១៤មេសា ឆ្នាំ២០២១ ដែលជាវិធានការរដ្ឋបាលថ្មីមួយ ដើម្បីទប់ស្កាត់ និងបង្ការការឆ្លងរីករាលដាល ជំងឺកូវីដ១៩។ សម្រាប់អ្នកដែលមិនគោរព តាមបំរាមគោចរនេះ លោក ឃួង ស្រេង អភិបាលរាជធានីភ្នំពេញ បានដាក់បទបញ្ជាយ៉ាងម៉ឺងម៉ាត់ ដល់កងកម្លាំងប្រដាប់អាវុធ អាជ្ញាធរ និងសមត្ថកិច្ចពាក់ព័ន្ធ ត្រូវដកហូតមធ្យោបាយធ្វើដំណើរ។ បន្ទាប់ដកហូតមធ្យោបាយហើយនោះ ម្ចាស់ត្រូវបញ្ជូនទៅធ្វើចត្តាឡីស័ក រយៈពេល ១៤ថ្ងៃ នៅក្នុងផ្ទះរៀងៗខ្លូន។ នៅពេលធ្វើចត្តាឡីស័ក អាជ្ញាធរមូលដ្ឋាន ត្រូវតាមដានត្រួតពិនិត្យ ឲ្យបានត្រឹមត្រូវ ក្នុងករណី ការអនុវត្តមិនត្រឹមត្រូវ តាមការណែនាំទេនោះ នឹងអនុវត្តនូវការផាកពិន័យ តាមច្បាប់តែម្ដង។ ដោយឡែក បុគ្គលដែលបម្រើការងារ នៅស្ថាប័នរដ្ឋ និងឯកជន ដែលចេញពីធ្វើការក្រោយម៉ោង៨យប់ ស្ថិតក្នុងបំរាមគោចរ ដែលបានដាក់ចេញនេះ គឺត្រូវមានលិខិតបញ្ជាក់ ពីប្រធានអង្គភាព ឬក្រុមហ៊ុន និងតម្រូវឲ្យពាក់ កាតជាប់ខ្លួនជានិច្ច ពេលធ្វើដំណើរ។ សម្រាប់ប្រជាពលរដ្ឋទូទៅ ដែលត្រូវធ្វើដំណើរបន្ទាន់ភ្លាមៗ មិនអាចខាតបាន ត្រូវផ្ដល់ដំណឹងជាមុន ដល់ចៅសង្កាត់ ឬអាជ្ញាធរមូលដ្ឋាន ដើម្បីឲ្យចៅសង្កាត់ ឬអាជ្ញាធរមូលដ្ឋាន ងាយស្រួលប្រាប់ ទៅតាមគោលដៅត្រួតពិនិត្យ នៅតាមដងផ្លូវ ទើបអាចធ្វើបានដោយគ្មាន ការហាមឃាត់៕	2021-04-07T17:00:00+07:00	dap-news.com	https://dap-news.com/national/2021/04/07/133404/
f2c551ae-9139-479d-9fc0-71e1dbba286f	កម្ពុជា មានអ្នកឆ្លងជំងឺកូវីដថ្មីចំនួន៩១នាក់ទៀត ដោយភ្នំពេញមានអ្នកកើត៧៨នាក់ និងជាសះស្បើយ៣០នាក់	ភ្នំពេញ ៖ ក្រសួងសុខាភិបាលកម្ពុជា បានបន្តប្រកាសពីការឆ្លងជំងឺកូវីដ១៩ថ្មី កើតឡើងលើពលរដ្ឋចំនួន៩១នាក់ទៀត និងមានករណីជាសះស្បើយ ចំនួន៣០នាក់។ ក្នុងចំណោមកើតថ្មីចំនួន៩១នាក់នេះ មាននៅភ្នំពេញចំនួន៧៨នាក់ តាកែវចំនួន៤នាក់ ស្វាយរៀងចំនួន៣នាក់ ត្បូងឃ្មុំម្នាក់ ពោធិ៍សាត់ម្នាក់ កំពង់ចាមម្នាក់ ប៉ៃលិនម្នាក់ និងព្រៃវែងម្នាក់។ គិតមកត្រឹមព្រឹកថ្ងៃ៧ មេសា នេះ កម្ពុជាមានអ្នកឆ្លងសរុបចំនួន២៩១៥ នាក់ អ្នកជាសះស្បើយចំនួន១៨២៤ នាក់ អ្នកកំពុងព្យាបាលចំនួន១០៦៤ នាក់ និងអ្នកស្លាប់ចំនួន២២ នាក់៕	2021-04-07T16:48:00+07:00	dap-news.com	https://dap-news.com/national/2021/04/07/133391/
46d01a55-04a6-4d90-a6da-f1cfb2959ce9	BREAKING: សហរដ្ឋអាមេរិក៖ មនុស្សជាង ៦ម៉ឺននាក់ទៀតឆ្លងកូវីដ-១៩ និងអ្នកជំងឺ ៩០៦នាក់ស្លាប់ នៅក្នុងរយៈពេល១ថ្ងៃ (Video inside)	នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៦២,២៨៣នាក់ទៀតបានឆ្លងជំងឺ COVID-19 ខណៈអ្នកជំងឺ ៩០៦នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃពុធ ទី០៧ ខែមេសា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៣១,៥៦០,៤៣៨ករណី ក្នុងនោះមានអ្នកស្លាប់សរុបចំនួន ៥៧០,២៦០នាក់ និងជាសះស្បើយឡើងសរុប ២៤,១២២,២២១នាក់។ គិតត្រឹមថ្ងៃចន្ទដើមសប្តាហ៍នេះ សហរដ្ឋអាមេរិកបានចាក់វ៉ាក់សាំងបង្ការ COVID-19 ជូនដល់ប្រជាជនខ្លួនបានជាង ១៦៧លានដូស ដោយក្នុងនោះ ១០៧.៥លាននាក់បានទទួលការចាក់យ៉ាងហោចណាស់១ដូស និងជាង ៦២លាននាក់ទទួលបានការចាក់គ្រប់ដូស។ សម្រាប់រយៈពេល ០៣ថ្ងៃមកនេះ សហរដ្ឋអាមេរិកបានសម្រេចលទ្ធផល លើសគោលដៅរបស់ខ្លួន នោះគឺបានចាក់វ៉ាក់សាំងរហូតដល់ជាង ៣លានដូសឯណោះក្នុងមួយថ្ងៃជូនដល់ប្រជាជន។ ដោយឡែកនៅក្នុងឱកាសនៃពិធីបុណ្យ អ៉ីស្តឺរ (Easter) លោកប្រធានាធិបតី ចូ បៃដិន បានធ្វើការបួងសួង ឲ្យពលរដ្ឋអាមេរិកាំងទាំងអស់ ជួបតែសំណាងល្អ ហើយលោក និងជំទាវទី១អាមេរិក ជីល បៃដិន (Jill Biden) ក៏មិនភ្លេចលើកទឹកចិត្តឲ្យពលរដ្ឋទាំងឡាយ ទៅទទួលការចាក់វ៉ាក់សាំងបង្ការ COVID-19 ជាកាតព្វកិច្ចផ្នែកសីលធម៌ ដែលគ្រប់គ្នាគួរធ្វើផងដែរ៕	2021-04-07T16:19:00+07:00	freshnewsasia.com	https://m.freshnewsasia.com/index.php/en/internationalnews/192586-2021-04-07-02-19-40.html
eff4b444-8323-4944-ae1a-4dec57af5c67	សមាគមធនាគារនៅកម្ពុជា និងសមាគមមីក្រូហិរញ្ញវត្ថុ អន្តរាគមន៍បន្ថែមដើម្បីគាំពារដល់អតិថិជនក្នុងអំឡុងពេលរីករាលដាលនៃជំងឺកូវីដ-១៩	ក្នុងរយៈពេលមួយឆ្នាំកន្លងមកនេះ គ្រឹះស្ថានធនាគារ និងហិរញ្ញវត្ថុ នៅកម្ពុជា បានចូលរួមយ៉ាងសកម្មក្នុងការជួយដល់អតិថិជនដែលរងផលប៉ះពាល់ដោយសារជំងឺកូវីដ-១៩ តាមរយៈការរៀបចំឥណទានឡើងវិញ ព្រមទាំងការបន្ធូរបន្ថយ និងការអនុគ្រោះផ្សេងៗទៀតពីរាជរដ្ឋាភិបាលកម្ពុជា និយ័តករ និងអាជ្ញាធរពាក់ព័ន្ធ។ គិតត្រឹមដំណាច់ខែកុម្ភៈ ឆ្នាំ២០២១នេះ មានអតិថិជនប្រមាណ៣៤ម៉ឺននាក់ ទទួលបានការ រៀបចំឥណទានឡើងវិញ ក្នុងទំហំឥណទានប្រមាណ ៤ប៊ីលានដុល្លារអាមេរិក។ ចំពោះយន្តការនៃការរៀបចំឥណទានឡើងវិញ ភាគច្រើននៃអតិថិជនទាំងនោះ បានជ្រើស យក ជម្រើ ស បង់តែការប្រាក់ក្នុងរយៈពេល ៣ទៅ៦ខែ ពន្យាររយៈពេលសងកម្ចី ឬផ្អាកបង់ទាំងការប្រាក់ និងប្រាក់ដើមរយៈពេល ៣ទៅ៦ខែ ក្នុងករណីដែលអតិថិជនរងផលប៉ះពាល់ខ្លាំង។ ការរៀបចំឥណទានឡើងវិញត្រូវធ្វើឡើង អាស្រ័យតាមស្ថានភាពជាក់ស្តែងរបស់អតិថិជន ហើយនឹងត្រូវធ្វើបន្តទៅទៀតក្នុងអំឡុងពេលដែលវិបត្តិនេះមិនទាន់បញ្ចប់នៅឡើយ។ ទន្ទឹមនឹងកិច្ចខិតខំប្រឹងប្រែងកន្លងមក យើងសង្កេតឃើញថា ចាប់តាំងពីព្រឹត្តិការណ៍សហគមន៍២០កុម្ភៈ នៃការរីករាលដាលនៃជំងឺកូវីដ-១៩ បានបង្កឲ្យមានផលប៉ះពាល់ជាថ្មីបន្ថែមទៀត ដោយចំនួនអ្នកឆ្លង និងអ្នកប្រឈមការឆ្លងមានចំនួនកាន់តែកើនឡើង។ ដោយយើងសង្កេតឃើញអំពីផលប៉ះពាល់នេះ គ្រឹះស្ថានធនាគារនិងហិរញ្ញវត្ថុ តាមរយៈសមាគមធនាគារនៅកម្ពុជា (ABC) និងសមាគមមីក្រូហិរញ្ញវត្ថុកម្ពុជា (CMA) គ្រឹះស្ថានសមាជិកទាំងអស់ ត្រូវបន្តអនុវត្តឲ្យបានពេញលេញនូវវិធានការនានារបស់រាជរដ្ឋាភិបាល ជាពិសេសគោលការណ៍ក្នុងការរៀបចំឥណទានឡើងវិញ ដែលបានដាក់ចេញកាលពីខែកុម្ភៈ ឆ្នាំ២០២០ ដោយធនាគារជាតិនៃកម្ពុជា ដើម្បីធានាថា អតិថិជនរបស់ខ្លួនទទួលបានការគាំពារ និងអនុគ្រោះក្នុងអំឡុងពេលដ៏លំបាកនេះ។ ដើម្បីចូលរួមជួយគាំទ្រ និងសម្រួលដល់អតិថិជនក្នុងគ្រាដ៏លំបាកនេះ សមាគមទាំងពីរ សូមដាក់ចេញនូវគោលការណ៍បន្ថែមដូចខាងក្រោម ៖ ១. សម្រាប់អតិថិជនដែលឆ្លងជំងឺកូវីដ-១៩៖ លើកលែងការបង់ការប្រាក់ និងរាល់ការផាកពិន័យ ទាំងអស់ រយៈពេលយ៉ាងតិចមួយខែ ព្រមទាំងទទួលបានការរៀបចំឥណទានឡើងវិញដោយស្វ័យ ប្រវត្តិ (ប្រសិនបើអតិថិជនយល់ព្រម) រួមទាំងការពន្យារការបង់ប្រាក់ដើមរយៈពេលបីខែ។ រាល់អតិថិជនដែលឆ្លងជំងឺកូវីដ-១៩ ត្រូវបង្ហាញលទ្ធផលតេស្តវិជ្ជមានកូវីដ-១៩ ចេញដោយអាជ្ញាធរមានសមត្ថកិច្ច។ ២. សម្រាប់អតិថិជនដែលជាប់ធ្វើចត្តាឡីស័ក៖ ផ្តល់ការរៀបចំឥណទានឡើងវិញដោយស្វ័យប្រវត្តិ (ប្រសិនបើអតិថិជនយល់ព្រម) រួមទាំងពន្យារការបង់ទាំងប្រាក់ដើម និងការប្រាក់រយៈពេល មួយខែ និងលើកលែងរាល់ការផាកពិន័យទាំងអស់។ ៣. បន្តធ្វើការផ្តល់ជូនការរៀបចំឥណទានឡើងវិញឲ្យបានឆាប់រហ័ស និងបង្កលក្ខណៈងាយស្រួលសម្រាប់អតិថិជនដែលរងផលប៉ះពាល់ដោយជំងឺកូវីដ-១៩។ ៤. បញ្ចេញឥណទានសង្គ្រោះបន្ទាន់ ឬបន្ថែម ដោយបន្ធូរបន្ថយលក្ខខណ្ឌ ព្រមទាំងកាត់បន្ថយអត្រាការប្រាក់ ដើម្បីជួយបន្ត និងស្តារឡើងវិញនូវសេដ្ឋកិច្ចគ្រួសារ និងអាជីវកម្មមុន និងក្រោយពេលមានវិបត្តិ។ ៥. ធ្វើការរៀបចំឥណទានឡើងវិញ ព្រមទាំងលើកលែងរាល់ការផាកពិន័យទាំងអស់ សម្រាប់អតិថិជនដែលទិញផ្ទះផ្ទាល់ខ្លួនទីមួយ សម្រាប់រស់នៅ (First Home Owner)។ ៦. ផ្តល់នូវការអនុគ្រោះសម្រាប់អតិថជនដែល ទទួលមរណភាពដោយជំងឺកូវីដ-១៩ តាមលទ្ធភាពជាក់ស្តែងរបស់គ្រឹះស្ថាននីមួយៗ។ សូមជម្រាបថា ការរៀបចំឥណទានឡើងវិញអាចធ្វើតាមយន្តការមួយចំនួនរួមមាន៖ ទី១. ការកាត់បន្ថយចំនួនប្រាក់ដើមឥណទាន ឬចំនួនដែលត្រូវសងនៅឥណប្រតិទាន ទី២. ការកាត់បន្ថយអត្រាការប្រាក់ទាបជាងលក្ខខណ្ឌនៃកិច្ចសន្យាដើម ទី៣. ការពន្យារពេលទូទាត់សងប្រាក់ដើម ឬការប្រាក់ ឬការធ្វើមូលធនកម្មការប្រាក់ ទី៤. ការពន្យារឥណទានប្រតិទាន, ទី៥. ការបន្ថែម និង/ឬ ការផ្លាស់ប្តូរអ្នករួមខ្ចី និង/ឬ អ្នកធានា ប្រសិនបើមាន ៦. ការផ្លាស់ប្តូរពីឥណទានមានការទូតទាត់សងតាមការបង់រំលស់ទៅជាការទូទាត់តែការប្រាក់ហើយទូទាត់សងប្រាក់ដើមទាំងអស់នៅឥណប្រតិទាន ៧. ការលើកលែង ឬបន្ថយទ្រព្យធានា ៨. ការបន្ថយលក្ខខណ្ឌកិច្ចសន្យា ឬ/និង ៩. ការផ្តល់រយៈពេលអនុគ្រោះដោយគ្មានការទូទាត់សងដែលអាចមានរយៈពេលរហូតដល់ ៦ (ប្រាំមួយ)ខែ គិតចាប់ពីថ្ងៃប្រសិទ្ធភាពនៃកិច្ចសន្យាថ្មី។ សូមបញ្ជាក់ផងដែរថា គ្រប់គ្រឹះស្ថានធនាគារ និង ហិរញ្ញវត្ថុ មានរចនាសម្ព័ន្ធគ្រប់គ្រងប្រភពទុនប្រហាក់ ប្រហែលគ្នា គឺទុនផ្ទាល់របស់ភាគទុនិក ប្រមាណជា ១៥ភាគរយ ទុនមកពីកម្ចីរយៈពេលវែងនៅក្នុងស្រុក និងបរទេស ប្រមាណជា ១៥ភាគរយ (ធនាគារក៏ជាកូនបំណុលផងដែរ) និងទុនបានមកពីអតិថិជន និងសាធារណជនដែលបានដាក់ប្រាក់បញ្ញើសន្សំប្រមាណជា ៧០ភាគរយ។ វិស័យធនាគារ និងហិរញ្ញវត្ថុ បានដើរតួនាទីយ៉ាងសំខាន់ ប្រៀបបាននឹងឆ្នឹងខ្នងនៃសេដ្ឋកិច្ចជាតិ ដូច្នេះគ្រប់គ្រឹះស្ថានធនាគារ និងហិរញ្ញវត្ថុនីមួយៗ មានកាតព្វកិច្ចអនុវត្តច្បាប់ស្តីពីការគ្រប់គ្រងធនាគារ និងហិរញ្ញវត្ថុ ព្រមទាំងគោលការណ៍ទាំងឡាយឲ្យបានគ្រប់ជ្រុងជ្រោយ ប្រកបដោយភាពប្រុងប្រយ័ត្នខ្ពស់ ដើម្បីធានាថាគ្រឹះស្ថាននឹងនៅតែមានស្ថានភាពរឹងមាំ គ្រប់កាលៈទេសៈ ដើម្បីបម្រើសេវាហិរញ្ញវត្ថុតាមតម្រូវការជូនដល់អតិថិជន ព្រមទាំងទទួលខុសត្រូវយ៉ាងពេញលេញរាល់កាតព្វកិច្ចចំពោះដៃគូដែលបានផ្តល់កម្ចីដល់គ្រឹះស្ថាន ភាគទុនិករបស់ខ្លួន និងអតិថិជន ព្រមទាំងសាធារណជនដែល កំពុងដាក់ប្រាក់បញ្ញើសន្សំជាមួយគ្រឹះស្ថានរបស់ខ្លួន។ ដូច្នេះសមាគមធនាគារនៅកម្ពុជា និងសមាគមមីក្រូហិរញ្ញវត្ថុកម្ពុជា សូមអំពាវនាវដល់ភាគីពាក់ព័ន្ធទាំងអស់ មេត្តាសហការធ្វើការជាមួយគ្នាក្នុងភាពជាដៃគូ ជាមួយគ្រឹះស្ថានធនាគារ និងមីក្រូហិរញ្ញវត្ថុ ដែលផ្តល់ប្រាក់កម្ចីផ្ទាល់ ប្រកបដោយការទទួលខុសត្រូវខ្ពស់ និងភាពស្មោះត្រង់ ដើម្បីការពារ និងគាំទ្រដល់ឆ្អឹងខ្នងនៃសេដ្ឋកិច្ចជាតិឲ្យនៅតែមានភាពរឹងមាំក្នុងការបម្រើសេវា និងបំពេញកាតព្វកិច្ចរបស់ខ្លួនក្នុងកាលៈទេសៈដ៏លំបាកមួយនេះ៕ រក្សាសិទ្ធិដោយ ៖ CEN	2021-04-07T16:09:09+07:00	cen.com.kh	https://cen.com.kh/archives/318886.html
2adf3ddb-5672-4db8-b424-90725efaf1d8	ក្រុមគ្រួសារខ្ញុំ ពេញចិត្តចាក់វ៉ាក់សាំង ការពារកូវីដ-១៩!	យើងចាក់វ៉ាកសាំងការពារកុំអោយជំងឺកូវីដ-១៩ ឆ្លងរាតត្បាតពីម្នាក់ទៅម្នាក់! ខ្ញុំនិងក្រុមគ្រួសារកាន់តែមានទំនុកចិត្តខ្ពស់ក្រោយចាក់វ៉ាក់សាំងហើយ ខ្ញុំបាទនិងក្រុមគ្រួសារ ពេញចិត្តខ្លាំងណាស់ដែល សម្តេចតេជោនាយករដ្ឋមន្រ្តី បានគិតគូយ៉ាងហ្មត់ចត់បំផុតចំពោះសុវត្ថិភាពសុខភាព អាយុជីវិតក្រុមគ្រួសារមន្រ្តីរាជការ កងទ័ព នគរបាល និងប្រជាពលរដ្ឋខ្មែរទូទាំងប្រទេស។ នេះហើយគឺជាសំណាងរបស់កម្ពុជា ដែលមានមេដឹកនាំ នៅកៀកជិតមើលថែគ្រប់ពេលវេលា។ ក្រុមគ្រួសារខ្ញុំបាទសូមគោរពថ្លែងអំណរគុណ យ៉ាងជ្រាលជ្រៅបំផុតចំពោះ ការយកចិត្តទុកដាក់របស់ សម្តេចតេជោប្រមុខដឹកនាំចំពោះ អាយុជីវិតកូនចៅប្រជាពលរដ្ឋនៅទូទាំងប្រទេស។ យើងចូលរួមកសាងអំពើល្អ ចែករំលែកក្តីស្រឡាញ់និងស្នាមញញឹម នឹងសូមមានចិត្តអាណិតស្រឡាញ់ពលរដ្ឋយើង គ្រប់ទីកន្លែងដោយគ្មានការរើសអើង៕ (ហ្វេសប៊ុកផេក Duong Dara)	2021-04-07T16:03:00+07:00	dap-news.com	https://dap-news.com/national/2021/04/07/133372/
162f51ff-c141-4e64-b122-24cc3c1ceb08	ការព្យាបាលជំងឺដុំមហារីកថ្លើម សម័យទំនើប !	ក) ការយល់ដឹងទូទៅ៖ ប្រភេទជំងឺដុំមហារីកសាច់ថ្លើម (HCC) គឺជាប្រភេទជំងឺថ្លើម ដែលក្រុមការងារវេជ្ជបណ្ឌិតឯកទេសយើងខ្ញុំតែងតែបានជួបប្រទះ និងទទួលព្យាបាលអ្នកជំងឺជាញឹកញាប់នៅក្នុងផ្នែកឯកទេសជំងឺថ្លើមនៃមន្ទីរពេទ្យកាល់ម៉ែត។ បើទោះបីសព្វថ្ងៃនេះយើងមានវិធីសាស្ត្រទំនើបៗ ហើយមានថ្នាំដែលមានប្រសិទ្ធភាពខ្ពស់ក្នុងការព្យាបាលជំងឺយ៉ាងណាក៏ដោយ ក៏ជំងឺមួយនេះ គឺនៅតែមានភាពកាចសារហាវ ហើយក៏មានភាពលំបាកនៅក្នុងការថែរទាំព្យាបាលចំពោះអ្នកជំងឺ និងបានកំពុងតែសម្លាប់ជីវិតមនុស្សជាច្រើនលើពិភពលោកក្នុងមួយឆ្នាំៗ។ ខ)មូលហេតុ៖ ដុំមហារីកសាច់ថ្លើម ភាគច្រើនគឺបណ្តាលមកពីការរលាកសាច់ថ្លើមរ៉ាំរៃ (Chronic Hepatitis)។ ដោយសារមេរោគរលាកថ្លើមប្រភេទ សេ ប្រភេទ បេ និងការពិសាគ្រឿងស្រវឹងច្រើនហើយរយៈពេលយូរជាដើម ហើយវិវត្តន៍ទៅជាថ្លើមក្រិន និងដំណាក់កាលចុងក្រោយ គឺការលេចចេញនៃដុំមហារីក នៅលើសាច់ថ្លើមដែលក្រិននោះ (80-90%)។ មូលហេតុខ្លះៗបន្ថែមទៀតមាន៖ – សត្វល្អិតម្យ៉ាងរស់តាមដងទន្លេមេគង្គលើ ម្តុំខេត្តក្រចេះ និងស្ទឹងត្រែង (liver fluke) អាចឆ្លងមកមនុស្សដោយការទទួលទានខ្ចៅ ខ្យង ឬត្រីដែលមានពង ឬកូនសត្វល្អិតប៉ារ៉ាស៊ីតនេះហើយចម្អិនមិនឆ្អិនល្អ។ – ការបរិភោគអាហារផ្អាប់យូរ មានដុះផ្សិត Beta Aflatoxin ជាប្រចាំ អាចបណ្តាលឲ្យកើតមហារីកថ្លើម មានអត្រាខ្ពស់ជាង មេរោគរលាកថ្លើម បេ និង សេ រួមបញ្ចូលគ្នាទៅទៀត។ ចំណាំ៖ ដុំមហារីកថ្លើមក៏អាចមាននៅលើអ្នកជំងឺដែលមិនទាន់មានបញ្ហាក្រិនថ្លើមផងដែរ (១០% ទៅ ២០%) ជាពិសេស គឺអ្នកជំងឺដែលមានផ្ទុកមេរោគរលាកថ្លើមប្រភេទ បេ រ៉ាំរៃ (chronic hepatitis B )។ គ) រោគសញ្ញា៖ រោគសញ្ញាដែលអាចឲ្យយើងដឹងអំពីជំងឺមួយនេះគឺមានដូចជា: – មានការឈឺចុកចាប់នៅផ្នែកខាងស្តាំនៃពោះ – ថ្លើមរីកធំ (ដោយការពិនិត្យរបស់វេជ្ជបណ្ឌិត) – អ្នកជំងឺភាគច្រើនមានមកជាមួយរោគសញ្ញានៃជំងឺក្រិនថ្លើម (លឿងភ្នែក និងស្បែក ទាចទឹកក្នុងស្រោមពោះ ហើមជើង…) – មានពេលខ្លះអ្នកជំងឺបានរកឃើញដុំសាច់មហារីកថ្លើមនេះ ដោយការពិនិត្យមើលអេកូពោះ (Medical checkup)…។ ឃ) ការធ្វើរោគវិនិច្ឆ័យ៖ យើងអាចធ្វើឡើងបានតាមរយៈ – ការសាកសួរអំពីប្រវត្តិរបស់ជំងឺ – ការពិនិត្យរបស់វេជ្ជបណ្ឌិត (Physical examination) – ការធ្វើអេកូពោះរកមើលដុំសាច់ថ្លើម – ការពិនិត្យឈាមមើលជាតិ AFP ដែលជា Tumors marker – ការចាក់យកសាច់ថ្លើមទៅវិភាគ (Hepatic biopsy) – ការធ្វើស្កាន់នែពោះដោយចាក់ថ្នាំ (Injection abdominal CT scan) ។ ង)ការព្យាបាល៖ វិធីសាស្ត្រនៃការព្យាបាលមានដូចជា ការវះកាត់, ការចាក់បញ្ចូលជាតិអាល់កុល និង សារជាតិគីមី (Chemo embolisation) ដើម្បីកម្ទេចដុំសាច់មហារីកនេះ និងការប្រើប្រាស់ថ្នាំដើម្បីជួយពន្យារការលូតលាស់របស់ដុំសាច់នេះ។ គោលបំណងសំខាន់របស់ការព្យាបាលទាំងអស់នេះ គឺដើម្បីលើកកម្ពស់ការស់នៅរបស់អ្នកជំងឺ និងពន្យារពេលនៃការរស់នៅរបស់អ្នកជំងឺឲ្យបានកាន់តែយូរបំផុតតាមលទ្ធភាពដែលអាចធ្វើទៅបាន។ បច្ចុប្បន្ននេះមានការព្យាបាលទំនើបថ្មីមានដូចជា៖ ១. ការព្យាបាលដោយថ្នាំឆ្លាតកម្ទេចហ្សែន អាចពន្យាជីវិតអ្នកជំងឺបានយូរដល់២ឆ្នាំភាគច្រើន ហើយគុណភាពជីវិតរបស់អ្នកជំងឺប្រសើរជាងការមិនព្យាបាលឆ្ងាយណាស់។ អ្នកជំងឺភាគច្រើនរស់នៅដូចមនុស្សធម្មតា មិនមានការឈឺចាប់អ្វីទាំងអស់។ ២. មហារីកថ្លើមដំណាក់កាលដំបូងៗ ការព្យាបាលដោយវះកាត់ប្តូរថ្លើមថ្មី បន្ទាប់មកបន្តការព្យាបាលដោយថ្នាំឆ្លាត រយៈពេល២ឆ្នាំ អ្នកជំងឺរស់បានលើសពី៥ឆ្នាំ ៥០%។ បញ្ជាក់៖ ការប្រើប្រាស់ថ្នាំគីមីចាក់តាមសរសៃ (Chemotherapy) និងការបាញ់កាំរស្មី (Radiotherapy) ទៅលើដុំសាច់មហារីកនេះ គឺមិនមានចម្លើយល្អជាវិជ្ជមាននោះទេសម្រាប់ប្រភេទនៃដុំមហារីកមួយនេះ។ ជំងឺមហារីកថ្លើមមិនអាចបង្ការបាន100%ទេ។ “ដំបូន្មានរបស់ក្រុមការងារវេជ្ជបណ្ឌិតឯកទេសនៃមន្ទីរពេទ្យកាល់ម៉ែត គឺមានតែការបង្ការ និងការពារតែមួយគត់ ដែលជាវិធីល្អបំផុតសម្រាប់គ្រប់អ្នកជំងឺ។ ការព្យាបាលមេរោគរលាកថ្លើមប្រភេទ បេ និង សេ ឲ្យបានត្រឹមត្រូវ និងប្រាកដប្រជា មុនពេលវិវត្តទៅដល់ដំណាក់កាលក្រិនថ្លើមនេះ ការចាក់ថ្នាំបង្ការការពារមេរោគរលាកថ្លើមប្រភេទ បេ ពីដំបូងទី និងជៀសវាងការពិសាគ្រឿងស្រវឹងរយៈពេលយូរជាដើម គឺជាវិធានការដ៏ប្រសើរបំផុត”៕ អត្ថបទ៖ រស្មី	2021-04-07T16:01:00+07:00	kampucheathmey.com	https://www.kampucheathmey.com/health/97426
8f3c963c-dce8-4b07-b849-d3f23b030b6e	អុញនោះ ! មន្ត្រីរាជការស៊ីវិល និងមន្ត្រីជាប់កិច្ចសន្យា មិនទាន់ចាក់វ៉ាក់សាំងបង្ការជំងឺកូវីដ ក្រសួងមុខងារសាធារណៈ ចាប់ផ្តើមប្រមូលឈ្មោះហើយ	នៅព្រឹកថ្ងៃទី៧ ខែមេសា ឆ្នាំ២០២១ ក្រសួងមុខងារសាធារណៈបានចេញសេចក្តីជូនដំណឹងដល់ឧបរដ្ឋមន្រ្តី ទេសរដ្ឋមន្ត្រី រដ្ឋមន្រ្តី ប្រធានស្ថាប័ន អង្គភាពនានា នៅថ្នាក់ជាតិ និងឯកឧត្តម លោកជំទាវ អភិបាលខេត្ត -ក្រុង ស្នើសុំជាបន្ទាន់នូវចំនួនឈ្មោះមន្ត្រីរាជការស៊ីវិល និងមន្ត្រីរាជការជាប់កិច្ចសន្យា ដែលមិនទាន់បានចាក់វ៉ាក់សាំងបង្ការជំងឺកូវីដ-១៩ ដោយគិតមកដល់ថ្ងៃទី១១ ខែមេសា ឆ្នាំ២០២១។ ក្នុងខិលិតជូនដំណឹង របស់ក្រសួងមុខងារសាធារណៈ បានបញ្ជាក់ថា ស្នើសុំឯកឧត្តម លោកជំទាវ មេត្តាស្រង់ចំនួនមន្ត្រីរាជការស៊ីវិល និងមន្ត្រីរាជការជាប់កិច្ចសន្យា ខាងលើ តាមបញ្ជីដែលភ្ជាប់មកជាមួយ រួចផ្ញើជាបន្ទាន់មកក្រសួងមុខងារសាធារណៈ ឲ្យបានមុនថ្ងៃទី១២ ខែមេសា ឆ្នាំ២០២១ ដើម្បីធ្វើការបុកសរុប គោរផ្ញើជូនសម្តេចតេជោនាយករដ្ឋមន្ត្រី ឲ្យបានទាន់ពេលវេលា៕	2021-04-07T15:50:30+07:00	kbnnews.com	https://kbn.news/archives/215909
fcdded6d-f447-4a11-a140-b25aa8f7cf80	គ្រឹះស្ថានធនាគារនិងសមាគមមីក្រូហិរញ្ញវត្ថុកម្ពុជា ដាក់ចេញការអន្តរាគមន៍បន្ថែម ដើម្បីគាំពារដល់អតិថិជន ក្នុងអំឡុងពេលរីករាលដាលនៃជំងឺកូវីដ-១៩	នាថ្ងៃទី០៧ ខែមេសា ឆ្នាំ២០២១ នេះ យោងតាមសមាគមធនាគារនៅកម្ពុជា បានឲ្យដឹងថា គ្រឹះស្ថានធនាគារ និងហិរញ្ញវត្ថុ និងសមាគមមីក្រូហិរញ្ញវត្ថុកម្ពុជា បានចេញសេចក្តីថ្លែងការណ៍រួម ដោយដាក់ចេញការអន្តរាគមន៍បន្ថែម ដើម្បីគាំពារដល់អតិថិជន ក្នុងអំឡុងពេលរីករាលដាលនៃជំងឺកូវីដ-១៩។ សូមអានសេចក្ដីលម្អិតដូចខាងក្រោមនេះ៖	2021-04-07T15:45:38+07:00	kbnnews.com	https://kbn.news/archives/215940
78e94d88-6996-43fe-a0e2-0dd35dfbebec	វីវរហើយ អ្នកស្ទឹងមានជ័យ !ស្រ្តីកើតជំងឺកូវីដឈ្មោះ វ៉ា សុខហួ គ្រូពេទ្យតាមរកមកព្យាបាលមិនទាន់ឃើញ	នៅព្រឹកថ្ងៃទី០៧ ខែមេសា ឆ្នាំ២០២១នេះ សាលារាជធានីភ្នំពេញ បានបង្ហាញអត្តសញ្ញាណអ្នកកើតជំងឺកូវីដ ចំនួន៧៨នាក់ ដែលរកឃើញនៅរាជធានីភ្នំពេញ ប៉ុន្ដែក្នុងចំណោមអ្នកជំងឺទាំងនេះ គឺមានអ្នកជំងឺម្នាក់ ឈ្មោះ វ៉ា សុខហួ ដោយក្រុមគ្រូពេទ្យ និងអាជ្ញាធរមិនទាន់ទាក់ទងបាន ដើម្បីនាំមកព្យាបាលនៅឡើយទេ គិតត្រឹមវេលាម៉ោង១២ និង៣០នាទីថ្ងៃត្រង់នេះ។ សូមបញ្ជាក់ថា អ្នកជំងឺឈ្មោះ វ៉ា សុខហួ ភេទស្រី អាយុ៣១ឆ្នាំ រស់នៅភូមិទ្រា៤ សង្កាត់ស្ទឹងមានជ័យទី៣ ខណ្ឌមានជ័យ មិនបានផ្ដល់ព័ត៌មានលម្អិត ដូចជា ការបញ្ជាក់លេខទូរស័ព្ទ និងអាសយដ្ឋានពិតប្រាកដ ដូច្នេះហើយទើបអាជ្ញាធរ និងមន្ដ្រីសុខាភិបាល មិនទាន់អាចស្វែងរកឃើញ។ សាលារាជធានីភ្នំពេញ បានបញ្ជាក់ថា អ្នកឆ្លងជំងឺកូវីដ ឈ្មោះ វ៉ា សុខហួ អាជ្ញាធរមូលដ្ឋាន និងក្រុមគ្រូពេទ្យពុំទាន់រកឃើញលំនៅដ្ឋាន និងពុំអាចទាក់ទងបាន ដោយហេតុថាសាមីខ្លួន ពុំបានផ្តល់ព័ត៌មានលម្អិត ដូចជាលេខទូរសព្ទទំនាក់ទំនង និងអាសយដ្ឋានពិតប្រាកដ ដើម្បីបំពេញនៅលើទម្រង់ស្នើសុំធ្វើពិសោធន៍រកមេរោគកូវីដ-១៩ នៅពេលទៅយកសំណាក។ ក្នុងករណីដែលឈ្មោះ វ៉ា សុខហួ បានជ្រាបអំពីសេចក្តីជូនដំណឹងនេះ សូមទំនាក់ទំនងទៅអាជ្ញាធរមូលដ្ឋានដែលនៅជិតបំផុតជាបន្ទាន់ ដើម្បីរៀបចំទទួលយកលោកទៅព្យាបាលឲ្យបានឆាប់រហ័ស ៕	2021-04-07T15:12:29+07:00	kbnnews.com	https://kbn.news/archives/215931
1ffb0823-ce75-43c5-a8e6-3b10e3279887	អាល់កុល ឬជែល លាងសម្អាតដៃបាន តែហ៊ានបាញ់លើរាងកាយប្រយ័ត្នគ្រោះថ្នាក់ធំ	គ្នាយើងមួយចំនួន បារម្ភខ្លាច COVID-19 ពេក ម្យ៉ាងដោយហេតុថា អាល់កុល ឬជែល អាចបាញ់សម្លាប់មេរោគបាន មានអ្នកខ្លះបានយកវាមកបាញ់លើរាងកាយ។ តែអ្នកជំនាញអះអាងថា ការធ្វើបែបនេះគ្រោះថ្នាក់ខ្លាំងណាស់។ លោកជំទាវ រដ្ឋលេខាធិការ និងជាអ្នកនាំពាក្យក្រសួងសុខាភិបាល បានបញ្ជាក់ថា ការបាញ់សារធាតុ ឬទឹកសម្លាប់មេរោគ អាល់កុល លើរាងកាយមនុស្សយើង មិនអាចជួយប្រឆាំងនឹងវីរុស COVID-19 បាននោះទេ វាអាចបណ្តាលឲ្យមានគ្រោះថ្នាក់សុខភាពមនុស្សបាន។ លោកជំទាវបានបន្តថា លើកលែងតែការលាងសម្អាតដៃដោយសាប៊ូជាមួយទឹកស្អាត អាល់កុល ឬជែល ដែលជាវិធានការសម្រាប់ការពារការចម្លងវីរុស COVID-19។ នៅអត្ថបទរបស់អង្គការសុខភាពពិភពលោក (WHO) ដែលបកប្រែក្រៅផ្លូវការរបស់លោកជំទាវ ឱ វណ្ណឌីន បានហាមយកថ្នាំសម្លាប់មេរោគ អាល់កុល ឬសារធាតុសម្លាប់មេរោគទៅលើខ្លួនមនុស្សនៅក្នុងគ្រប់កាលៈទេសៈ។ សារធាតុទាំងនោះអាចធ្វើឲ្យពុល ប្រសិនបើប៉ះមាត់ ហើយលេបចូលទៅ អាចធ្វើឲ្យរំខាន រមាស់ ឬអាលែកហ្ស៊ី ធ្វើឲ្យខូចស្បែក និងភ្នែក។ អាល់កុល ឬជែល អាចប្រើប្រាស់សម្អាតដៃរបស់មនុស្សពីភាពកខ្វក់ ដែលមានជាប់មេរោគនៅដៃ តែមិនត្រូវប្រើសម្រាប់បាញ់លើខ្លួនប្រាណឡើយ។ ឯថ្នាំសម្លាប់មេរោគ ឬសារធាតុសម្លាប់មេរោគ ត្រូវប្រើប្រាស់ដោយប្រុងប្រយ័ត្ន សម្រាប់លាងសម្អាតផ្ទៃ ឬទីកន្លែងណាមួយប៉ុណ្ណោះ៕ ចុចអាន៖ ចុចអាន៖	2021-04-07T15:09:00+07:00	kampucheathmey.com	https://www.kampucheathmey.com/health/97369
2f037c80-bd3d-44f4-8aa2-453ac5ede5d9	ទៅធ្វើតេស្តរកកូវីដជាបន្ទាន់ បើប្រជាពលរដ្ឋណាធ្លាប់ចូលហាងកាត់សក់មួយនេះ ដោយសារជាងអ៊ុតសក់ កើតជំងឺកូវីដ១៩	យោងតាម អនុគណៈកម្មការស្រាវជ្រាវជំងឺកូវីដ១៩ សូមអំពាវនាវដល់ប្រជាពលរដ្ឋ ដែលបានទៅទទួលសេវាកាត់សក់ អ៊ុតសក់ ឬសេវាផ្សេងៗ ពីហាង ពិសីកាត់សក់បុរស-នារី ដែលមានទីតាំងស្ថិតនៅផ្ទះលេខ ១០១ ផ្លូវលេខ ១៤៦ សង្កាត់ផ្សារដេប៉ូទី២ ខណ្ឌទួលគោក ចាប់ពីថ្ងៃទី២០ ខែមីនា ដល់ថ្ងៃទី៤ ខែមេសា ឆ្នាំ២០២១ ហើយមានរោគសញ្ញាដូចជា៖ គ្រុនក្ដៅ, ក្អក, កណ្ដាស់, ឈឺបំពង់ក ឬដកដង្ហើមខ្លីៗ ឬ សង្ស័យ សូមមេត្តាប្រញាប់ ទៅធ្វេីតេស្តរកមេរោគកូវីដ១៩ (#COVID-19) ដែលមានទីតាំងនៅ៖ វិទ្យាល័យបាក់ទូក វិទ្យាល័យបឹងត្របែក, មណ្ឌលសុខភាពចាក់អង្រែក្រោម ,មន្ទីរពេទ្យខ្មែរ-សូវៀតសាលាបឋមសិក្សា សុភមង្គល (ក្រោយផ្សារស៊ិន ជូរី បណ្តោះអាសន្ន),មន្ទីរពេទ្យបង្អែកនៅតាមបណ្តាខេត្តនានា។ដោយសារ ជាជាងអ៊ុតសក់នៅទីនោះ បានជំងឺកូវីដ១៩។ សម្រាប់អ្នកដែលគ្មានរោគសញ្ញា សូមដាក់ខ្លួនដាច់ដោយឡែក និងតាមដានសុខភាពរបស់ខ្លួនរយៈពេល ១៤ ថ្ងៃ ចាប់ពីថ្ងៃដែលអ្នកបានប៉ះពាល់ ឬទៅទីកន្លែងនោះ។	2021-04-07T14:12:58+07:00	kbnnews.com	https://kbn.news/archives/215907
c8a51b92-07cb-4560-beeb-a2992d786106	ធ្ងន់ធ្ងរហើយ!! រកឃើញកម្មការិនីរោងចក្រ ម្នាក់ឆ្លងកូវីដ១៩	ក្រសួងសុខាភិបាល នៅព្រឹកថ្ងៃទី០៧ ខែមេសា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវី១៩ ថ្មីរហូតដល់៩១នាក់ ឆ្លងក្នុងសហគមន៍២០កុម្ភៈ ចំនួន៩០នាក់ ដែលភាគច្រើននៅរាជធានីភ្នំពេញ និងម្នាក់ទៀតជាអ្នកធ្វើដំណើរមកពីក្រៅប្រទេស ខណៈអ្នកជាសះស្បើយមានចំនួន៣០នាក់។ យោងតាមរដ្ឋបានរាជធានីភ្នំពេញ បានឲ្យដឹងថា ស្រ្តីម្នាក់មានឈ្មោះ ភា ធី អាយុ២៦ឆ្នាំ ជាកម្មការិនីរោងចក្រ ឌីន ហាន់ (ប្រធានផ្នែកដេរ) មានទីលំនៅបច្ចប្បន្ន ម្ដុំផ្សារស្ទឹងមានជ័យថ្មី សង្កាត់ស្ទឹងមានជ័យទី១ ខណ្ឌមានជ័យ រកឃើញមានឆលងកូវីដ១៩ ។	2021-04-07T12:27:02+07:00	kbnnews.com	https://kbn.news/archives/215863
6f5db5bb-d41a-4a09-aef1-8bb7efe164ae	វីវរហើយ!! បុគ្គលិកធនាគារកាណាឌីយ៉ា ម្នាក់ឆ្លងកូវីដ១៩	ក្រសួងសុខាភិបាល នៅព្រឹកថ្ងៃទី០៧ ខែមេសា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវី១៩ ថ្មីរហូតដល់៩១នាក់ ឆ្លងក្នុងសហគមន៍២០កុម្ភៈ ចំនួន៩០នាក់ ដែលភាគច្រើននៅរាជធានីភ្នំពេញ និងម្នាក់ទៀតជាអ្នកធ្វើដំណើរមកពីក្រៅប្រទេស ខណៈអ្នកជាសះស្បើយមានចំនួន៣០នាក់។ យោងតាម រដ្ឋបាលរាជធានីភ្នំពេញ បានឲ្យដឹងថា បុរសម្នាក់ឈ្មោះ រុន ចាន់តុលា អាយុ ៣១ឆ្នាំ ជាបុគ្គលិកនៅធនាគារកាណាឌីយ៉ា សាខាសុវណ្ណា ដែលមានទីលំនៅ បច្ចុប្បន្នផ្ទះជួល ផ្លូវលេខ ២៦BT សង្កាត់បឹងទំពន់ទី២ ខណ្ឌមានជ័យ បានរកឃើញឆ្លងកូវីដ១៩ ។	2021-04-07T11:38:43+07:00	kbnnews.com	https://kbn.news/archives/215778
3b04f29f-f4cd-47fe-9e94-42e21b3547b0	ក្ដុកក្ដួលក្នុងចិត្ដខ្លាំងណាស់! នាងតូចអាយុ៦ឆ្នាំឆ្លងកូវីដ ឈររង់ចាំរថយន្ដទាំងកណ្ដាលអធ្រាត្រ	រាជធានីភ្នំពេញ៖ ក្មេងស្រីម្នាក់ បានឈរទាំងកណ្ដាលអធ្រាត្រ រង់ចាំរថយន្ដសង្រ្គោះ មកដឹកនាងទៅព្យាបាលជំងឺកូវីដ-១៩ ដែលមើលទៅពិតជារន្ធត់ នៅក្នុងចិត្តខ្លាំងណាស់ ដោយសារនាងនៅតូច ហើយត្រូវរងការវាយលុកពីមេរោគដ៏កំណាចនេះ។ កុមារីឈ្មោះ ថុង ម៉ានីកា អាយុ៦ឆ្នាំ ត្រូវបានក្រុមគ្រូពេទ្យ នៃមន្ទីរពេទ្យបង្អែកចតុមុខរបស់មន្ទីរសុខាភិបាលរាជធានីភ្នំពេញ ក្រោមការការសម្របសម្រួលពីគណៈបញ្ជាការឯកភាពខណ្ឌ បានចុះមកទទួលនាង នៅនឹងផ្ទះលេខ២៦ ផ្លូវ២២១ ភូមិ៣ សង្កាត់ផ្សារដេប៉ូទី៣ ខណ្ឌទួលគោក។ នាងតូចបានឆ្លងកូវីដ-១៩នេះ ក៏ដោយសារតែបានប៉ះពាល់ជាមួយអ្នកជំងឺ ឈ្មោះ សារឿន ម៉ាឡែន ដែលត្រូវជាម្ដាយមីង ។ កុមារីរូបនេះ កាលពីវេលាម៉ោង១១យប់ ថ្ងៃទី៦ ខែមេសា ឆ្នាំ២០២១ បានឈររង់ចាំ នៅមុខផ្ទះរបស់នាង ដើម្បីទន្ទឹងរង់ចាំរថយន្ដមកដឹក។ បើមើលឃើញរូបភាពនេះ ច្បាស់ជាបងប្អូនទាំងអស់មានការរន្ធត់ចិត្តយ៉ាងខ្លាំង ហើយនឹកអាណិតដល់នាងកាន់តែខ្លាំងឡើង។ នេះមិនមែនជាសាច់ឈាមរបស់ខ្លួនបង្កើតផង ចុះបើកើតមានករណីនេះលើសាច់បង្កើតរបស់ខ្លួនវិញ នោះពិតជាកាន់តែក្ដុកក្ដួលក្នុងចិត្ត ហើយទឹកភ្នែកពិតជាហូរមកទាំងមិនដឹងខ្លួនហើយ។ ទោះជាយ៉ាងណា យើងទាំងអស់គ្នា សូមជូនពរឲ្យនាងតូច ឆាប់បានជាសះស្បើយពីជំងឺកូវីដ១៩នេះ ហើយបានវិលមកជួបជុំគ្រួសាររបស់នាងវិញ៕	2021-04-07T10:42:52+07:00	kbnnews.com	https://kbn.news/archives/215849
3fd76563-48fc-49e7-aece-8323beafda21	អ្នកជំងឺកូវីដ៣នាក់ ត្រូវបានក្រុមគ្រូពេទ្យចុះយកទាំងយប់រំលងអាធ្រាតឈានចូលថ្ងៃ០៧ មេសា	យោងតាមលោក ជា ពិសី អភិបាលខណ្ឌឬស្សីកែវ បានបញ្ជាក់ថា នៅយប់ថ្ងៃទី៦ ខែមេសា ឆ្នាំ២០២១ រំលងអាធ្រាតឈានចូលថ្ងៃទី៧ ខែមេសា ឆ្នាំ២០២១ អាជ្ញាធរនៃរដ្ឋបាលខណ្ឌប្ញស្សីកែវ និងក្រុមគ្រូពេទ្យ បានស្វែងរកឃើញ អ្នកវិជ្ជមានកូវីដ១៩ ចំនួន ០៣ នាក់ ។ អ្នកជំងឺទាំងនោះរួមមាន៖ ១. ស្ត្រី អាយុ ៣៥ ឆ្នាំ ជាអាជីវករលក់សៀវភៅ តូបលេខ៩៧,៩៨ ច្រកទី១ ជាន់ឡៅតឿ នៃផ្សារអូរប្ញស្សី មានទីលំនៅ នៅសង្កាត់ទួលសង្កែទី១ ខណ្ឌប្ញស្សីកែវ រាជធានីភ្នំពេញ។ ២.បុរស អាយុ ៣៨ ឆ្នាំ ជាជាងជួសជុលម៉ាស៉ីនត្រជាក់ នៅខណ្ឌទួលគោក និងបានធ្វើការនៅការ៉ាស់ឡាន នៅជិតផ្សារសាំហាន់ មានទីលំនៅ ផ្ទះលេខ ៣៣១ ផ្លូវលេខ៥ ភូមិមិត្តភាព សង្កាត់ប្ញស្សីកែវ ខណ្ឌប្ញស្សីកែវ រាជធានីភ្នំពេញ។ ៣.បុរស អាយុ ៥៨ឆ្នាំ មានទីលំនៅផ្ទះលេខD27 ផ្លូវបេតុង ភូមិខ១ នៅសង្កាត់ច្រាំងចំរេះទី២ ខណ្ឌប្ញស្សីកែវ រាជធានីភ្នំពេញ។ យ៉ាងណាមិញ រដ្ឋបាលខណ្ឌប្ញស្សីកែវ សូមអំពាវនាវដល់ បងប្អូនជាអាជីវករ លក់ដូរ នៅផ្សារអូរប្ញស្សី ឬអ្នកពាក់ព័ន្ធផ្ទាល់ជាមួយ សូមរុសរាន់ទៅធ្វើតេស្តរកមេរោគកូវីដ១៩ជាបន្ទាន់ ហើយ សូមបងប្អូនប្រជាពលរដ្ឋទាំងអស់ មេត្តាបង្កើនការប្រុងប្រយ័ត្នអោយបានខ្ពស់ ដើម្បីចូលរួមទប់ស្កាត់ការរីករាលដាលជម្ងឺកូវីដ១៩ នៅក្នុងព្រឹត្តិការណ៍សហគមន៍២០កុម្ភៈ៕	2021-04-07T10:42:05+07:00	kbnnews.com	https://kbn.news/archives/215842
aac80620-e8f5-4430-8838-b0837c6babfb	ថ្ងៃនេះ រាជធានីភ្នំពេញមានករណីឆ្លងកូវីដ ច្រើជាងគេ រហូតដល់ចំនួន	នៅព្រឹកថ្ងៃទី០៧ ខែមេសា ឆ្នាំ២០២១នេះ ក្រសួងសុខាភិបាល បានឲ្យដឹងថា រកឃើញអ្នកឆ្លងកូវី១៩ ថ្មីរហូតដល់៩១នាក់ ឆ្លងក្នុងសហគមន៍២០កុម្ភៈ ចំនួន៩០នាក់ និងម្នាក់ទៀតជាអ្នកធ្វើដំណើរមកពីក្រៅប្រទេស ខណៈអ្នកជាសះស្បើយមានចំនួន៣០នាក់ដោយឡែក ក្នុងរាជធានីភ្នំពេញមានករណីឆ្លងកូវីដ១៩រហូត ដល់ ៧៨នាក់។	2021-04-07T10:15:14+07:00	kbnnews.com	https://kbn.news/archives/215831
28940d41-f06a-42f5-b2a3-835235da6962	ថ្ងៃនេះ កម្ពុជានៅតែបន្ដរកឃើញអ្នកឆ្លងកូវីដ-១៩ថ្មី ជាង៩០នាក់	រាជធានីភ្នំពេញ៖ ក្នុងរយៈពេល២៤ម៉ោងកន្លងមកនេះ ក្រសួងសុខាភិបាលកម្ពុជា នៅតែបន្ដរកឃើញករណីឆ្លងថ្មី នៃកូវីដ១៩ ចំនួន៩១នាក់ ហើយមានអ្នកជាសះស្បើយ ចំនួន៣០នាក់។ ក្រសួងសុខាភិបាលកម្ពុជា បានចេញសេចក្ដីប្រកាសព័ត៌មាន កាលពីព្រឹក ថ្ងៃទី៧ ខែមេសា ឆ្នាំ២០២១ ថា កម្ពុជាបានបន្ដរកឃើញករណីឆ្លងកូវីដ-១៩ថ្មី ចំនួន៩១នាក់ និងមានអ្នកជាសះស្បើយពីជំងឺកូវីដ-១៩ ចំនួន៣០នាក់។ ក្នុងចំណោមអ្នកឆ្លងថ្មីទាំងនោះ មានអ្នកពាក់ព័ន្ធនឹងព្រឹត្ដិការណ៍សហគមន៍ ២០ កុម្ភៈ ចំនួន៩០នាក់ និងអ្នកដំណើរមកពីក្រៅប្រទេស ចំនួនម្នាក់។ អ្នកឆ្លងកូវីដ-១៩ថ្មីទាំងនោះ រួមមាន នៅភ្នំពេញ ចំនួន៧៨នាក់, តាកែវ ចំនួន៤នាក់, ស្វាយរៀង ចំនួន៣នាក់, ត្បូងឃ្មុំ ចំនួន១នាក់, ពោធិ៍សាត់ ម្នាក់, កំពង់ចាម ម្នាក់, ប៉ៃលិន ម្នាក់ និង ព្រៃវែង ម្នាក់។ គិតត្រឹមព្រឹក ថ្ងៃទី៧ ខែមេសា ឆ្នាំ២០២១ កម្ពុជាមានអ្នកឆ្លងកូវីដ-១៩សរុប ២៩១៥នាក់។ ក្នុងចំណោមអ្នកជំងឺទាំងនោះ មានអ្នកជាសះស្បើយ ១ ៨២៤ នាក់ និងអ្នកកំពុងព្យាបាល ១ ០៦៤នាក់ ហើយអ្នកជំងឺចំនួន២២នាក់ផ្សេងទៀត បានស្លាប់៕ សូមអានសេចក្ដីប្រកាសព័ត៌មានរបស់ក្រសួងសុខាភិបាលកម្ពុជា ទាំងស្រុង ដូចខាងក្រោម៖	2021-04-07T10:08:33+07:00	kbnnews.com	https://kbn.news/archives/215830
f97d8d6f-b092-4052-bb4d-a4c5c0950c4f	ក្ដៅៗ !! ព្រឹកនេះ រកឃើញអ្នកឆ្លងកូវីដ នៅតែមានចំនួនច្រើនដដែល	ក្រសួងសុខាភិបាល នៅព្រឹកថ្ងៃទី០៧ ខែមេសា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវី១៩ ថ្មីរហូតដល់៩១នាក់ ឆ្លងក្នុងសហគមន៍២០កុម្ភៈ ចំនួន៩០នាក់ ដែលភាគច្រើននៅរាជធានីភ្នំពេញ និងម្នាក់ទៀតជាអ្នកធ្វើដំណើរមកពីក្រៅប្រទេស ខណៈអ្នកជាសះស្បើយមានចំនួន៣០នាក់៕	2021-04-07T09:52:39+07:00	kbnnews.com	https://kbn.news/archives/215816
51dcb831-d9af-464b-89e4-e43a6a88fad3	គ្រូពេទ្យចុះយកអ្នកជំងឺកូវីដម្នាក់ នៅសង្កាត់បឹងទំពន់ទី១ ដែលបានពាក់ព័ន្ធលក់ដូរនៅផ្សារអូឬស្សី	នាយប់ ថ្ងៃទី០៦ ខែមេសា ឆ្នាំ២០២១ លោក សួស សារិន ដែលជាចៅសង្កាត់បឹងទំពន់ទី១ បានសហការជាមួយក្រុមគ្រូពេទ្យមន្ទីរពេទ្យបង្អែកច្បាអំពៅ ចុះយកអ្នកជំងឺវិជ្ជមាន COVID-19 ម្នាក់ ជាជនជាតិខ្មែរ ។ អ្នកជំងឺមានឈ្មោះ វណ្ណ គឹមឡេង ភេទស្រី អាយុ៣០ឆ្នាំ មានទីលំនៅ ស្ថិតនៅចំណុចផ្ទះលេខ៩B ផ្លូវលេខ៣៩MC ភូមិចំរើនផល៣ សង្កាត់បឹងទំពន់ទី១ ខណ្ឌមានជ័យ រាជធានីភ្នំពេញ ដោយបានពាក់ពន័្ធលក់ដូរនៅផ្សារអូរឬស្សី ។ ទោះជាយ៉ាងណា សូមចូលរួមអនុវត្តវិធានការ ៣កុំ ៣ការពារ ដេីម្បីធានាសុខសុវត្ថិភាពផ្ទាល់ខ្លួន នឹងក្រុមគ្រួសារ ។ ប្រភព៖	2021-04-07T09:26:26+07:00	kbnnews.com	https://kbn.news/archives/215809
bae70615-50f0-4c52-8e36-32f13007f1ad	អ្នកឆ្លងជំងឺកូវីដ២នាក់ ត្រូវគ្រូពេទ្យចុះយកយប់មិញ ក្នុងខណ្ឌទួលគោក	នៅវេលាម៉ោង១១និង០០នាទីយប់ថ្ងៃទី០៦ ខែមេសា ឆ្នាំ២០២១ ក្រុមគ្រូពេទ្យមន្ទីរពេទ្យបង្អែកចតុមុខ នៃមន្ទីរសុខាភិបាលរាជធានីភ្នំពេញ ដោយមានការសម្របសម្រួល ពីគណៈបញ្ជាការឯកភាពខណ្ឌបានចុះយកអ្នកជំងឺ០២នាក់ ស្រី០២នាក់ នៅចំណុផ្ទះលេខ២៦ ផ្លូវ២២១ ភូមិ៣ សង្កាត់ផ្សារដេប៉ូទី៣ ខណ្ឌទួលគោក ដែលមានផ្ទុកកូវីដ១៩ ។ អ្នកជំងឺមានឈ្មោះ៖ ថុង ម៉ានីកា ភេទស្រី អាយុ៦ឆ្នាំ នឹងម្តាយ (ប៉ះពាល់ជាមួយអ្នកជំងឺឈ្មោះ សារឿន ម៉ាឡែន ជាមីង) ។ បច្ចុប្បន្នទីតាំងខាងលើគណៈបញ្ជាការឯកភាព សម្រេចបិទជាបណ្តោះអាសន្នហាមចេញចូលតែខាងក្នុងផ្ទះមិនមានមនុស្សស្នាក់នៅធ្វើចត្តាឡីស័កនោះទេ៕ ប្រភព៖	2021-04-07T09:04:33+07:00	kbnnews.com	https://kbn.news/archives/215798
b43145d9-4890-4989-b0dd-3f512d7fb656	អាជ្ញាធរសង្កាត់ចោមចៅទី៣ និងមន្រ្ដីជំនាញ ចុះទៅនាំបុរសឆ្លងកូវីដម្នាក់	រាជធានីភ្នំពេញ៖ អាជ្ញាធរ និងមន្រ្ដីសុខាភិបាល កាលពីយប់ ថ្ងៃទី៦ ខែមេសា ឆ្នាំ២០២១ បានចុះទៅនាំបុរសឆ្លងកូវីដ១៩ម្នាក់ ដើម្បីយកទៅព្យាបាល។ លោក សុទ្ធ សុជាតិ ចៅសង្កាត់រងចោមចៅទី៣ ខណ្ឌពោធិ៍សែនជ័យ បានឲ្យដឹងថា បុរសដែលរកឃើញវិជ្ជមាន នៃកូវីដ-១៩នេះ ឈ្មោះ យឹម យ៉ឹម អាយុ៣៥ឆ្នាំ ស្នាក់នៅបន្ទប់ជួលលេខ៧ ផ្លូវលេខ៦(ត) ភូមិត្រពាំងពោធិ៍ សង្កាត់ចោមចៅទី៣ ខណ្ឌពោធិ៍សែនជ័យ រាជធានីភ្នំពេញ។ លោកចៅសង្កាត់រងចោមចៅទី៣ បានបញ្ជាក់ថា កាលពីប៉ុន្មានថ្ងៃមុននេះ បុរសខាងលើ មានអាការមិនសូវស្រួល ក្នុងខ្លួន ទើបគាត់ធ្វើដំណើរដោយខ្លួនឯង ដើម្បីទៅពិនិត្យសំណាក នៅក្នុងមន្ទីរពេទ្យមិត្តភាពខ្មែរ-សូវៀត។ ក្រោយពេលពិនិត្យសំណាករួច ក្រុមគ្រូពេទ្យជំនាញបានរកឃើញថា គាត់មានវិជ្ជមាន នៃកូវីដ-១៩ ទើបនៅយប់ ថ្ងៃទី៦ ខែមេសា ឆ្នាំ២០២១ ក្រុមគ្រូពេទ្យបានចុះមកនាំគាត់ទៅសម្រាកព្យាបាល នៅក្នុងមន្ទីរពេទ្យ៕	2021-04-07T08:55:50+07:00	kbnnews.com	https://kbn.news/archives/215797
f1e2a246-db65-4e94-b5a4-83b998dc488d	អាជ្ញាធរខេត្តសៀមរាប ដាក់ចេញវិធានការទប់ស្កាត់ការរីករាលដាលជំងឺកូវីដ១៩ ក្នុងឱកាសបុណ្យចូលឆ្នាំខ្មែរ ពលរដ្ឋបើមិនចាំបាច់កុំចេញក្រៅផ្ទះ	រដ្ឋបាលខេត្តសៀមរាប បានចេញសេចក្ដីណែនាំ ស្ដីវិធានការបង្ការ និងទប់ស្កាត់ការរាតត្បាតនៃជំងឺកូវីដ១៩ អំឡុងពេលចូលឆ្នាំប្រពៃណីជាតិនាពេលខាងមុខនេះដោយប្រាប់ពលរដ្ឋ បើមិនចាំបាច់កុំចេញក្រៅផ្ទះ។ យោងតាមសេចក្ដីណែនាំរបស់ រដ្ឋបាលខេត្តសៀមរាបបានឲ្យដឹងថា សូមណែនាំឲ្យប្រជាពលរដ្ឋ ជួបជុំក្រុមគ្រួសារតាមគេហដ្ឋានរៀងៗខ្លួន ហើយចៀសវាងការធ្វើដំណើរចេញក្រៅផ្ទះប្រសិនបើមិនចាំបាច់ ក៏ដូចជាចៀសវាងការធ្វើដំណើរឆ្លងខេត្តជាដើមរដ្ឋបាលក្រុង ស្រុក គ្រប់មន្ទីរ-អង្គភាព ចាត់វិធានការចាំបាច់នានា សំដៅរក្សាសន្ដិសុខ សណ្ដាប់ធ្នាប់ឲ្យមានរបៀបរៀបរយនាអំឡុងបុណ្យចូលឆ្នាំចាប់ពីថ្ងៃទី១៤ ដល់ថ្ងៃទី១៦ ខែមេសា។ ក្នុងនោះ រដ្ឋបាលខេត្តបានដាក់ចេញនូវវិធានការចំនួន៥ចំណុច សម្រាប់ការបង្ការ និងទប់ស្កាត់ការរាតត្បាតជំងឺកូវីដ១៩ អំឡុងពេលចូលឆ្នាំ ក្នុងនោះក្រៅពីសុំឲ្យពលរដ្ឋជួបជុំគ្រួសារក្នុងផ្ទះ និងចៀសវាងការធ្វើដំណើរចេញក្រៅ អាជ្ញាធរក៏ប្រាប់ពលរដ្ឋកុំឲ្យទៅកាន់ទីតាំងដែលមានហានិភ័យខ្ពស់ ដែលដាក់ចេញដោយក្រសួងសុខាភិបាល។ ចំណុចទី៣ ចៀសវាងរៀបចំពិធីផ្សេងៗរៀបរាប់ពិធីសាសនា និងជួបជុំកម្សាន្តផ្សេងៗ។ ទី៤ អនុវត្ត៣កុំ ៣ការពារ និងទី៥ រដ្ឋបាលខេត្តអំពាវនាវឲ្យម្ចាស់អាជីកម្មដឹកជញ្ជូនកុំដំឡើងថ្លៃសេវាដឹកជញ្ជូន និងយកចិត្តទុកដាក់អនុវត្តវិធានការសុខាភិបាល។ អាជ្ញាធរខេត្តក៏បាន ប្រាប់ដល់ម្ចាស់អាជីវកម្មដ្ឋាន សណ្ឋាគារ សេវាកម្មដ្ឋាន ភោជនីយដ្ឋាន ជាដើម ត្រូវអនុវត្តតាមវិធានការសុខាភិបាល ពាក់ម៉ាស់ និងរក្សាគម្លាត ស្របតាមគោលការណ៍ និងវិធានសុខាភិបាល៕	2021-04-07T08:52:54+07:00	kbnnews.com	https://kbn.news/archives/215791
beafe2ae-b01f-45fe-a600-d6d2b9325aa0	Top news៖ លោក ម៉ៅ អាយុទ្ធ រដ្ឋលេខាធិការក្រសួងព័ត៌មាន ឆ្លងជំងឺកូវីដ-១៩	លោក ម៉ៅ អាយុទ្ធ រដ្ឋលេខាធិការក្រសួងព័ត៌មាន ត្រូវបានមន្រ្តីសុខាភិបាល ធ្វើតេស្តសំណាមានវិជ្ជមានកូវីដ-១៩ ហើយបានចូលសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀតហើយ។ សូមបញ្ជាក់ថា លោក ម៉ៅ អាយុទ្ធ រដ្ឋលេខាធិការក្រសួងព័ត៌មាន ដែលមានអាយុ៧៧ឆ្នាំ រស់នៅភូមិ០៧ សង្កាត់បឹងរាំង ខណ្ឌដូនពេញ ពិតបានឆ្លងកូវីដ១៩ ហើយបានចូលសម្រាកនៅមន្ទីរពេទ្យមិត្តភាពខ្មែរ-សូវៀត កាលពីថ្ងៃទី៥ ខែមេសា ឆ្នាំ២០២១។ លោក ម៉ៅ អាយុទ្ធ ត្រូវបានគេស្គាល់ថា លោកជាមន្រ្តីជាន់ខ្ពស់ម្នាក់ និងជាផលិតករភាពយន្តដ៏ល្បីល្បាញមួយ ក្នុងចំណោមផលិតករជើងខ្លាំងដ៏ទៃទៀត ដោយមានស្នាដៃជាច្រើនក្នុងវិស័យសិល្បៈខ្មែរ ក្នុងនោះមានស្នាដៃផលិតខ្សែភាពយន្តខ្សែវីដេអូចម្រៀងកាយវិការកំណាព្យប្រលោមលោកជាដើម។ ជាមួយគ្នានេះ អាជ្ញាធរ និងមន្រ្តីសុខាភិបាល សូមអំពាវនាវដល់អ្នកដែលប៉ះពាល់ដោយផ្ទាល់ និងដោយប្រយោលជាមួយលោក ម៉ៅ អាយុទ្ធ សូមទៅយកសំណាក ដើម្បីស្វែងរកជំងឺកូវីដ-១៩៕	2021-04-07T08:20:53+07:00	kbnnews.com	https://kbn.news/archives/215772
14ed8fa5-f31c-4580-803d-4780d309f2ef	លោក ហ៊ុន សែន ព្រមានបណ្ដេញអ្នកណាដែលមិនព្រមស្ម័គ្រចិត្តចាក់វ៉ាក់សាំងការពារជំងឺកូវីដ-១៩ ចេញពីក្របខ័ណ្ឌមន្រ្តីរាជការ	លោក ហ៊ុន សែន ដែលមានរហ្សនាមថា ជាបុរសសង្ហាដើរបញ្ច្រាសទិស បានចេញបញ្ជាឲ្យរដ្ឋមន្រ្តីក្រសួងនានា រួមទាំងអាជ្ញាធរថ្នាក់ក្រោមជាតិទាំងអស់ ស្រង់បញ្ជីឈ្មោះអ្នកដែលមិនព្រមស្ម័គ្រចិត្តចាក់វ៉ាក់សាំងបង្ការជំងឺកូវីដ-១៩។ លោកថា អ្នកដែលមិនបានស្ម័គ្រចិត្តចាក់វ៉ាក់សាំងនៅពេលនេះ នឹងមិនត្រូវអនុញ្ញាតឲ្យចូលធ្វើការនោះឡើយ។ ជាងនេះទៅទៀតលោកព្រមានថា បើមិនស្ម័គ្រចិត្តចាក់វានៅពេលនេះ គឺនឹងហួសពេល រដ្ឋត្រូវការបញ្ជូនវ៉ាក់សាំងទៅកន្លែងផ្សេងទៀត៖ « ក្រៅពីសារព្រមានដល់មន្រ្តីរាជការ នគរបាលជាតិ និងកងកម្លាំងប្រដាប់អាវុធគ្រប់លំដាប់ថ្នាក់ ដែលនៅក្នុងក្របខណ្ឌរដ្ឋ លោក ហ៊ុន សែន បានព្រមានដល់អ្នកដាក់ពាក្យសុំធ្វើជារាជការ និងមន្រ្តីជាប់កិច្ចសន្យាដែលត្រូវជ្រើសរើសថ្មីទាំងអស់ ក៏ត្រូវតែចាក់វ៉ាក់សាំងជាមុនសិនដែរ ទើបអនុញ្ញាតឲ្យជ្រើសរើស ឬប្រឡងចូលក្របខ័ណ្ឌរដ្ឋបាន។ លោកកំណត់ការចាក់វ៉ាក់សាំង ថាជាលក្ខខណ្ឌតម្រូវចាំបាច់ ដែលមិនអាចខ្វះបាន។ ការដាក់កំហិត និងបង្ខិតបង្ខំឲ្យមន្រ្តីរាជការចាក់វ៉ាក់សាំងបែបនេះ គឺវាផ្ទុយគ្នាស្រឡះទៅនឹងអ្វីដែលអ្នកនាំពាក្យក្រសួងសុខាភិបាលអ្នកស្រី ឱ វណ្ណឌីន ដែលធ្លាប់អះអាងជាប្រចាំថា ការចាក់វ៉ាក់សាំងបង្ការជំងឺកូវីដ-១៩នេះ គឺត្រូវធ្វើឡើងតាមគោលការណ៍ស្ម័គ្រចិត្ត ដោយឥតមានការបង្ខិតបង្ខំនោះឡើយ។ កម្ពុជាទទួលបានវ៉ាក់សាំងចំនួន ៦ សែនដូសដំបូង នៅដើមខែកុម្ភៈ ដែលជាជំនួយរបស់ចិន គឺវ៉ាក់សាំងស៊ីណូហ្វាម (Sinopharm)។ ក្រុមហ៊ុនចិនដដែលនេះ បានបញ្ជូនវ៉ាក់សាំងបន្ថែមចំនួន ៧ សែនដូសទៀត កាលពីខែមីនា។ ក្នុងពេលជាមួយគ្នានេះ រដ្ឋាភិបាលលោក ហ៊ុន សែន បានទិញវ៉ាកសាំងរបស់ក្រុមហ៊ុនចិនដដែល ប៉ុន្តែវ៉ាក់សាំងមួយមុខផ្សេងឈ្មោះ ស៊ីណូវ៉ាក់ (Sinova) ចំនួន ១លាន៥សែនដូស ក្នុងទឹកប្រាក់ ១៥ លានដុល្លារ។ វ៉ាក់សាំងចិនទាំងពីរមុខនេះ មិនទាន់មានការទទួលស្គាល់ជាផ្លូវការពីអង្គការសុខភាពពិភពលោក (WHO) នៅឡើយ។ អង្គការនេះ បញ្ជាក់ថា សេចក្តីសម្រេចរឿងវ៉ាក់សាំងចិននេះ ត្រូវរង់ចាំដល់ចុងខែមេសា បើទោះជាបានចេញសេចក្ដីប្រកាសថា វ៉ាកសាំងចិនទាំងពីរប្រភេទនេះ មានប្រសិទ្ធភាពពី ៥០ ទៅជិត ៧០ ភាគរយក្ដី។ ក្នុងពេលជាមួយគ្នា កម្ពុជាទទួលបានជំនួយវ៉ាក់សាំងរបស់អង់គ្លេស ផលិតនៅប្រទេសឥណ្ឌា ដែលទទួលស្គាល់ដោយអង្គការសុខភាពពិភពលោក។ ប៉ុន្តែវ៉ាក់សាំងអង់គ្លេសនេះ កម្ពុជាទើបទទួលបានតែជាង ៣សែនដូស តែប៉ុណ្ណោះ។ ជាងនេះទៅទៀតលោក ហ៊ុន សែន មិនអនុញ្ញាតឲ្យពលរដ្ឋដែលមានអាយុក្រោម ៦០ ឆ្នាំ បានចាក់វ៉ាក់សាំងរបស់អង់គ្លេសនេះឡើយ បើទោះបីជាវ៉ាក់សាំងនេះ អាចចាក់បានចាប់ពីអាយុ ១៨ ឆ្នាំក៏ដោយ។ នេះអាចប្រហែលជាមូលហេតុមួយ ដើម្បីជំរុញឲ្យពលរដ្ឋភាគច្រើនចាក់វ៉ាក់សាំងចិន។ កន្លងមកមានប្រជាពលរដ្ឋ និងមន្រ្តីរាជការជាច្រើន ដែលអលអែក និងរារែកចិត្តចំពោះវ៉ាក់សាំងចិននេះ ព្រោះពួកគាត់បារម្ភអំពីគុណភាពរបស់វា ដែលមិនទាន់មានការទទួលស្គាល់ពីអង្គការសុខភាពពិភពលោក។ ប៉ុន្តែនៅពេលនេះ មន្រ្តីរាជការ កងកម្លាំងប្រដាប់អាវុធ និងកម្មកររោងចក្រផង អាចនឹងរងការរើសអើង និងបណ្តេញចេញពីការងារ ប្រសិនបើពួកគាត់មិនព្រមចាក់វ៉ាក់សាំងចិននេះ។ កម្ពុជាជាប្រទេសទីមួយ នៅក្នុងតំបន់អាស៊ាន ដែលបង្ខំប្រជាពលរដ្ឋរបស់ខ្លួនចាក់វ៉ាក់សាំងបង្ការជំងឺនេះ ប៉ុន្តែមិនផ្តល់ជម្រើសច្រើនដល់ប្រជាពលរដ្ឋ ដែលមានអាយុក្រោម ៦០ឆ្នាំ ក្រៅពីចាក់វ៉ាក់សាំងចិននោះឡើយ។ ស្របពេលដែលលោក ហ៊ុន សែន បង្ខំឲ្យមន្រ្តីរាជការចាក់វ៉ាក់សាំង រដ្ឋាភិបាលលោកក៏បានប្រកាសបិទការធ្វើដំណើរឆ្លងខេត្តក្រុងទាំងអស់ រហូតផុតចូលឆ្នាំខ្មែរ។ តាមរយៈសេចក្តីសម្រេច កាលពីថ្ងៃទី០៦ ខែមេសា លោក ហ៊ុន សែន បញ្ជាឲ្យហាមឃាត់ការធ្វើដំណើរឆ្លងកាត់ និងចេញចូលពីខេត្តមួយទៅខេត្តមួយជាបណ្ដោះអាសន្ន សម្រាប់រយៈពេល ១៤ ថ្ងៃ គិតចាប់ពីថ្ងៃ ទី០៧ ខែមេសានេះ ដល់ថ្ងៃទី២០ ខែមេសា ក្រោយផុតចូលឆ្នាំ។ ប៉ុន្តែ អ្នករស់នៅទីក្រុងភ្នំពេញ និងខេត្តកណ្តាល អាចធ្វើដំណើរឆ្លងកាត់ និងចេញចូលទៅវិញទៅមកបាន ព្រោះខេត្តក្រុងទាំងពីរនេះ ត្រូវចាត់ទុកថាជាតំបន់តែមួយ។ ជាងនេះទៅទៀត បម្រាមនេះលើកលែងចំពោះការដឹកជញ្ជូនទំនិញគ្រប់ប្រភេទ ទាំងផ្លូវទឹក និងផ្លូវគោក និងផ្លូវដែក។ សេចក្តីសម្រេចដដែលនេះ ក៏មិនហាមឃាត់ការដឹកជញ្ជូនកម្មកររោងចក្រទៅធ្វើការនោះដែរ ឲ្យតែមានបណ្ណអនុញ្ញាតចេញដោយក្រសួងការងារ។ ការធ្វើដំណើរដោយមូលហេតុចាំបាច់ផ្សេងទៀត ដែលមានការអនុញ្ញាតពីអាជ្ញាធរមានសមត្ថកិច្ច ក៏មិនប៉ះពាល់ដោយសេចក្តីសម្រេចនេះនោះដែរ។ ក្រៅពីហាមឃាត់ការធ្វើដំណើរឆ្លងកាត់ និងចេញចូលពីខេត្តមួយទៅខេត្តមួយនេះ រដ្ឋាភិបាលបានបិទរមណីយដ្ឋានទេសចរណ៍ នៅទូទាំងប្រទេសរយៈពេល ១៤ ថ្ងៃដូចគ្នានេះដែរ។ កាលពីឆ្នាំមុន ពេលដែលកម្ពុជា មិនជួបបញ្ហាចម្លងសហគមន៍យ៉ាងរីករាលដាលដូចពេលនេះ រដ្ឋាភិបាលបានលុបចោលពិធីចូលឆ្នាំ និងបង្ខំកម្មកររោងចក្រឲ្យបន្តធ្វើការក្នុងថ្ងៃបុណ្យ ដោយមិនឲ្យឈប់សម្រាក។ អ្នកឈប់ថ្ងៃបុណ្យនោះ ត្រូវបានក្រសួងការងារបង្ខំឲ្យធ្វើចត្តាឡីស័ករយៈពេល ១៤ថ្ងៃ មុនអនុញ្ញាតឲ្យចូលធ្វើការវិញ។ ប៉ុន្តែ ឆ្នាំនេះ នៅពេលការចម្លងសហគមន៍ រីករាលដាលពេញផ្ទៃប្រទេស រដ្ឋាភិបាលអនុញ្ញាតឲ្យកម្មករចរចាជាមួយថៅកែរោងចក្រ រឿងឈប់សម្រាកថ្ងៃបុណ្យនេះ។ ប៉ុន្តែ សេចក្តីសម្រេចនេះ នឹងធ្វើឲ្យកម្មកររោងចក្រ គ្មានជម្រើសអ្វីក្រៅតែពីបង្ខំចិត្ត បន្តទៅធ្វើការនៅថ្ងៃបុណ្យ និងមិនអាចសម្រាកទៅលេងស្រុកបានឡើយ ព្រោះរដ្ឋាភិបាលបានបិទការធ្វើដំណើរឆ្លងកាត់ និងចេញចូលខេត្តក្រុងទាំងអស់ទៅហើយ៕	2021-04-07T07:16:42+07:00	rfa.org	https://www.rfa.org/khmer/news/health/hun-sen-threatens-to-fire-all-civil-servants-who-not-volunteer-to-get-chinese-vaccines-04062021200747.html
c391b1f2-2523-487e-8ecd-b94b0f11b073	អាជីវករនៅភ្នំពេញបារម្ភកាន់តែខ្លាំងអំពីការឆ្លងជំងឺកូវីដ១៩ ខណៈរដ្ឋាភិបាលរឹតបន្តឹងការធ្វើដំណើរឆ្លងខេត្ត	អាជីវករមួយចំនួននៅទីក្រុងភ្នំពេញបានបង្ហាញក្តីបារម្ភចំពោះការបន្តដាក់បម្រាមគោចរ ឬការហាមឃាត់ការធ្វើដំណើរ ដែលអាចលើសពី ១៤ ថ្ងៃ ដែលនឹងបន្តប៉ះពាល់ដល់ការរកស៊ីរបស់ពួកគេ។ បន្ថែមលើការដាក់បម្រាមគោចរដែលធ្វើឡើងចាប់តាំងពីថ្ងៃទី ១ ខែមេសា លោកនាយករដ្ឋមន្ត្រី ហ៊ុន សែន កាលពីថ្ងៃអង្គារ ក៏បានបញ្ជាឲ្យអាជ្ញាធរបិទការធ្វើដំណើរឆ្លងខេត្តនិងបិទរមណីយដ្ឋានទូទាំងប្រទេស រយៈពេល ១៤ ថ្ងៃ ដើម្បីឆ្លើយតបនឹងការឆ្លងរាលដាលជំងឺកូវីដ១៩។ អ្នកស្រី ស្រី លឹម អាយុ ៣៣ ឆ្នាំ អាជីវករលក់ត្រីនៅទីក្រុងភ្នំពេញម្នាក់ ប្រាប់វីអូអេថា៖ «លើសហ្នឹងអាចជាផលវិបាកសម្រាប់ខ្ញុំខ្លាំងណាស់ ព្រោះអីយើងពិបាកដែរគ្រួសារយើងរាងខ្សត់ខ្សោយដែរចឹងយើងមិនមែនជាអ្នកមានយើងពឹងតែមុខរបរហ្នឹងហើយ បើគេអត់ឲ្យយើងដល់រាងយប់ចឹងវាអាចពិបាកដែរ អីវ៉ាន់យើងសល់វាខូច វាអីចឹង។ ហើយបើយើងយកមកតិច វាកាត់បន្ថយយើងចាយក្នុងគ្រួសារ អត់គ្រប់តែត្រឹម ១៤ ថ្ងៃអត់អីទេ យើងអាចទប់ទល់ទៅបាន កុំឲ្យតែលើសហ្នឹងយូរចឹង»។ អ្នកស្រីបន្តថា អ្នកស្រីមិនថ្នាំងថ្នាក់នឹងវិធានការរឹតបន្តឹងមួយចំនួនរបស់រដ្ឋាភិបាលទេ ប៉ុន្តែអ្នកស្រីចង់ឃើញអាជ្ញាធរផ្តល់ដំណឹងជាមុននូវរាល់វិធានការទាំងឡាយ។ អ្នកស្រីរំពឹងថា វិធានការបម្រាមគោចរនិងការកំហិតម៉ោងលក់ដូរនឹងបញ្ចប់ទៅត្រឹមរយៈពេល ១៤ ថ្ងៃ ដោយមិនមានការអូសបន្លាយពេលបន្ថែមទៀត។ អ្នកស្រីបន្ថែមថា៖ «អត់អីទេសម្រាប់ ១៤ ថ្ងៃដែលៗ គេដាក់ហ្នឹង ប៉ុន្តែបើលើសហ្នឹងអាចជាផលវិបាកដោយសារចំណូលយើងខ្វះ។ យើងញាំផង កូនផង សងគេផងយើងមានបំណុលផងអីចឹង។ តែត្រឹម ១៤ ថ្ងៃ វាអត់អីទេតែកុំឲ្យទៅដល់ពីរបីខែ»។ ចំណែកអ្នកស្រី មុំ សុរិនដា អាយុ ៤៦ ឆ្នាំ ជាអាជីវករមួយរូបទៀត និយាយថា បម្រាមមិនឲ្យពលរដ្ឋធ្វើដំណើរក្នុងពេលរាត្រី ចាប់ពីម៉ោង ៨ យប់ដល់ម៉ោង ៥ ព្រឹក បង្កការព្រួយបារម្ភសម្រាប់ការធ្វើដំណើរ។ ប៉ុន្តែអ្នកស្រីថា បម្រាមដដែលនេះអាចរួមចំណែកដល់ការកាត់បន្ថយការឆ្លងជំងឺកូវីដ១៩។ «យើងព្រួយបារម្ភពីអាជំងឺកូវីដហ្នឹងនិយាយទៅ។ យើងបារម្ភខ្លាំង បារម្ភខ្លាំងថា ទៅមុខទៅដឹងវាយ៉ាងណា តែបើគេបិទចឹងក៏ម្យ៉ាងដែរដូចថា ក្មេងៗអីវាអត់ដើរអត់អីយើងអាចកាត់បន្ថយពីជំងឺកូវីដហ្នឹងច្រើន»។ កាលពីដើមខែមេសានេះ រដ្ឋបាលរាជធានីភ្នំពេញបានចេញបម្រាមហាមឃាត់ការធ្វើដំណើរក្នុងទីតាំងភូមិសាស្រ្តទីក្រុងភ្នំពេញ ចាប់ពីម៉ោង ៨ យប់ដល់ម៉ោង ៥ ទៀបភ្លឺ ក្នុងរយៈពេល ១៤ ថ្ងៃ គឺចាប់ពីថ្ងៃទី ១ ខែមេសា ឆ្នាំ ២០២១។ ចំណែកម្ចាស់អាជីវកម្មលក់ដូរម្ហូបអាហារនិងភេសជ្ជៈ ក៏ត្រូវផ្អាកដំណើរការក្នុងម៉ោងពេលដូចគ្នានេះ។ អ្នកវិភាគសេដ្ឋកិច្ចលោក ង៉ែត ជូ មើលឃើញពីលទ្ធភាពដែលរដ្ឋាភិបាលអាចមានវិធានការរឹតបន្តឹងសកម្មភាពសេដ្ឋកិច្ចផ្សេងៗទៀត ប្រសិនបើស្ថានភាពនៃការឆ្លងជំងឺកូវីដ១៩ មិនធូរស្រាល ក្រោយរយៈពេល ១៤ ថ្ងៃនៃការដាក់បម្រាមគោចរនិងការរឹតបន្តឹងសេដ្ឋកិច្ចពេលរាត្រី។ «ប្រហែលជាអាចមានទៀត ពីព្រោះ ១៤ ថ្ងៃក្នុងការបម្រាមគោចរពេលយប់នេះ គឺប្រហែលជាអាចគ្រាន់តែជួយបានមួយផ្នែក ប៉ុន្តែមិនមែនទាំងស្រុងទេ ដោយសារយើងនៅធ្វើសកម្មភាពសេដ្ឋកិច្ចហើយ និងការធ្វើដំណើរពេលថ្ងៃនៅឡើយ។ ប្រសិនណាបើការផ្អាកការធ្វើដំណើរក្នុងពេលយប់នេះក្នុងរយៈពេល ១៤ ថ្ងៃ ហើយរកឃើញថា ការឆ្លងការរីករាលដាលហ្នឹង គឺដោយសារសកម្មភាពសេដ្ឋកិច្ចនៅពេលថ្ងៃ ក៏ប្រហែលជាអាចឈានដំណាក់កាលហ្នឹងទៀត»។ កាលពីថ្ងៃអង្គារ លោកនាយករដ្ឋមន្ត្រី ហ៊ុន សែន បានចេញសេចក្តីសម្រេចផ្តល់សិទ្ធិអំណាចឲ្យអភិបាលរាជធានីខេត្តហាមឃាត់ការធ្វើដំណើរឆ្លងកាត់ចេញចូលពីខេត្តមួយទៅខេត្តមួយជាបណ្តោះអាសន្ន សម្រាប់រយៈ ១៤ ថ្ងៃ គិតចាប់ពីថ្ងៃទី ៧ ដល់ថ្ងៃទី ២០ ខែមេសា ក្នុងគោលបំណងប្រយុទ្ធនិងទប់ស្កាត់ការឆ្លងរាលដាលនៃជំងឺ កូវីដ១៩។ ដោយឡែកភូមិសាស្ត្ររាជធានីភ្នំពេញនិងខេត្តកណ្តាល ត្រូវបានចាត់ទុកជាតំបន់តែមួយដែលមិនស្ថិតក្រោមវិសាលភាពនៃការហាមឃាត់ការធ្វើដំណើរឆ្លងកាត់ចេញចូលទៅវិញទៅមកនេះទេ។ រដ្ឋាភិបាលក៏បានបញ្ជាឲ្យបិទរមណីយដ្ឋានទេសចរណ៍នៅទូទាំងប្រទេសរយៈពេល ១៤ ថ្ងៃដូចគ្នា។ យ៉ាងណាក៏ដោយ ការហាមឃាត់ធ្វើដំណើរខាងលើត្រូវបានលើកលែងចំពោះការបម្លាស់ទីសំខាន់ៗមួយចំនួន ដូចជាការដឹកជញ្ជូនទំនិញគ្រប់ប្រភេទទាំងតាមផ្លូវគោក ផ្លូវទឹក និងផ្លូវដែក ការធ្វើដំណើររបស់មន្ត្រីរាជការសាធារណៈទាំងថ្នាក់ជាតិនិងថ្នាក់ក្រោមជាតិ ក្នុងគោលដៅបំពេញការងារប្រចាំថ្ងៃ ការដឹកជញ្ជូនពលករដែលធ្វើដំណើរវិលត្រឡប់ពីក្រៅប្រទេស រថយន្តសង្គ្រោះបន្ទាន់របស់មន្ទីរពេទ្យរដ្ឋនិងឯកជន រថយន្តពន្លត់អគ្គិភ័យ រថយន្តបម្រើសេវាដឹកជញ្ជូនសំរាមនិងកាកសំណល់ និងការដឹកជញ្ជូនកម្មករទៅកាន់ទីកន្លែងការងារនៅតាមរោងចក្រសហគ្រាស ដែលត្រូវមានបណ្ណអនុញ្ញាតចេញដោយក្រសួងការងារជាដើម។ មុនការដាក់បម្រាមគោចរនិងការចេញវិធានការរឹតត្បិតសកម្មភាពសេដ្ឋកិច្ចនិងការជួបជុំមួយចំនួនទៀត រដ្ឋាភិបាលបានធ្វើច្បាប់មួយចំនួនដើម្បីទប់ស្កាត់ការរីកសាយភាយនៃជំងឺកូវីដ១៩ ក្នុងនោះគឺមានច្បាប់ស្ដីពីវិធានការទប់ស្កាត់ការឆ្លងរាលដាលនៃជំងឺកូវីដ១៩ និងជំងឺឆ្លងកាចសាហាវនិងប្រកបដោយគ្រោះថ្នាក់ធ្ងន់ធ្ងរផ្សេងទៀត ។ នេះជាច្បាប់ទី ២ ហើយដែលបានតាក់តែងដោយសារតែការផ្ទុះឆ្លងជំងឺកូវីដ១៩ បន្ទាប់ពីរដ្ឋាភិបាលបានបង្កើតច្បាប់ស្ដីពីការគ្រប់គ្រងប្រទេសជាតិក្នុងគ្រាមានអាសន្ន កាលពីដើមឆ្នាំ ២០២០ ដែលមានគោលបំណងប្រឆាំងនឹងជំងឺកូវីដ១៩ ដែរ។ ក្រុមអ្នកជំនាញសិទ្ធិមនុស្សរបស់អង្គការសហប្រជាជាតិបីរូប ក្នុងនោះមានលោកស្រី រ៉ូណា ស្មីត (Rhona Smith) អតីតអ្នករាយការណ៍ពិសេសស្តីពីស្ថានភាពសិទ្ធិមនុស្សនៅកម្ពុជាដែលទើបបញ្ចប់អាណត្តិ បានបង្ហាញក្តីបារម្ភថា ច្បាប់នេះផ្តល់អំណាចដល់រដ្ឋាភិបាលក្នុងការរឹតត្បិត ឬហាមឃាត់ការធ្វើដំណើរការជួបជុំនិងការជួបប្រជុំនិងការជួបជុំ ការប្រតិបត្តិការអាជីវកម្មនិងសកម្មភាពអាជីពមួយចំនួន ក៏ដូចជាអំណាចក្នុងការទប់ស្កាត់ឬរឹតត្បិតតំបន់ និងទីកន្លែងមួយចំនួនផងដែរ។ លើសពីនេះទៀត ច្បាប់នេះមានបទប្បញ្ញត្តិសម្រាប់ការដាក់ទណ្ឌកម្មយ៉ាងធ្ងន់ធ្ងរ និងមិនសមាមាត្រចំពោះបុគ្គលដែលមិនគោរពតាមវិធានការសុខភាព វិធានការរដ្ឋបាល និងវិធានការផ្សេងទៀតដែលមានចែងនៅក្នុងច្បាប់នេះ»។ លោក ជិន ម៉ាលីន រដ្ឋលេខាធិការនិងជាអ្នកនាំពាក្យក្រសួងយុត្តិធម៌ការពារការធ្វើច្បាប់ថ្មីៗចុងក្រោយនេះ។ លោកបន្ថែមថា ជនបរទេសមួយចំនួនមិនបានយល់អំពីស្ថានភាពជាក់ស្តែងរបស់កម្ពុជាដែលតម្រូវឲ្យមានការធ្វើបទបញ្ញត្តិខ្លះសម្រាប់ការពារសុខមាលភាពពលរដ្ឋ និងសុវត្ថិភាពសុខភាពសាធារណៈ៕	2021-04-07T07:00:00+07:00	khmer.voanews.com	https://khmer.voanews.com/a/phnom-penh-business-owners-concerned-of-covid-19-as-capital-under-lockdown/5843992.html
865b851f-1e85-49b8-8af4-dea8bb97b7d0	សង្គមស៊ីវិលជំរុញឲ្យផ្តល់ទំនុកចិត្តលើវ៉ាក់សាំង ខណៈនាយករដ្ឋមន្រ្តីព្រមានមន្រ្តីរាជការដែលមិនចាក់វ៉ាក់សាំងអាចបាត់បង់ការងារ	តំណាងអង្គការសង្គមស៊ីវិលនៅកម្ពុជាបានបង្ហាញការគាំទ្រយន្តការចាក់វ៉ាក់សាំងបង្ការជំងឺកូវីដ១៩ ក្រោមគោលការណ៍ស្ម័គ្រចិត្តនិងអំពាវនាវឲ្យមានការផ្តល់ព័ត៌មានគ្រប់ជ្រុងជ្រោយ ទាក់ទិននឹងគុណភាពវ៉ាក់សាំង។ ការលើកឡើងនេះ ខណៈលោកនាយករដ្ឋមន្រ្តី ហ៊ុន សែន កាលពីយប់ថ្ងៃអង្គារ បានលើកឡើងថាមន្រ្តីរាជការនិងកងកម្លាំងដែលជាក្រុមអាទិភាពមិនទៅចាក់វ៉ាក់សាំងនឹងប្រឈមនឹងបាត់បង់ការងារ។ នេះបើយោងទៅតាមការលើកឡើងរបស់លោកនាយករដ្ឋមន្រ្តី ហ៊ុន សែននៅក្នុងសារជាសំឡេងផ្សព្វផ្សាយតាមទំព័រហ្វេសប៊ុកផ្លូវការរបស់លោក។ លោក ហ៊ុន សែន បានសង្កត់ធ្ងន់ថា មន្រ្តីដែលគេចវេះពីការចាក់វ៉ាក់សាំងអាចប្រឈមនឹងការបាត់បង់ការងារ។ លោកថ្លែងថា៖ «យើងគ្មានការចាំបាច់ធ្វើការរើសអើងរវាងគ្នានិងគ្នាទេ។ ក៏ប៉ុន្តែ ការរើសអើងរបស់យើងគឺធ្វើចំពោះកូវីដ១៩តែប៉ុណ្ណោះ។ ដូច្នេះ បុគ្គលដែលមិនបានទទួលវ៉ាក់សាំង ជាបុគ្គលដែលងាយទទួលកូវីដ១៩។ ដូច្នេះច្បាស់ជាយើងរើសអើងជាមួយកូវីដ១៩ ឯណោះទៅវិញទេ។ ដូច្នេះហើយខ្ញុំសូមអំពាវនាវហើយសុំបញ្ជាក់ឲ្យបានច្បាស់ថា អ្នកដែលមានចេតនាគេចវេះមិនទទួលវ៉ាក់សាំង គឺជាអ្នកនឹងងាយបាត់បង់ការងារធ្វើ ទាំងក្នុងកងកម្លាំងប្រដាប់អាវុធ ទាំងក្នុងមន្រ្តីរាជការស៊ីវិល ទាំងនៅថ្នាក់ជាតិនិងថ្នាក់ក្រោមជាតិ ទាំងមន្រ្តីជាប់កិច្ចសន្យា»។ លោកស្រី ចក់ សុភាព នាយិកាមជ្ឈមណ្ឌលសិទ្ធិមនុស្សកម្ពុជា (CCHR) បានគាំទ្រការចាក់វ៉ាក់សាំងដោយការស្ម័គ្រចិត្តពីប្រជាពលរដ្ឋ ក្រោមគោលការណ៍របស់អង្គការសុខភាពពិភពលោក(WHO) ដោយមិនស្ថិតនៅក្រោមរូបភាពបង្ខិតបង្ខំណាមួយ។ លោកស្រីប្រាប់ VOA នៅថ្ងៃពុធនេះថា៖ «សំខាន់បំផុតយើងផ្តោតទៅលើការណែនាំរបស់អង្គការសុខភាពពិភពលោក ដែលអះអាងថា ការចាក់វ៉ាក់សាំងនេះជាជម្រើសស្ម័គ្រចិត្តរបស់ពលរដ្ឋ មិនមែនជាការដាច់ខាតដែលរដ្ឋត្រូវតម្រូវនៅក្នុងការចាក់វ៉ាក់សាំងនោះទេ។ អញ្ចឹងនេះជាគោលការណ៍សំខាន់បំផុតដែលយើងគួរអនុលោមតាម»។ លោកស្រីបន្តថា តាំងពីដើមឡើយ ក្នុងប្រទេសកម្ពុជា មានបញ្ហាទាក់ទងនឹងជំនឿទុកចិត្តពីសាធារណជនលើគុណភាពនិងប្រសិទ្ធភាពរបស់វ៉ាក់សាំង។ លោកស្រីស្នើឲ្យមានការអប់រំបន្ថែមទៅដល់ពលរដ្ឋពីសារៈសំខាន់នៃការចាក់វ៉ាក់សាំង ក៏ដូចជាការផ្តល់ព័ត៌មានឲ្យគ្រប់ជ្រុងជ្រោយ។ ប្រទេសកម្ពុជាកំពុងប្រើប្រាស់វ៉ាក់សាំងចំនួន ៣ប្រភេទ គឺវ៉ាក់សាំងស៊ីណូហ្វាម (Sinopharm) ផលិតដោយរដ្ឋចិន វ៉ាក់សាំងស៊ីណូវ៉ាក់ (Sinovac) ផលិតដោយក្រុមហ៊ុននៅប្រទេសចិន និងវ៉ាក់សាំងអាស្រ្តាហ្សេនីកា (AstraZeneca) របស់យន្តការអង្គការសុខភាពពិភពលោក (WHO)។ ប៉ុន្តែកន្លងទៅ ប្រជាពលរដ្ឋខ្លះមានភាពស្ទាក់ស្ទើរក្នុងការចាក់វ៉ាក់សាំង ដែលជាជំនួយរបស់រដ្ឋាភិបាលចិន និងវ៉ាក់សាំងដែលកម្ពុជាទិញពីក្រុមហ៊ុនចិន។ ភាពស្ទាក់ស្ទើរនេះ គឺដោយសារវ៉ាក់សាំងទាំងនោះមិនទាន់ត្រូវបានទទួលស្គាល់ជាផ្លូវការពីអង្គការសុខភាពពិភពលោក។ លោកនាយករដ្ឋមន្រ្តី ហ៊ុន សែន ពីដើមឡើយ បានប្រកាសថា លោកនឹងចាក់វ៉ាក់សាំងស៊ីណូហ្វាមដែលជាជំនួយមនុស្សធម៌របស់ចិនមកកម្ពុជាលើកដំបូង។ ប៉ុន្តែក្រោយមក លោកបានដូរចិត្តវិញ ដោយចាក់វ៉ាក់សាំងអាស្រ្តាហ្សេនីកា ក្រោមហេតុផលថា លោកមានអាយុលើស ៦០ ឆ្នាំ ហើយមិនអាចចាក់វ៉ាក់សាំងរបស់ចិនបាន។ លោក ប៉ិច ពិសី នាយកអង្គការតម្លាភាពកម្ពុជា បានថ្លែងប្រាប់ VOA ថា លោកគាំទ្រសំណើរបស់លោកនាយករដ្ឋមន្រ្តីហ៊ុន សែន សុំកុំឲ្យមានការរើសអើងក្នុងចំណោមអ្នកបានចាក់វ៉ាក់សាំងនិងអ្នកមិនបានចាក់។ ប៉ុន្តែលោកជំរុញថា ការចាក់វ៉ាក់សាំងគួរតែឈរលើគោលការណ៍ស្ម័គ្រនិងសិទ្ធិបុគ្គលក្នុងការធ្វើការសម្រេចចំពោះសុខភាពរបស់ខ្លួន។ លោកបានថ្លែងថា៖ «ការចាក់វ៉ាក់សាំងជាគោលការណ៍សាកល ហើយជាការអនុវត្តសិទ្ធិមូលដ្ឋានហ្នឹងគឺគេមិនជំរុញឲ្យមានការបង្ខិតបង្ខំក្នុងការចាក់វ៉ាក់សាំងទេ។ ការចាក់វ៉ាក់សាំងគួរធ្វើឡើងដោយការស្ម័គ្រចិត្ត ហើយសិទ្ធិនៃការការពារសិទ្ធិនៃការថែរក្សាសុខភាពបុគ្គលហ្នឹងគួរតែប្រគល់ឲ្យបុគ្គលមួយរូបៗហ្នឹងជាអ្នកសម្រេច»។ លោកបណ្ឌិតអៀ សុផល សាស្ត្រាចារ្យជំនាញការទូតនៅមហាវិទ្យាល័យ Occidental សហរដ្ឋអាមេរិក ប្រាប់ VOA តាមសារអ៊ីមែលនៅថ្ងៃពុធនេះ ថា៖ «ជារឿងត្រឹមត្រូវនៅក្នុងការចោទសួរថាអ្វីមួយ[វ៉ាក់សាំង] មានប្រសិទ្ធភាពឬយ៉ាងណា ហើយមានសុវត្ថិភាពកម្រិតណា។ សូម្បីតែវ៉ាក់សាំង AstraZeneca ក៏ត្រូវបានផ្អាកម្តងហើយម្តងទៀត នៅអឺរ៉ុបនិងអាហ្រ្វិកខាងត្បូងផងដែរ។ ប្រសិទ្ធភាពវ៉ាក់សាំងជារឿងមួយ។ ចំណែកឯសុវត្ថិភាពវ៉ាក់សាំងជារឿងមួយទៀត។ នៅចុងបញ្ចប់ សូមចងចាំថានេះ គឺពាក់ព័ន្ធនឹងសិទ្ធិមនុស្ស។ គ្មាននរណាម្នាក់គួរតែត្រូវបង្ខំឲ្យចាក់វ៉ាក់សាំងនោះទេ»។ លោក ផៃ ស៊ីផាន អ្នកនាំពាក្យទីស្តីការគណៈរដ្ឋមន្រ្តី ថ្លែងថា ការចាក់វ៉ាក់សាំងបង្ការជំងឺកូវីដ១៩ គឺជា «កាតព្វកិច្ច» មួយនៅក្នុងការរួមចំណែកទប់ស្កាត់ការរាតត្បាតជំងឺកូវីដ១៩ ទាំងនៅកម្ពុជានិងនៅលើពិភពលោក ហើយការចាក់វ៉ាក់សាំងមិនពាក់ព័ន្ធនឹងនយោបាយនោះទេ។ លោកបញ្ជាក់ថា៖ «នៅក្នុងតំបន់ដទៃទៀតនៅលើពិភពលោកក៏គេប្រើដែរ។ អាហ្នឹងយ៉ាងម៉េច។ អាវ៉ាក់សាំងហ្នឹងមិនមែនស្ថិតនៅក្នុងនិន្នាការនយោបាយទេណា។ អ្នកលើកឡើងមកហ្នឹងនៅក្នុងនិន្នាការនយោបាយទេ។ ប៉ុន្តែវ៉ាក់សាំងហ្នឹងជាកាតព្វកិច្ច ដែលយើងស្ថិតនៅក្នុងសមរភូមិប្រឆាំងនឹងកូវីដ។ សមរភូមិប្រឆាំងកូវីដ១៩ហ្នឹង ដើម្បីផលប្រយោជន៍ជីវិតយើងទាំងអស់គ្នា។ ក៏ប៉ុន្តែអ្នកអត់ចង់ចាក់ហ្នឹងបើសិនជាចម្លងគេ យើងមើលក្នុងច្បាប់របស់យើងនាំជំងឺហ្នឹងឆ្លងទៅគេអាហ្នឹងយល់ឃើញយ៉ាងម៉េច?»។ លោក ផៃ ស៊ីផាន ក៏បានច្រានចោលនូវការលើកឡើងរបស់អង្គការសង្គមស៊ីវិល ថា៖ «បើយើងនិយាយពីរឿងសេរីភាពសេរីភាពទាំងអស់មានដែនកំណត់។ ហើយសេរីភាពទាំងអស់ទៅតាមសត្យានុម័តទៅតាមច្បាប់ដែរ។ ត្រូវគោរពសេរីភាពអ្នកដទៃ។ សុំប្រាប់សង្គមស៊ីវិល សុំប្រាប់អ្នកដទៃទៀតទៅ កុំយកពាក្យ«សេរីភាព»មកធ្វើឲ្យប្រជាជាតិនេះស្ថិតនៅក្នុងភាពលំបាកងាប់គរជើងលើគ្នា»។ គួរបញ្ជាក់ថាកាលពីដើមខែមីនា លោកនាយករដ្ឋមន្រ្តី ហ៊ុន សែន បានថ្លែងការពារគុណភាពវ៉ាក់សាំងរបស់ប្រទេសចិន ឈ្មោះស៊ីណូហ្វាម នៅថ្ងៃដែលលោកចាក់វ៉ាក់សាំង AstraZeneca ដែលទទួលស្គាល់ដោយអង្គការសុខភាពពិភពលោក។ លោកថា វ៉ាក់សាំងបង្ការជំងឺកូវីដ១៩ ជាបញ្ហាទាក់ទិននឹង«វេជ្ជសាស្រ្តបច្ចេកទេស» មិនមែនជាបញ្ហានយោបាយនោះទេ។ លោកបន្តថា វ៉ាក់សាំងបង្ការជំងឺកូវីដ១៩ ក៏ខ្វះខាត មិនមែនមានលក់ជាទូទៅនៅលើទីផ្សារទេ៕	2021-04-07T07:00:00+07:00	khmer.voanews.com	https://khmer.voanews.com/a/ngo-groups-call-on-public-to-trust-covid-vaccine-as-govt-threatens-to-take-against-non-vaccine-compliance/5844026.html
b9d450a0-1f61-4927-81ec-d53d781c7bb1	លោក Biden៖ ពលរដ្ឋអាមេរិកាំងគ្រប់រូបអាយុពី១៨ឆ្នាំឡើង នឹងអាចចាក់វ៉ាក់សាំងកូវីដ១៩ នៅត្រឹមថ្ងៃទី១៩ ខែមេសា	មនុស្សពេញវ័យទាំងអស់នៅក្នុងសហរដ្ឋអាមេរិក នឹងអាចចាក់វ៉ាក់សាំងបង្ការជំងឺកូវីដ១៩ បាន នៅត្រឹមថ្ងៃទី១៩ ខែមេសាខាងមុខនេះ។ នេះបើតាមការប្រកាសរបស់លោកប្រធានាធិបតី Joe Biden កាលពីថ្ងៃអង្គារម្សិលមិញ។ លោក Biden បានមានប្រសាសន៍នៅឯសេតវិមានថា នៅត្រឹមថ្ងៃទី ១៩ ខែមេសាខាងមុខ ពលរដ្ឋគ្រប់រូបដែលមាន «អាយុ ១៨ ឆ្នាំឡើងទៅនឹងអាចចាក់វ៉ាក់សាំង [កូវីដ១៩] បានហើយ»។ លោកបានបន្ថែមថា៖ «គ្មានក្បួនច្បាប់ដែលធ្វើឲ្យភាន់ច្រឡំទៀតទេ។ គ្មានលក្ខខណ្ឌដែលធ្វើឲ្យភាន់ច្រឡំទៀតទេ»។ ការប្រកាសរបស់លោក Biden នេះបានធ្វើឡើង ស្របពេលដែលមានរលកកើនឡើងលើកទី ៤ នៃករណីឆ្លងជំងឺកូវីដ១៩ នៅក្នុងសហរដ្ឋអាមេរិក ដោយការឆ្លងមានការកើនឡើងក្នុងចំណោមពលរដ្ឋវ័យក្មេង។ លោក Biden បានរំឮកថា៖ «យើងមិនទាន់ទៅដល់ខ្សែបន្ទាត់ផ្តាច់ព្រាត់ទេ។ យើងនៅមានកិច្ចការជាច្រើនទៀតដែលត្រូវធ្វើ។ យើងនៅស្ថិតនៅក្នុងការប្រកួតស្លាប់រស់ជាមួយនឹងវីរុសនេះនៅឡើយ»។ ជាងមួយសប្តាហ៍កន្លងមកនេះ ករណីឆ្លងថ្មីនៃជំងឺកូវីដ១៩ បានកើនឡើងចំនួន ៧% បើប្រៀបធៀបទៅនឹងរយៈពេល ៧ ថ្ងៃមុនហ្នឹង។ ការចូលសម្រាកព្យាបាលក្នុងមន្ទីរពេទ្យបានកើនឡើង ៣% ចំណែកឯការស្លាប់ដោយសារជំងឺនេះបានធ្លាក់ចុះបន្តិចបន្តួចមកនៅប្រហែល ៨០០ នាក់ក្នុងមួយថ្ងៃ។ ការកើនឡើងនៃការឆ្លងជំងឺនេះត្រូវបានគេរិះគន់ថា ដោយសារតែការបន្ធូរបន្ថយការតម្រូវឲ្យពាក់ម៉ាស់ ការចូលរួមរបស់មនុស្សជាច្រើនក្នុងព្រឹត្តិការណ៍សាធារណៈ ការកើនឡើងនូវការធ្វើដំណើរក្នុងប្រទេស និងការលេចឡើងនូវវីរុសជំងឺកូវីដ១៩ ប្រភេទថ្មី ដែលមានលក្ខណៈឆ្លងខ្លាំងជាងមុន៕	2021-04-07T07:00:00+07:00	khmer.voanews.com	https://khmer.voanews.com/a/biden-accelerates-deadline-for-opening-covid-19-vaccinations/5844020.html
7fef5531-fbc9-440f-83fc-6e3ea4c38361	ការចាក់វ៉ាក់សាំងកូវីដ១៩ ស៊ីណូវ៉ាក់នៅកម្ពុជា៖ ក្រុមអាទិភាព លក្ខខណ្ឌសុខភាពនិងកន្លែងចែកចាយ	ថ្ងៃទី១ ខែមេសានេះ កម្ពុជាចាប់ផ្តើមយុទ្ធនាការចាក់វ៉ាក់សាំងការពារជំងឺកូវីដ១៩ ស៊ីណូវ៉ាក់ (Sinovac) បន្ទាប់ពីបានទិញពីប្រទេសចិនចំនួន ១លាន ៥សែនដូស និងត្រូវបានបញ្ជូនមកដល់កម្ពុជាកាលពីថ្ងៃទី ២៦ ខែមីនា ឆ្នាំ ២០២១។ ការទិញវ៉ាក់សាំងស៊ីណូវ៉ាក់ចំនួន ១លាន ៥សែនដូសនេះ ធ្វើឡើង ខណៈដែលកម្ពុជាកំពុងមានការឆ្លងរាលដាលជំងឺកូវីដ១៩ ក្នុងស្ថានភាពធ្ងន់ធ្ងរចាប់តាំងពីមានការឆ្លងក្នុងសហគមន៍ជាលើកទី ៣ កាលពីថ្ងៃទី ២០ ខែកុម្ភៈ ដែលបណ្តាលឲ្យមនុស្សយ៉ាងតិច ២២ នាក់បានស្លាប់ និងជាង ២,៨០០ នាក់បានឆ្លង គិតត្រឹមថ្ងៃអង្គារសប្តាហ៍នេះ។ នៅថ្ងៃដែលវ៉ាក់សាំងស៊ីណូវ៉ាក់ត្រូវបានបញ្ជូនមកដល់កម្ពុជា កាលពីថ្ងៃទី ២៦ ខែមីនា លោកនាយករដ្ឋមន្រ្តី ហ៊ុន សែន បានបង្ហោះសារលើទំព័រហ្វេសប៊ុករបស់លោកថាវ៉ាក់សាំង Sinovac ដែលផលិតដោយក្រុមហ៊ុនចិន Sinovac Biotech មានលក្ខខណ្ឌប្រើប្រាស់ និងប្រសិទ្ធភាពមិនខុសប្លែកពីវ៉ាក់សាំងស៊ីណូហ្វាម (Sinopharm) នោះទេ។ លោកបន្ថែមថា៖ «ជីវិតវ៉ាក់សាំងថ្មីនេះ អាចប្រើប្រាស់បានក្នុងរយៈពេល ៣៦ ខែ ប៉ុន្តែក្រុមហ៊ុនណែនាំឱ្យចាក់ក្នុងរយៈពេល ៦ ខែ ដើម្បីកាន់តែទទួលបានប្រសិទ្ធភាព»។ វ៉ាក់សាំងស៊ីណូវ៉ាក់ ត្រូវបានផលិត ។ យ៉ាងហោចណាស់ ប្រទេសចំនួន ១៩ នៅទូទាំងពិភពលោក បាននិងកំពុងប្រើប្រាស់វ៉ាក់សាំងស៊ីណូវ៉ាក់នេះ។ លោកស្រី យក់ សម្បត្តិ រដ្ឋលេខាធិការក្រសួងសុខាភិបាល លើកឡើងថា វ៉ាក់សាំងស៊ីណូវ៉ាក់មានប្រសិទ្ធភាពចន្លោះពី ៧០ ទៅ ៨០ ភាគរយ ក្រោយការចាក់ដូសទីពីរ។ «នៅក្នុងឯកសាររបស់ក្រុមហ៊ុនស៊ីណូវ៉ាក់បានបញ្ជាក់ថា ប្រសិទ្ធភាពគឺស្រដៀងវ៉ាក់សាំងដទៃដែរ គឺចន្លោះពី ៧០ ទៅ ៨០ ភាគរយ ហើយក្រោយពីចាក់ដូសទី ២ ហើយ ការធ្វើឲ្យមានភាពស៊ាំហ្នឹង វាប្រែប្រួលទៅលើបុគ្គលពីម្នាក់ទៅម្នាក់ដែរ មិនមានការកំណត់អីច្បាស់លាស់ទេ»។ វ៉ាក់សាំងស៊ីណូវ៉ាក់ ចំនួន ១លាន ៥សែនដូស ដែលកម្ពុជាបានទិញក្នុងតម្លៃសរុប ១៥លានដុល្លារអាមេរិកនេះ អាចចាក់មនុស្សបាន ៧៥ ម៉ឺននាក់ ដោយសារមនុស្សម្នាក់ត្រូវការចំនួន ២ ដូស ចាក់ក្នុងចន្លោះ ១៤ ថ្ងៃ។ ការចាក់វ៉ាក់សាំងស៊ីណូវ៉ាក់នេះ ត្រូវបានកំណត់ឲ្យក្រុមអាទិភាព មុននឹងពលរដ្ឋទូទៅអាចទទួលចាក់វ៉ាក់សាំងនេះបាន។ អ្នកដែលស្ថិតក្នុងក្រុមអាទិភាពនេះរួមមានក្រុមគ្រូពេទ្យ បុគ្គលិក និងមន្រ្តីសុខាភិបាលជួរមុខ អ្នកធ្វើការនៅស្ថាប័នរដ្ឋដូចជារដ្ឋសភាព្រឹទ្ធសភា អ្នកសារព័ត៌មាន កម្លាំង និងមន្រ្តីមូលដ្ឋាន មន្រ្តីរាជការស៊ីវិល មន្រ្តី និងបុគ្គលិកបម្រើការងារនៃអគ្គិសនីកម្ពុជា គណៈមេធាវី សាលាក្តីខ្មែរក្រហម និងកម្មកររោងចក្រមួយចំនួនទៅតាមវេន ដែលរៀបចំដោយក្រសួងការងារ។ លោកស្រី ឱ វណ្ណឌីន អ្នកនាំពាក្យក្រសួងសុខាភិបាលប្រាប់ VOA នៅថ្ងៃទី ៤ ខែមេសា ថា ក្រសួងបាននិងកំពុងពង្រីកចំនួនទីតាំងចាក់វ៉ាក់សាំងស៊ីណូវ៉ាក់បន្ថែមទៅលើទីតាំងដែលមានស្រាប់ ភាគច្រើននៅតាមស្ថាប័នរដ្ឋាភិបាល។ លោកស្រីបន្ថែមថា ក្រសួងក៏កំពុងចាប់ផ្តើមចាក់ឲ្យប្រជាពលរដ្ឋធម្មតាទៅតាមចំនួនវ៉ាក់សាំងដែលមានផងដែរ។ «នឹងដល់ប្រជាពលរដ្ឋទូទៅនៅពេលណា ដែលយើងមានវ៉ាក់សាំងច្រើនមកដល់ ក្មួយ។ ហើយម្យ៉ាងទៀត ឥលូវទៅដល់បណ្តើរៗហើយ ព្រោះឥលូវយើងកំពុងតែធ្វើការទៅលើក្រុមនីមួយៗ ហើយក្រុមទាំងហ្នឹង គឺសុទ្ធសឹងតែជាប្រជាពលរដ្ឋហើយ»។ វ៉ាក់សាំងស៊ីណូវ៉ាក់ អាចចាក់បានលើក្រុមមនុស្សដែលមានអាយុចាប់ពី ១៨ ឆ្នាំឡើងទៅ។ សម្រាប់ក្រុមមនុស្សអាយុក្រោម ១៨ ឆ្នាំ និងអ្នកមានជំងឺប្រចាំកាយមួយចំនួន មិនអាចចាក់វ៉ាក់សាំងនេះបានទេ។ លោកស្រី យក់ សម្បត្តិ រដ្ឋលេខាធិការក្រសួងសុខាភិបាលបានបញ្ជាក់អំពីលក្ខខណ្ឌដែលមិនអាចចាក់វ៉ាក់សាំងស៊ីណូវ៉ាក់ ដែលដូចគ្នាទៅនឹងវ៉ាក់សាំងស៊ីណូហ្វាម ថា៖ «អ្នកដែលធ្លាប់មានអាឡែកស៊ីជាមួយនឹងការចាក់វ៉ាក់សាំង គឺគេមិនអនុញ្ញាតឲ្យចាក់ទេ ហើយចំពោះអ្នកជំងឺដែលធ្ងន់ៗ ដែលគ្រប់គ្រងស្ថានការណ៍មិនបានទេ ហើយអ្នកមានកម្តៅឡើងខ្ពស់ក៏គេហាមមិនឲ្យចាក់ដែរ»។ សម្រាប់វ៉ាក់សាំងស៊ីណូហ្វាមលក្ខខណ្ឌលម្អិត ដែលមិនអាចចាក់បានមាន ដូចជាអ្នកមានអាការៈក្ដៅខ្លួន អ្នកមានជំងឺរ៉ាំរ៉ៃប្រចាំកាយ អ្នកមានប្រវត្តិកើតជំងឺកូវីដ១៩ អ្នកប្រតិកម្មនឹងវ៉ាក់សាំងផ្សេងៗ ស្ត្រីមានផ្ទៃពោះ ស្រ្តីកំពុងបំបៅដោះកួន និងស្ត្រីដែលកំពុងមានផែនការយកកូនក្នុងពេលឆាប់ៗជាដើម។ អ្នកដែលមានបញ្ហាសុខភាព ក៏មិនអាចចាក់វ៉ាក់សាំងការពារជំងឺកូវីដ១៩បានដែរ។ បញ្ហាសុខភាពទាំងនោះ រួមមានដូចជា អ្នកមានជំងឺផ្លូវដង្ហើម ជំងឺហឺត ជំងឺរ៉ាំរ៉ៃធ្ងន់ធ្ងរជំងឺរ៉ាំរ៉ៃឧស្សាហ៍ធ្វើទុក ជំងឺអាឡែកស៊ី ជំងឺកន្ទាលត្រអាក ជំងឺថ្លើម ជំងឺតម្រងនោមធ្ងន់ធ្ងរ ជំងឺលើសឈាម ជំងឺប្រកាច់ស្កន់ ឬឆ្កួតជ្រូក សរសៃប្រសាទ រលាកស្រោមខួរ ជំងឺខ្វះភាពផ្សាំពីកំណើត អ្នកមានជំងឺអេដស៍ (HIV) អ្នកមានជំងឺមហារីកកូនកណ្ដុរ ជំងឺឈាមស ឬអ្នកមានជំងឺភាពស៊ាំ អ្នកប្រើប្រាស់ថ្នាំសម្រួលភាពស៊ាំប្រឆាំងជំងឺមហារីកដុំសាច់។ ជាទូទៅ អ្នកដែលចាក់វ៉ាក់សាំងស៊ីណូវ៉ាក់ អាចមានប្រតិកម្មមួយចំនួនដូចការចាក់វ៉ាក់សាំងស៊ីណូហ្វាមដែរ។ ប្រតិកម្មទាំងនោះមានដូចជា អាការៈក្តៅខ្លួន រមាស់ ឬឈឺចុកចាប់ក្នុងរាងកាយ ឬក្រហមកន្លែងចាក់ ក្នុងរយៈពេលមួយថ្ងៃ ទៅពីរថ្ងៃយ៉ាងយូរ។ កម្ពុជាបានចាប់ផ្តើមដំណើរការនៃការចាក់វ៉ាក់សាំងបង្ការជំងឺកូវីដ ១៩ ជាលើកដំបូងនៅថ្ងៃទី ១០ ខែកុម្ភៈ។ គិតត្រឹមថ្ងៃទី ៤ ខែមេសា ពលរដ្ឋកម្ពុជាប្រមាណជិត ៤សែន ២ម៉ឺននាក់ បានចាក់វ៉ាក់សាំងបង្ការជំងឺកូវីដ១៩ ដែលស្មើនឹង ប្រមាណជាជិត ៣ ភាគរយប៉ុណ្ណោះនៃចំនួនពលរដ្ឋសរុបប្រមាណ ១៦ លាននាក់។ ។ ក្នុងចំណោមអ្នកដែលបានចាក់វ៉ាក់សាំងទាំងអស់នោះពលរដ្ឋប្រមាណ ១សែន ៤ម៉ឺននាក់ បានចាក់វ៉ាក់សាំងស៊ីណូវ៉ាក់ជិត ១សែន ៥ម៉ឺននាក់ បានចាក់វ៉ាក់សាំងស៊ីណូហ្វាម និង ១សែន ២ម៉ឺននាក់ បានចាក់វ៉ាក់សាំងកូវីស្យែល ដែលផលិតនៅឥណ្ឌា។ បច្ចុប្បន្ននេះ រដ្ឋាភិបាលកំពុងពន្លឿនការចាក់វ៉ាក់សាំងកូវីដ១៩ ចំនួនបីប្រភេទរួមមានវ៉ាក់សាំងកូវីស្យែលតាមរយៈយន្តការកូវ៉ាក់របស់អង្គការសុខភាពពិភពលោក វ៉ាក់សាំងស៊ីណូហ្វាម និងវ៉ាក់សាំងស៊ីណូវ៉ាក់ បើទោះបីជាសន្ទុះនៃការចាក់នៅយឺតយ៉ាវនៅឡើយ។ ស្របពេលជាមួយគ្នានោះ ប្រជាពលរដ្ឋនៅកម្ពុជាមួយចំនួនហាក់ស្ទាក់ស្ទើរក្នុងការចាក់វ៉ាក់សាំងស៊ីណូហ្វាម និងវ៉ាក់សាំងស៊ីណូវ៉ាក់ដែលផលិតនៅប្រទេសចិន ដោយហេតុថា មិនទាន់មានការបញ្ជាក់សុវត្ថិភាពពីអង្គការសុខភាពពិភពលោក។ ក៏ប៉ុន្តែ អ្នកជំនាញខាងផ្នែកវ៉ាក់សាំងមួយចំនួនរបស់អង្គការសុខភាពពិភពលោក (WHO) បានលើកឡើងកាលពីសប្តាហ៍មុនថា ការវិភាគជាបណ្តោះអាសន្នមួយទៅលើទិន្នន័យពិសោធន៍របស់វ៉ាក់សាំងបង្ការជំងឺកូវីដ១៩ ចំនួនពីរប្រភេទរបស់ចិន គឺវ៉ាក់សាំងស៊ីណូវ៉ាក់និងស៊ីណូហ្វាម បានបង្ហាញថាវ៉ាក់សាំងទាំងពីរប្រភេទនេះ «មានសុវត្ថិភាពនិងប្រសិទ្ធភាពល្អ»។ យ៉ាងណាមិញ វ៉ាក់សាំងទាំងពីរនេះនៅខ្វះខាតទិន្នន័យបញ្ជាក់ពីក្រុមមនុស្សដែលមានអាយុច្រើននិងមនុស្សដែលមានបញ្ហាជំងឺផ្សេងៗនៅឡើយ។ នេះបើតាមទីភ្នាក់ងារព័ត៌មាន AFP ដែលចេញផ្សាយកាលពីថ្ងៃទី៣១ ខែមីនា។ រាជរដ្ឋាភិបាលកម្ពុជាបានប្រកាសថា ខ្លួនកំពុងចរចាដើម្បីទិញវ៉ាក់សាំងបង្ការជំងឺកូវីដ១៩ ស៊ីណូវ៉ាក់ ប្រមាណ ៤លានដូសបន្ថែមទៀត ពីភាគីចិន ដើម្បីចាក់ជូនប្រជាពលរដ្ឋដោយឥតគិតថ្លៃតាមផែនការ៕	2021-04-07T07:00:00+07:00	khmer.voanews.com	https://khmer.voanews.com/a/cambodia-rolls-out-chinese-sinovac-vaccine/5844250.html
29bda1d0-e9d3-4c22-9469-a0e79455c149	អ្នកជំនាញថាវ៉ាក់សាំងបង្ការថ្មីៗមិនអាចធានាថាអាចយកឈ្នះជំងឺកូវីដ១៩បានទេ	ក្រុមអ្នកជំនាញសុខភាពសាធារណៈអន្តរជាតិមួយក្រុមបានលើកឡើងថា ការទទួលបានជោគជ័យក្នុងការចាក់វ៉ាក់សាំងថ្មីៗនឹងមិនធានាបានទៀតទេថានឹងអាចឈ្នះការឆ្លងរាតត្បាតជំងឺកូវីដ១៩។ នៅក្នុងអត្ថបទស្រាវជ្រាវមួយដែលត្រូវបានផ្សព្វផ្សាយជាលើកដំបូង កាលពីថ្ងៃចន្ទ នៅក្នុងព្រឹត្តិប័ត្រសិក្សា The Conversation សមាជិកគណៈកម្មការជំងឺកូវីដ១៩ Lancet ស្តីពីសុខភាពសាធារណៈ បានគូសបញ្ជាក់ថា ពិភពលោកកំពុងរត់ប្រណាំងនឹងពេលវេលា ក្នុងការចាក់វ៉ាក់សាំងបង្ការជំងឺកូវីដ១៩ ដល់ពលរដ្ឋពិភពលោកឲ្យបានចំនួនគ្រប់គ្រាន់ ដើម្បីការពារប្រឆាំងនឹងការឆ្លងរាតត្បាតជំងឺកូវីដប្រភេទថ្មី ដែលមានលក្ខណៈឆ្លងខ្លាំងជាងជំងឺកូវីដ១៩ ក្នុងទម្រង់ចាស់។ ពួកគេបានលើកឡើងថាការបម្លែងខ្លួនរបស់វីរុសកូរ៉ូណាក្នុងទម្រង់ថ្មីនេះ អាចធ្វើឲ្យវ៉ាក់សាំងបង្ការដែលប្រើក្នុងពេលបច្ចុប្បន្ននេះ មិនអាចមានប្រសិទ្ធភាព ហើយវីរុសកូរ៉ូណាក្នុងទម្រង់ថ្មីនេះ«បានផ្លាស់ប្តូរនូវទិសដៅការងារដែលបានធ្វើកន្លងមក»។ គណៈកម្មការចំពោះកិច្ចនេះ បានបង្ហាញការបារម្ភរបស់ខ្លួនអំពីវីរុសកូរ៉ូណាទម្រង់ថ្មីបីប្រភេទ ដែលអាចពន្យារពេលការឆ្លងរាតត្បាត និងធ្វើឲ្យស្ថានភាពឆ្លងរាតត្បាតកាន់តែអាក្រក់ជាងមុន ដែលក្នុងនោះគឺទម្រង់វីរុសកូរ៉ូណាពីរប្រភេទ ដែលត្រូវបានរកឃើញកាលពីចុងឆ្នាំ២០២០នៅក្នុងប្រទេសអង់គ្លេស និងប្រទេសអាហ្វ្រិកខាងត្បូង និងប្រភេទទី៣ ដែលត្រូវបានរកឃើញក្នុងប្រទេសប្រេស៊ីល ក្នុងខែមករា កន្លងទៅ។ ក្រុមអ្នកជំនាញបានអំពាវនាវឲ្យមានយុទ្ធសាស្ត្រជាសាកលមួយ ក្នុងការ«ទប់ទល់និងបង្ក្រាបជាអតិបរមា»ប្រឆាំងជំងឺកូវីដ១៩ ដែលក្នុងនោះមានការបន្តកិច្ចប្រឹងប្រែងប្រើប្រាស់ម៉ាស់ និងការរក្សាគម្លាតពីគ្នា ការធ្វើឲ្យមានប្រព័ន្ធខ្យល់ចេញចូលក្នុងបន្ទប់ដែលបិទជិត ក៏ដូចជាការបន្តប្រើប្រាស់វ៉ាក់សាំងដែលកំពុងមាននាពេលបច្ចុប្បន្ននេះផងដែរ៕	2021-04-07T07:00:00+07:00	khmer.voanews.com	https://khmer.voanews.com/a/experts-concern-that-vaccines-not-guarantee-of-victory-over-covid/5842977.html
d781d436-2e7d-49fa-b7b1-93cc8444a458	សម្តេចតេជោ បញ្ជាក្រសួង-ស្ថាប័នទាំងអស់ ពិនិត្យមើលមន្រ្តីក្រោមឱវាទ ណាព្យាយាមគេចវេស ពីការចាក់វ៉ាក់សាំងកូវីដ១៩ មិនត្រូវអនុញ្ញាតឲ្យ ចូលធ្វើការនោះទេ	No Content	2021-04-07T06:32:00+07:00	dap-news.com	https://dap-news.com/national/2021/04/06/133361/
88dad420-7ec4-4299-8e44-900e96a002d3	ក្រសួងសុខាភិបាល៖ ចាក់វ៉ាក់សាំងជំងឺកូវីដ១៩ នៅទូទាំងប្រទេស កើនដល់ចំនួន ៥១២,៣៣៤នាក់ គិតត្រឹមថ្ងៃទី០៦ ខែមេសា	របាយការណ៍របស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាននៅថ្ងៃនេះបង្ហាញថា គិតត្រឹមថ្ងៃទី០៦ ខែមេសា ឆ្នាំ២០២១នេះ ក្រសួងបានចាក់វ៉ាក់សាំងកូវីដ១៩ ជូនជនស៊ីវិលទូទាំងប្រទេស សរុបទាំងអស់ចំនួន៖ ៥១២,៣៣៤នាក់។	2021-04-07T06:21:00+07:00	freshnewsasia.com	https://m.freshnewsasia.com/index.php/en/localnews/192559-2021-04-06-16-21-22.html
d34192d9-a431-42df-90cc-dd9b9bfb979a	TOP NEWS: សម្តេចតេជោ ហ៊ុន សែន ថ្លែងសារពិសេសជូនជនរួមជាតិ ពាក់ព័ន្ធការចាក់វ៉ាក់សាំងការពារជំងឺកូវីដ១៩ ជូនមន្រ្តីរាជការ ប្រជាពលរដ្ឋ និងកងកម្លាំងប្រដាប់អាវុធ	សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា ថ្លែងសារពិសេសជូនជនរួមជាតិ ពាក់ព័ន្ធការចាក់វ៉ាក់សាំងការពារជំងឺកូវីដ១៩ ជូន មន្រ្តីរាជការ ប្រជាពលរដ្ឋ និងកងកម្លាំងប្រដាប់អាវុធ។ សារសម្លេងរបស់សម្តេចតេជោ ហ៊ុន សែន ដែលបណ្តាញព័ត៌មាន Fresh News ទទួលបានផ្លូវការនាយប់ថ្ងៃទី០៦ ខែមេសា ឆ្នាំ២០២១។	2021-04-07T05:53:00+07:00	freshnewsasia.com	https://m.freshnewsasia.com/index.php/en/localnews/192558-2021-04-06-15-53-47.html
2acb6250-f8ad-4234-bdee-93cc499ff6d4	លោក ឃួង ស្រេង បន្ដចុះពិនិត្យការអនុវត្តបំរាមគោចរ ក្នុងភូមិសាស្ដ្ររាជធានីភ្នំពេញ ដើម្បីទប់ស្កាត់ការឆ្លងរីករាលដាលជំងឺកូវីដ១៩ (Video inside)	លោក ឃួង ស្រេង អភិបាល និងជាប្រធានគណៈបញ្ជាការឯកភាពរាជធានីភ្នំពេញ នៅយប់ថ្ងៃទី០៦ ខែមេសា ឆ្នាំ២០២១នេះ បានបន្ដចុះពិនិត្យការអនុវត្តបំរាមគោចរ កំណត់មិនឲ្យធ្វើដំណើរចាប់ពីម៉ោង៨យប់ ដល់ម៉ោង៥ភ្លឺ ក្នុងភូមិសាស្ដ្ររាជធានីភ្នំពេញ រយៈពេល១៤ថ្ងៃ ដើម្បីទប់ស្កាត់ការឆ្លងរីករាលដាលជំងឺកូវីដ១៩។ បំរាមគោចរ ត្រូវបានដាក់ចេញដោយរដ្ឋបាលរាជធានីភ្នំពេញ រយៈពេល ១៤ថ្ងៃ ចាប់ពីថ្ងៃទី១ ខែមេសា ឆ្នាំ២០២១តទៅ ដែលជាវិធានការរដ្ឋបាលថ្មីមួយ ដើម្បីទប់ស្កាត់ និងបង្ការការឆ្លងរីករាលដាលជំងឺកូវីដ១៩។ សម្រាប់អ្នកដែលមិនគោរពតាមបំរាមគោចរនេះ លោក ឃួង ស្រេង អភិបាលរាជធានីភ្នំពេញ បានដាក់បទបញ្ជាយ៉ាងម៉ឺងម៉ាត់ដល់កងកម្លាំងប្រដាប់អាវុធ អាជ្ញាធរ និងសមត្ថកិច្ចពាក់ព័ន្ធ ត្រូវដកហូតមធ្យោបាយធ្វើដំណើរ។ បន្ទាប់ដកហូតមធ្យោបាយហើយនោះ ម្ចាស់ត្រូវបញ្ជូនទៅធ្វើចត្តាឡីស័ករយៈពេល១៤ថ្ងៃ នៅក្នុងផ្ទះរៀងៗខ្លូន។ នៅពេលធ្វើចត្តាឡីស័ក អាជ្ញាធរមូលដ្ឋានត្រូវតាមដានត្រួតពិនិត្យឲ្យបានត្រឹមត្រូវ ក្នុងករណីការអនុវត្តមិនត្រឹមត្រូវ តាមការណែនាំទេនោះ នឹងអនុវត្តនូវការផាកពិន័យតាមច្បាប់តែម្ដង។ ដោយឡែក បុគ្គលដែលបម្រើការងារនៅស្ថាប័នរដ្ឋ និងឯកជន ដែលចេញពីធ្វើការក្រោយម៉ោង៨យប់ ស្ថិតក្នុងបំរាមគោចរដែលបានដាក់ចេញនេះ គឺត្រូវមានលិខិតបញ្ជាក់ពីប្រធានអង្គភាព ឬក្រុមហ៊ុន និងតម្រូវឲ្យពាក់កាតជាប់ខ្លួនជានិច្ចពេលធ្វើដំណើរ។ សម្រាប់ប្រជាពលរដ្ឋទូទៅដែលត្រូវធ្វើដំណើរបន្ទាន់ភ្លាមៗ មិនអាចខាតបាន ត្រូវផ្ដល់ដំណឹងជាមុនដល់ចៅសង្កាត់ ឬអាជ្ញាធរមូលដ្ឋាន ដើម្បីឲ្យចៅសង្កាត់ ឬអាជ្ញាធរមូលដ្ឋាន ងាយស្រួលប្រាប់ទៅតាមគោលដៅត្រួតពិនិត្យនៅតាមដងផ្លូវ ទើបអាចធ្វើបានដោយគ្មានការហាមឃាត់។ មួយវិញទៀត ក្នុងករណីប្រជាពលរដ្ឋត្រូវការធ្វើដំណើរពេលយប់ ក្នុងម៉ោងដែលត្រូវហាមឃាត់ (មិនបន្ទាន់តែមានកំណត់វេលាច្បាស់លាស់) ត្រូវសុំលិខិតបញ្ជាក់ និងមានវាយត្រាពីចៅសង្កាត់ ឬអាជ្ញាធរមូលដ្ឋាន ដោយប្រាប់អំពីមូលហេតុ និងគោលបំណង នៃការធ្វើដំណើរ ដើម្បីបង្ហាញជូនសមត្ថកិច្ចនៅតាមគោលដៅត្រួតពិនិត្យ៕	2021-04-07T05:21:00+07:00	freshnewsasia.com	https://m.freshnewsasia.com/index.php/en/localnews/192556-2021-04-06-15-21-55.html
74bbd575-99b3-4984-a6ac-af7323517164	ប្រធានមន្ទីរសង្គមកិច្ច ស្នើជនងាយរងគ្រោះ ប្រកបរបរតាមភ្លើងស្តុបត្រឡប់ទៅលំនៅឋានវិញ ដើម្បីចៀសវាងការឆ្លងជំងឺកូវីដ១៩	លោកស្រី មុំ ចានីដានី ប្រធានមន្ទីរសង្គមកិច្ច អតីតយុទ្ធជន និងយុវនីតិសម្បទារាជធានីភ្នំពេញ បានស្នើយ៉ាងទទូចទៅដល់ជនងាយរងគ្រោះ រួមមាន៖ កុមារា កុមារី អំ ពូ មី ក្មួយៗ ដែលកំពុងយកអំបោសដើរបោសរថយន្ត នៅតាមភ្លើងស្តុប ធ្វើជារបបចិញ្ចឹមជីវិតនោះ សូមវិលត្រឡប់ទៅកាន់លំនៅឋានវិញ ដើម្បីទប់ស្កាត់ជំងឺកូវីដ១៩ ដែលកំពុងរីករាលដាលខ្លាំងនៅពេលនេះ។ លោកស្រី មុំ ចានីដានី បានអង្វរដោយទទូចបែបនេះ ខណៈលោកស្រី និងលោក តូច ចាន់នី អគ្គនាយក នៃអគ្គនាយកបច្ចេកទេស នៃក្រសួងសង្គមកិច្ច អតីតយុទ្ធជន និងយុវនីតិសម្បទា ចុះយកម៉ាស សាប៊ូ និងភួយ ផ្តល់ជូនដល់ក្រុមជនងាយរងគ្រោះ នៅតាមភ្លើងស្តុបនានាក្នុងរាជធានីភ្នំពេញ នាល្ងាចថ្ងៃទី០៦ ខែមេសា ឆ្នាំ២០២១។ លោកស្រី មុំ ចាន់ដានី បានឲ្យដឹងថា ជាការឆ្លើយតបទៅសកម្មភាពមនុស្សធម៌ ជំរុញមិនឲ្យមាននរណាម្នាក់ស្លាប់ដោយគ្មានបាយទទួលទាន ឬដោយសារអាជ្ញាធរ យើងមិនបានដឹងនោះ ខណៈនេះក្រុមការងារមន្ទីរសង្គមកិច្ច បានចុះពិនិត្យ និងបានស្នើឲ្យពួកគាត់ វិលត្រឡប់ទៅកាន់លំនៅដ្ឋាន និងចូលផ្ទះ ដើម្បីការពារពួកពីហានិភ័យនៃរលកព្រឹត្តិការណ៍សហគមន៍២០កុម្ភៈ ដែលបាននិងកំពុងរីករាលដាលក្នុងសហគមន៍។ លោកស្រីបន្តថា ។ ជាមួយគ្នានេះ លោក តូច ចាន់នី បានបញ្ជាក់ផងដែរថា ក្រុមជនងាយរងគ្រោះ មិនចង់រស់នៅតាមមណ្ឌល ដែលរាជរដ្ឋាភិបាល ក៏ដូចជាក្រសួងសង្គមកិច្ច បានយកពួកគាត់ទៅរស់នៅ ក្រោមការយកចិត្តទុក្ខថែរក្សា ចិញ្ចឹមបីបាច់របស់គោលនយោបាយ ជាតិនោះទេ ពោលគឺគាត់ចង់រស់នៅដោយសេរី ដើរត្រាច់ចរតាមដងផ្លូវ តាមស្តុប ដើម្បីរស់មួយបែបរបស់ពួកគាត់។ លោកបន្តថា «ក្រុមនេះជាក្រុមពិសេសជាងគេ ជាក្រុមរងគ្រោះ ជាក្រុមពិបាក ទើបក្រុមការងារ នៃមន្ទីរសង្គមិច្ច ត្រូចចុះមកមើលថែទាំគាត់ ដូចជាផ្តល់ម៉ាស សាប៊ូ និងណែនាំគាត់ កុំអោយលេងរហេតរហូត គឺកាត់បន្ថយពីការនៃជំងឺកូវីដនេះ។ ដូចកន្លងមក ក្រសួង ក៏ដូចមន្ទីរមានគោល អ្នកដែលនៅតាមផ្លូវទាំងនេះ ក្រុមការងារមន្ទីរតែងតែចុះយកពួកគាត់ ទៅស្នាក់នៅតាមមណ្ឌល មានរបបហូបចុក និងចិញ្ចឹមគ្រប់គ្រាន់។ ប៉ុន្តែពួកមិនចង់ទទួលសេវាថែទាំផ្គត់ផ្គង់ពីយើងទេ» ។ ពាក់ព័ន្ធនឹងស្ថានភាពការពារជំងឺកូវីដ១៩នេះ លោក តូច ចាន់នី បានបញ្ជាក់ថា សព្វថ្ងៃមន្ទីរសង្គមកិច្ច មានមណ្ឌលជាច្រើនដែលយកមនុស្សទៅដាក់តាមមណ្ឌល ដូចជាមណ្ឌលវិប្លាសស្មារតី មណ្ឌលកុមារកំព្រា ជនអនាថា ហើយមណ្ឌលទាំងនេះ មានហានិភ័យខ្ពស់ ចឹងទេក្រុមការងារបានចុះចែកម៉ាស អាល់កុល ជែល និងពង្រឹងការណែនាំបង្រៀនដល់ពួកគាត់ឲ្យពាក់ម៉ាស់ លាងដៃនិងសាប៊ូ អាល់កុល ជែល ធ្វើយ៉ាងណាឲ្យពួកគាត់ចេះការពារខ្លួនពីជំងឺកូវីដ១៩។ លោក តូច ចានីនី បានបញ្ជាក់ទៀតថា ជាវិធានការការពារកូវីដ១៩ ក្នុងឱកាសបុណ្យចូលឆ្នាំថ្មីនេះ យើងមិនអនុញ្ញាតឲ្យអ្នកក្រៅចូលមណ្ឌល និងអ្នកក្នុងចេញក្រៅមណ្ឌល៕	2021-04-07T05:15:00+07:00	freshnewsasia.com	https://m.freshnewsasia.com/index.php/en/localnews/192555-2021-04-06-15-15-05.html
77a0f03b-9db2-494c-9612-d7f36b453551	ក្រសួងការងារចេញប្រកាសស្តីពី ការប្រើប្រាស់ប័ណ្ណអនុញ្ញាតដឹកជញ្ជូនកម្មករនិយោជិត និងការធ្វើការងារនៅក្នុងអំឡុងពេលការដាក់កំហិតលើការធ្វើដំណើរ ក្នុងគោលដៅទប់ស្កាត់ការឆ្លងរាលដាលនៃជំងឺកូវីដ១៩	ក្រសួងការងារចេញប្រកាសស្តីពី ការប្រើប្រាស់ប័ណ្ណអនុញ្ញាតដឹកជញ្ជូនកម្មករនិយោជិត និងការធ្វើការងារនៅក្នុងអំឡុងពេលការដាក់កំហិតលើការធ្វើដំណើរ ក្នុងគោលដៅទប់ស្កាត់ការឆ្លងរាលដាលនៃជំងឺកូវីដ១៩។ នេះបើយោងតាមសេចក្តីជូនដំណឹងដែលបណ្តាញព័ត៌មាន Fresh News ទទួលបាននៅយប់ថ្ងៃទី០៦ ខែមេសា ឆ្នាំ២០២១នេះ។ អ្នកប្រើប្រាស់មធ្យោបាយធ្វើដំណើរផ្ទាល់ខ្លួន និងធ្វើដំណើរតែម្នាក់ឯងត្រូវយកតាមខ្លួននូវ កាតសម្គាល់កម្មករនិយោជិត ឬបុគ្គលិក និងអត្តសញ្ញាណប័ណ្ណសញ្ជាតិខ្មែរ ឬឯកសារដែលអាចបញ្ជាក់ពីទីលំនៅបច្ចុប្បន្នរបស់ខ្លួន នៅរៀងរាល់ពេលធ្វើដំណើរទៅកន្លែងធ្វើការ និងត្រឡប់មកផ្ទះ ដើម្បីបង្ហាញជូនអាជ្ញាធរមានសមត្ថកិច្ច អ្នកប្រើប្រាស់មធ្យោបាយធ្វើដំណើររួមត្រូវ ជិះមធ្យោបាយដែលមាន «ប័ណ្ណអនុញ្ញាតដឹកជញ្ជូនកម្មករនិយោជិត» ចេញដោយក្រសួង ឬមន្ទីរការងារ និងបណ្ដុះបណ្ដាលវិជ្ជាជីវៈ និងយកតាមខ្លួននូវកាតសម្គាល់កម្មករនិយោជិត និងបុគ្គលិក នៅរៀងរាល់ពេលធ្វើដំណើរទៅកន្លែងធ្វើការ និងត្រឡប់មកផ្ទះ ដើម្បីបង្ហាញជូនអាជ្ញាធរមានសមត្ថកិច្ច។ ត្រូវផ្ដល់បញ្ជីស្លាកលេខរថយន្ដ ឬមធ្យោបាយដឹកជញ្ជូនដល់អធិការការងារ ត្រូវសហការជាមួយអធិការការងារ ដើម្បីផ្ដល់ «ប័ណ្ណអនុញ្ញាតដឹកជញ្ជូនកម្មករនិយោជិត» ដល់អ្នកបើកបរ (ដូចមានគំរូជូនភ្ជាប់ជាមួយ) សម្រាប់បង្ហាញជូនអាជ្ញាធរមានសមត្ថកិច្ច នៅពេលដឹកជញ្ជូនកម្មករនិយោជិត និងបុគ្គលិកទៅកន្លែងធ្វើការ និងត្រឡប់មកផ្ទះ ត្រូវធានាថា កម្មករនិយោជិត និងបុគ្គលិកទាំងអស់មានកាតសម្គាល់ខ្លួន។ ក្នុងករណីបាត់ ត្រូវចេញកាតសម្គាល់ខ្លួនជូនកម្មករនិយោជិត និងបុគ្គលិកជាបន្ទាន់។ ត្រូវមកទទួលយក «ប័ណ្ណអនុញ្ញាតដឹកជញ្ជូនកម្មករនិយោជិត» ពីរោងចក្រ សហគ្រាស និងត្រូវដាក់បង្ហាញនៅផ្នែកខាងមុខមធ្យោបាយដឹកជញ្ជូន ដើម្បីបង្ហាញជូនអាជ្ញាធរមានសមត្ថកិច្ច៕	2021-04-07T04:28:00+07:00	freshnewsasia.com	https://m.freshnewsasia.com/index.php/en/localnews/192552-2021-04-06-14-28-15.html
0e48855a-5709-44b0-a0d8-ab00f4b2ed0d	លោកស្រី ឱ វណ្ណឌីន សម្ដែងការព្រួយបារម្ភ និងអំពាវយ៉ាងទទូចសូមឱ្យប្រជាពលរដ្ឋកុំចល័ត ចៀសវាងនាំយកជំងឺកូវីដ១៩ ចម្លងដល់គ្រួសារ និងសហគមន៍ ក្នុងឱកាសចូលឆ្នាំខ្មែរ (Video inside)	លោកស្រី ឱ វណ្ណឌីន រដ្ឋលេខាធិការ និងជានាំពាក្យក្រសួងសុខាភិបាលបានថ្លែងថា ឱកាសចូលឆ្នាំប្រពៃណីជាតិខ្មែរខាងមុខនេះ ប្រាកដណាស់នឹងមានការចល័តពីខេត្ដមួយទៅខេត្ដមួយ ហើយការជួបជុំក៏កើតមាន ដែលជាការព្រួយបារម្ភយ៉ាងខ្លាំង ខណៈជំងឺកូវីដ១៩ កំពុងតែវាយលុកប្រទេសរបស់យើង។ លោកស្រីបានថ្លែងបញ្ជាក់ទៀតថា ។ លោកស្រី ឱ វណ្ណឌីន បានលើកឡើងថា ។ លើសពីនោះ លោកស្រីបានអំពាវនាវអ្នកភ្នំពេញ កុំធ្វើដំណើរទៅស្រុក កុំនាំមេរោគកូវីដ១៩ ចម្លងទៅគ្រួសាររបស់ខ្លួន និងសហគមន៍ ហើយត្រូវចូលរួមទាំងអស់គ្នា បំពេញកាតព្វកិច្ច នៅក្នុងការអនុវត្ដនូវវិធានការ ៣ការពារ ៣កុំ ឱ្យបានជាដាច់ខាត នោះប្រជាពលរដ្ឋនឹងមិនអាចឆ្លង និងចម្លងជំងឺដ៏សាហាវនេះទេ។ លោកស្រីរដ្ឋលេខាធិការក្រសួងសុខាភិបាល ក៏បានទទូចក្នុងឱកាសចូលឆ្នាំខ្មែរខាងមុខនេះថា សូមបងប្អូនយើង កាត់បន្ថយការធ្វើដំណើរឱ្យបានជាអតិបរិមា អ្នកដែលមិនចាំបាច់ គឺសុំនៅផ្ទះ នៅពេលនេះ គឺនៅផ្ទះល្អប្រសើរជាទីបំផុត ព្រោះនៅផ្ទះ អត់មានហានិភ័យអ្វីទៅជួបជាមួយជំងឺកូវីដ១៩នោះទេ ជាពិសេស វីរុសកូវីដប្រភេទបម្លែងថ្មីនេះ ដែលយើងមិនដឹងថា នៅពេលនេះ វានៅទីណានោះទេ បើឆ្លងហើយ រយៈពេល២-៣ថ្ងៃ គឺស៊ីសួតស្លាប់តែម្ដង៕	2021-04-07T03:41:00+07:00	freshnewsasia.com	https://m.freshnewsasia.com/index.php/en/localnews/192547-2021-04-06-13-41-26.html
649ff636-30e9-40d3-8ee2-fdd8769f98dc	សម្ដេចតេជោ៖ ពិភពលោក កំពុងប្រែក្លាយវ៉ាក់សាំង ប្រឆាំងកូវីដ ទៅជាវ៉ាក់សាំងកាតព្វកិច្ច	ភ្នំពេញ៖ ស្របពេលដែលពិភពលោក កំពុងមានតំរូវការវ៉ាក់សាំងកូវីដ១៩យ៉ាងសន្ធឹកសន្ធាប់ និងគ្រប់ប្រភេទវ៉ាក់សាំងដោយមិនគិតថាជារបស់ប្រទេស មហាអំណាចណាមួយនោះ សម្ដេចតេជោ ហ៊ុន សែន នាយករដ្ឋមន្រ្តីនៃកម្ពុជា បានលើកឡើងថា ពិភពលោក កំពុងប្រែក្លាយវ៉ាក់សាំងប្រឆាំងជំងឺកូវីដ១៩ នេះ ទៅជាវ៉ាក់សាំងកាតព្វកិច្ច។ ការអះអាងរបស់សម្ដេចតេជោ នាយករដ្ឋមន្រ្តី បែបនេះ ដោយសង្កេតឃើញថា នៅតាមបណ្ដាប្រទេសមួយចំនួន កំពុងអនុវត្តន៍នូវវិធានការនេះ រួចស្រេចទៅហើយ ដោយបុគ្គលណាមិនបានចាក់វ៉ាក់សាំងកូវីដ១៩គឺមិនអនុញ្ញាតអោយចូលកន្លែងធ្វើការ ឬដើរហើរដោយសេរីបាននោះទេ។	2021-04-07T03:38:00+07:00	dap-news.com	https://dap-news.com/national/2021/04/06/133350/
ce866abe-5696-48f2-8e57-521ac88cbdc6	លោក ហ៊ុន សែន គ្រោងឲ្យអ្នកជំងឺស្រាលៗ សម្រាកព្យាបាលតាមផ្ទះ ព្រោះខ្លាចអត់មានពេទ្យដាក់អ្នកជំងឺ	មន្ត្រីសង្គមស៊ីវិល និងអ្នកវេជ្ជសាស្ត្រ គាំទ្រវិធានការព្យាបាលអ្នកជំងឺកូវីដ-១៩ (Covid-19) ស្រាលៗ និងអ្នកជំងឺ ដែលគ្មានរោគសញ្ញា នៅតាមផ្ទះ។ ប៉ុន្តែពួកគេជំរុញឲ្យរដ្ឋាភិបាល និងគ្រូពេទ្យយកចិត្តទុកដាក់ឲ្យបានខ្ពស់ ទើបមានប្រសិទ្ធភាព ដូចការព្យាបាលនៅតាមមន្ទីរពេទ្យ។ ការអនុញ្ញាតឲ្យអ្នកជំងឺសម្រាកព្យាបាលនៅតាមផ្ទះនេះ មិនមែនជារឿងថ្មីទេ សម្រាប់ប្រទេសជាច្រើននៅលើពិភពលោក ដែលមានអ្នកជំងឺនេះកើនឡើងច្រើនសន្ធឹកប្រចាំថ្ងៃ ដែលចំនួនអ្នកជំងឺច្រើនពេក រហូតលើសពីចំនួនគ្រែពេទ្យនៅតាមមន្ទីរពេទ្យ មណ្ឌលសុខភាព ឬកន្លែងសម្រាកព្យាបាល។ ទោះបីជាមន្ត្រីអង្គការសង្គមស៊ីវិល មានការគាំទ្រសាររបស់លោក ហ៊ុន សែន ដែលគ្រោងឲ្យអ្នកជំងឺស្រាលអាចសម្រាកព្យាបាលតាមផ្ទះរៀងខ្លួនយ៉ាងណាក្ដី ពួកគាត់នៅតែបារម្ភពីសមត្ថភាព និងឆន្ទៈរបស់គ្រូពេទ្យ ក្នុងការថែទាំ និងការផ្ដល់ដំបូន្មាន សម្រាប់អ្នកជំងឺកូវីដ១៩ នៅតាមផ្ទះដែរ។ ប្រធានសមាគមបណ្ដាញយុវជនកម្ពុជា លោក អ៊ុល វ៉ាន់ យល់ថា ជាការល្អ ដែលរដ្ឋាភិបាល បានគិតគូរពីការរៀបចំ ដើម្បីព្យាបាលអ្នកជំងឺកូវីដ១៩ ស្រាលៗ នៅតាមផ្ទះ។ លោក ថាការព្យាបាលនៅមន្ទីរពេទ្យ ឬនៅមណ្ឌលចត្តាឡីស័កកន្លងមក រងការរអ៊ូរទាំពីពលរដ្ឋពីភាពខ្វះការយកចិត្តទុកដាក់។ ដូច្នេះ លោកចង់ឲ្យរដ្ឋាភិបាល និងក្រសួងសុខាភិបាល រៀបចំយន្តការយ៉ាងណា ធានាឲ្យបានពីការយកចិត្តទុកដាក់ខ្ពស់ សម្រាប់ការព្យាបាលអ្នកជំងឺនៅតាមផ្ទះនេះ៖ » គម្រោងរៀបចំការព្យាបាលអ្នកជំងឺកូវីដ១៩ ស្រាលៗ នៅតាមផ្ទះនេះ ត្រូវបានលោកនាយករដ្ឋមន្ត្រី ហ៊ុន សែន លើកឡើង ក្រោយពេលស្ថានភាពអ្នកឆ្លងជំងឺកូវីដ១៩ នៅកម្ពុជាកាន់តែរីកធំជាលំដាប់។ លោក ហ៊ុន សែន បានបញ្ជាតាមសារជាសំឡេង នៅថ្ងៃទី៦ មេសា ឱ្យក្រសួងសុខាភិបាល និងអ្នកពាក់ព័ន្ធគិតគូរ និងរៀបចំទុកជាមុន អំពីលទ្ធភាពផ្ដល់ការព្យាបាលនៅតាមផ្ទះ ព្រោះលោកព្យាករទុកមុនថា បើស្ថានភាពនេះនៅតែមិនថមថយ មន្ទីរពេទ្យនានា នឹងពេញហៀរ ទៅដោយអ្នកជំងឺទាំងស្រាលទាំងធ្ងន់។ លោកលើកឡើងថា ក្នុងករណីបែបនេះ កម្ពុជានឹងយកវិធីសាស្ត្រតាមបណ្ដាប្រទេស ដែលមានអ្នកឆ្លងជំងឺច្រើនដូចជា នៅសហរដ្ឋអាមេរិក ប្រទេសបារាំងអឺរ៉ុប និងប្រទេសមួយចំនួនទៀត ដែលមានអ្នកជំងឺលើសពីចំនួនមន្ទីរពេទ្យ៖ ជាមួយគ្នានេះ លោក ហ៊ុន សែន បានបញ្ជាឲ្យក្រុមប្រតិបត្តិគ្រូពេទ្យ ពិនិត្យមើលស្ថានភាពរបស់អ្នកជំងឺឲ្យបានច្បាស់ មុននឹងសម្រេចចិត្តថា ទុកឲ្យព្យាបាលនៅផ្ទះ ឬតម្រូវឲ្យព្យាបាលក្នុងមន្ទីរពេទ្យ។ក្នុងករណី ស្ថានភាពផ្ទះ របស់អ្នកជំងឺតូច ចង្អៀត ហើយអាចឆ្លងរាលដាលទៅក្រុមគ្រួសារ ទោះជាអ្នកជំងឺស្រាល ក៏ត្រូវបញ្ជូនទៅព្យាបាលនៅមន្ទីរពេទ្យដែរ។ ឯការព្យាបាលនៅតាមផ្ទះ នឹងត្រូវទទួលបានការឧបត្ថម្ភថវិកា និងអាហារ ដូចនឹងការព្យាបាលនៅមន្ទីរពេទ្យដែរ។ កន្លងមកបើតាមគោលការណ៍របស់រដ្ឋាភិបាល អ្នកធ្វើចត្តាឡីស័ក និងសម្រាកព្យាបាលជំងឺនេះម្នាក់ៗ ទទួលបានប្រាក់ឧបត្ថម្ភ ២ម៉ឺនរៀលប្រចាំថ្ងៃ។ ថ្លៃសម្រាកព្យាបាល ជាបន្ទុករបស់រដ្ឋ។ ជុំវិញការរៀបចំឲ្យមានការព្យាបាលអ្នកជំងឺកូវីដ១៩ នៅតាមផ្ទះនេះ អ្នកជំនាញវេជ្ជសាស្ត្រគាំទ្រ និងលើកទឹកចិត្តឲ្យអាជ្ញាធរ ប្រញាប់ធ្វើបែបនេះ ដើម្បីជួយបន្ធូរបន្ថយភាពតានតឹងរបស់អ្នកជំងឺ និងកាត់បន្ថយការដឹកជញ្ជូនអ្នកជំងឺ ឆ្លងកាត់ច្រើនទីតាំង។ ប្រធានសមាគមគ្រូពេទ្យគុណធម៌កម្ពុជា លោកវេជ្ជបណ្ឌិតអ៊ូច វុឌ្ឍី សង្កេតឃើញថា ការព្យាបាលអ្នកជំងឺកូវីដ១៩ នៅទីតាំងមិនសមស្របមួយចំនួន ដូចជា ក្នុងមណ្ឌលចត្តាឡីស័ក ឬ សាលារៀន បណ្ដាលឲ្យអ្នកជំងឺធុញថប់ព្រួយបារម្ភពីជីវភាពរបស់គ្រួសារ ឬ កូនតូចៗ ក្នុងបន្ទុក និងបង្កជាបញ្ហាផ្លូវចិត្តជាដើម។ វេជ្ជបណ្ឌិតរូបនេះ ជំរុញឲ្យអាជ្ញាធរមានសមត្ថកិច្ច ផ្ដល់លទ្ធភាពឲ្យមន្ទីរពេទ្យ និងគ្លីនិកឯកជនទាំងអស់ អាចធ្វើតេស្តនិងជួយព្យាបាលអ្នកជំងឺកូវីដ១៩ ដើម្បីជួយសម្រួលបន្ទុកមន្ទីរពេទ្យរដ្ឋ និងជួយសម្រួលបន្ទុកពលរដ្ឋ៖ អ្នកជំងឺកូវីដ-១៩ នៅទូទាំងពិភពលោក ជាង ៩៥% ជាអ្នកជំងឺស្រាល ដែលមិនចាំបាច់សម្រាកព្យាបាលនៅតាមមន្ទីរពេទ្យនោះទេ។ នៅតាមបណ្ដាប្រទេសជាច្រើន ដែលមានករណីឆ្លងជំងឺនេះច្រើន ដូចជា នៅសហរដ្ឋអាមេរិក រដ្ឋាភិបាល មិនមានលទ្ធភាពឲ្យអ្នកជំងឺទាំងអស់សម្រាកព្យាបាលនៅមន្ទីរពេទ្យនោះដែរ លើកលែងតែអ្នកឈឺធ្ងន់ប៉ុណ្ណោះ។ ជាទូទៅអ្នកជំងឺស្រាលជាច្រើន ដែលភាគច្រើនគ្មានរោគសញ្ញា អាចជាសះស្បើយពីជំងឺនេះ ដោយមិនចាំបាច់ការព្យាបាលអ្វីនោះទេ។ ពួកគាត់គ្រាន់តែសម្រាកឲ្យបានច្រើន និងធ្វើចត្តាឡីស័កខ្លួនឯង។ ក្នុងពេលជាមួយគ្នានេះ ពួកគាត់មិនចាំបាច់មានគ្រូពេទ្យទៅតាមផ្ទះនោះទេ។ ប៉ុន្តែ មន្រ្តីជំនាញវេជ្ជសាស្ត្រ ផ្តល់ជាយោបល់តាមរយៈទូរស័ព្ទ ដោយឲ្យអ្នកជំងឺប្រើថ្នាំមួយចំនួន ទៅតាមអាការអ្នកជំងឺ ដូចជា បើអ្នកជំងឺក្ដៅខ្លួន ឲ្យលេបថ្នាំបំបាត់ក្ដៅ បើក្អក ឬផ្ដាសាយប្រើថ្នាំបំបាត់ក្អក ឬផ្ដាសាយ បើរាករូស ប្រើថ្នាំបំបាត់រាគជាដើម។ ងាកមកស្ថានភាពជំងឺកូវីដ១៩ នៅកម្ពុជាវិញ ក្រសួងសុខាភិបាល ប្រកាសនៅថ្ងៃទី៦ មេសា ថា មានបុរសជនជាតិខ្មែរម្នាក់ទៀត អាយុ ៣៥ឆ្នាំ នៅស្រុកមេសាង ខេត្តព្រៃវែង ស្លាប់ ដោយសារមេរោគនៃកូវីដ១៩ កាលពីព្រឹកថ្ងៃទី៥ មេសា គឺស្លាប់តាំងពីមុនបញ្ជូនមកដល់មន្ទីរពេទ្យមិត្តភាពខ្មែរសូវៀត។ ចាប់តាំងពីផ្ទុះព្រឹត្តិការណ៍ឆ្លងសហគមន៍ ២០ កុម្ភៈមក បណ្ដាលឲ្យកម្ពុជាមានអ្នកស្លាប់ ដោយសារជំងឺកូវីដ១៩ កើនដល់ ២២នាក់ហើយ។ អ្នកជំងឺ ៥នាក់ផ្សេងទៀត ស្លាប់ពេលកំពុងសម្រាកព្យាបាលជំងឺនេះ ប៉ុន្តែក្រសួងសុខាភិបាល ថា ស្លាប់ដោយសារមូលហេតុផ្សេង។ នៅថ្ងៃទី៦ មេសានេះដែរ ក្រសួងសុខាភិបាលរកឃើញមានអ្នកឆ្លងជំងឺកូវីដ១៩ ចំនួន ៧១នាក់បន្ថែមទៀត ដែលឆ្លងក្នុងសហគមន៍ និងម្នាក់ជាករណីនាំចូលពីក្រៅ និងមានអ្នកជាសះស្បើយ ៤៧នាក់។ គិតត្រឹមថ្ងៃទី៦ ខែមេសាកម្ពុជា រកឃើញអ្នកជំងឺកូវីដ១៩ ចំនួន ២.៨២៤នាក់ ហើយ។ ក្នុងនោះអ្នកជំងឺ ២.២៩៣នាក់ ឆ្លងក្នុងព្រឹត្តិការណ៍សហគមន៍ ២០ កុម្ភៈ។ ដោយឡែកអ្នកជំងឺ ១.៧៩៤នាក់ បានជាសះស្បើយ។ ឯអ្នកជំងឺកំពុងសម្រាកព្យាបាលតាមមន្ទីរពេទ្យនិង ទីតាំងព្យាបាល (សណ្ឋាគារ) មាន ១.០០៣នាក់៕	2021-04-07T03:24:00+07:00	rfa.org	https://www.rfa.org/khmer/news/health/premier-hun-sen-asks-health-ministry-to-prepare-for-covid-19-patients-with-mild-symptoms-to-be-treated-at-home-04062021154943.html
c47d86e3-6853-449d-92d0-10f891a62dcd	លោកស្រី សុងឡេង បូរ៉ា បរិច្ចាគថវិកា២,០០០ដុល្លារ ជូនសម្តេចតេជោ ហ៊ុន សែន ទិញមន្ទីរពេទ្យ «នគរទេព» និងចូលរួមទប់ស្កាត់ជំងឺកូវីដ១៩ ក្នុងព្រឹត្តិការណ៍សហគមន៍២០កុម្ភៈ	លោកស្រី សុងឡេង បូរ៉ា នាយិការពិធីការសម្ដេចតេជោ ហ៊ុន សែន បរិច្ចាគថវិកាចំនួន១,០០០ដុល្លារ ជូនសម្តេចតេជោ ហ៊ុន សែន នាយករដ្ឋមន្ត្រីកម្ពុជា ដើម្បីទិញមន្ទីរពេទ្យ «នគរទេព»។ ការបរិច្ចាគនេះបានធ្វើឡើងបន្ទាប់ពីសម្តេចតេជោ ហ៊ុន សែន ប្រកាសទិញមន្ទីរ មកធ្វើជាសម្បត្តិរដ្ឋ និងបម្រើការព្យាបាលអ្នកជំងឺកូវីដ១៩។ រាជរដ្ឋាភិបាលកម្ពុជា នឹងទិញយកមន្ទីរពេទ្យព្យាបាលជំងឺកូវីដ១៩ឈ្មោះ មានទីតាំងស្ថិតក្នុងសង្កាត់ព្រៃស ខណ្ឌដង្កោ រាជធានីភ្នំពេញ ហើយប្តូរឈ្មោះថាជាមន្ទីរពេទ្យ វិញ។ បន្ទាប់ពីទិញរួចរាល់ម្ចាស់មន្ទីរពេទ្យនគរទេព នឹងយកថវិកាពីការលក់នេះទៅសាងសង់មន្ទីរពេទ្យ ថ្មីមួយទៀត។ ជាមួយគ្នានេះ លោកស្រី សុងឡេង បូរ៉ា ក៏បានបរិច្ចាគថវិកាចំនួន១,០០០ដុល្លារទៀត ជូនគណៈកម្មការប្រយុទ្ធប្រឆាំងជំងឺកូវីដ១៩ ដើម្បីចូលរួមទប់ស្កាត់ និងបង្ការជំងឺកូវីដ១៩ ក្នុងព្រឹត្តិការណ៍សហគមន៍២០កុម្ភៈផងដែរ៕	2021-04-07T02:00:00+07:00	freshnewsasia.com	https://m.freshnewsasia.com/index.php/en/localnews/192554-2021-04-06-14-49-28.html
d11e36e7-2cad-406c-83f6-2f0c9bbc4032	រដ្ឋបាលខេត្តសៀមរាប ដាក់វិធានការ៣ចំណុច ដើម្បីបង្ការទប់ស្កាត់ការរីករាលដាលជំងឺកូវីដ១៩ ក្នុងឱកាសបុណ្យចូលឆ្នាំខ្មែរខាងមុខ, អាជ្ញាធរប្រាប់ពលរដ្ឋ បើមិនចាំបាច់កុំចេញក្រៅផ្ទះ	រដ្ឋបាលខេត្តសៀមរាប បានចេញសេចក្ដីណែនាំ ស្ដីវិធានការបង្ការ និងទប់ស្កាត់ការរាតត្បាតនៃជំងឺកូវីដ១៩ អំឡុងពេលចូលឆ្នាំប្រពៃណីជាតិនាពេលខាងមុខនេះ។ យោងតាមខ្លឹមសារក្នុងលិខិត អាជ្ញាធរខេត្តសៀមរាប បានណែនាំឲ្យប្រជាពលរដ្ឋ ជួបជុំក្រុមគ្រួសារតាមគេហដ្ឋានរៀងៗខ្លួន ហើយចៀសវាងការធ្វើដំណើរចេញក្រៅផ្ទះប្រសិនបើមិនចាំបាច់ ក៏ដូចជាចៀសវាងការធ្វើដំណើរឆ្លងខេត្តជាដើម។ រដ្ឋបាលខេត្តសៀមរាប បានណែនាំដល់រដ្ឋបាលក្រុង ស្រុក គ្រប់មន្ទីរ-អង្គភាព ចាត់វិធានការចាំបាច់នានា សំដៅរក្សាសន្ដិសុខ សណ្ដាប់ធ្នាប់ឲ្យមានរបៀបរៀបរយនាអំឡុងបុណ្យចូលឆ្នាំចាប់ពីថ្ងៃទី១៤ ដល់ថ្ងៃទី១៦ ខែមេសា។ ក្នុងនោះ រដ្ឋបាលខេត្តបានដាក់ចេញនូវវិធានការចំនួន៥ចំណុច សម្រាប់ការបង្ការ និងទប់ស្កាត់ការរាតត្បាតជំងឺកូវីដ១៩ អំឡុងពេលចូលឆ្នាំ ក្នុងនោះក្រៅពីសុំឲ្យពលរដ្ឋជួបជុំគ្រួសារក្នុងផ្ទះ និងចៀសវាងការធ្វើដំណើរចេញក្រៅ អាជ្ញាធរក៏ប្រាប់ពលរដ្ឋកុំឲ្យទៅកាន់ទីតាំងដែលមានហានិភ័យខ្ពស់ ដែលដាក់ចេញដោយក្រសួងសុខាភិបាល។ ចំណុចទី៣ ចៀសវាងរៀបចំពិធីផ្សេងៗរៀបរាប់ពិធីសាសនា និងជួបជុំកម្សាន្តផ្សេងៗ។ ទី៤ អនុវត្ត៣កុំ ៣ការពារ និងទី៥ រដ្ឋបាលខេត្តអំពាវនាវឲ្យម្ចាស់អាជីកម្មដឹកជញ្ជូនកុំដំឡើងថ្លៃសេវាដឹកជញ្ជូន និងយកចិត្តទុកដាក់អនុវត្តវិធានការសុខាភិបាល។ បន្ថែមពីនេះ អាជ្ញាធរខេត្ត ប្រាប់ដល់ម្ចាស់អាជីវកម្មដ្ឋាន សណ្ឋាគារ សេវាកម្មដ្ឋាន ភោជនីយដ្ឋាន ជាដើម ត្រូវអនុវត្តតាមវិធានការសុខាភិបាល ពាក់ម៉ាស់ និងរក្សាគម្លាត ស្របតាមគោលការណ៍ និងវិធានសុខាភិបាល។ល៕	2021-04-07T01:50:00+07:00	freshnewsasia.com	https://m.freshnewsasia.com/index.php/en/localnews/192537-2021-04-06-11-50-13.html
e73436fc-34af-40f1-8330-2acbf79d811d	នាយករដ្ឋមន្ត្រីប្រទេសហ្សកហ្ស៊ី តេស្តវិជ្ជមានចំពោះជំងឺកូវីដ-១៩ (Video inside)	នាយករដ្ឋមន្រ្តី នៃប្រទេសហ្សកហ្ស៊ីលោក Irakli Garibashvili នៅថ្ងៃអង្គារនេះបានប្រកាសថា រូបលោកតេស្តឃើញវិជ្ជមានចំពោះជំងឺ COVID-19។ នេះបើយោងតាមការចេញផ្សាយដោយ ទីភ្នាក់ងារសារព័ត៌មានចិនស៊ីនហួរ នៅថ្ងៃអង្គារ ទី០៦ ខែមេសា ឆ្នាំ២០២១។ ការិយាល័យនាយករដ្ឋមន្រ្តីបានគូសបញ្ជាក់ថា លោក Garibashvili កំពុងដាក់ខ្លួនឲ្យនៅដាច់ដោយឡែកពីគេ ដោយសម្រាកព្យាបាលជំងឺនៅក្នុងផ្ទះរបស់លោក និងបន្តធ្វើការពីចម្ងាយ ខណៈដែលសុខភាពរបស់លោកនឹងនរធម្មតាទេ។ គួរបញ្ជាក់ថា រហូតមកទល់ពេលនេះ ប្រទេសហ្សកហ្ស៊ីបានកត់ត្រាករណីឆ្លងសរុប នៃជំងឺ COVID-19 ចំនួន ២៨៤,៩៥៨ករណី បន្ទាប់ករណីឆ្លងថ្មីចំនួន ៨៩៧ករណីបន្ថែមទៀតត្រូវបានរាយការណ៍នៅថ្ងៃនេះ។ ក្នុងចំណោមករណីឆ្លងទាំងអស់ មានករណីស្លាប់ ៣,៨៣២នាក់ និងជាសះស្បើយ ២៧៥,២២០នាក់៕	2021-04-07T01:47:00+07:00	freshnewsasia.com	https://m.freshnewsasia.com/index.php/en/internationalnews/192535-2021-04-06-11-47-20.html
31897cfb-7f9a-4903-994d-a3442f3d5f09	លោក ហ៊ុន ម៉ានី ផ្ញើសារជូនពរគ្រូពេទ្យ កងកម្លាំងប្រដាប់អាវុធ និងប្រជាពលរដ្ឋក្នុងឱកាសបុណ្យចូលឆ្នាំថ្មី និងសូមជៀសឆ្ងាយពីជំងឺកូវីដ១៩ (Video inside)	លោក ហ៊ុន ម៉ានី ប្រធានសហភាពសហព័ន្ធយុវជនកម្ពុជា បានផ្ញើសារជូនថ្នាក់ដឹកនាំទាំងអស់ អាជ្ញាធរគ្រប់លំដាប់ថ្នាក់ លោកគ្រូពេទ្យ អ្នកគ្រូពេទ្យ បុគ្គលិកសុខាភិបាលគ្រប់រូប កងកម្លាំង និងប្រជាពលរដ្ឋទូទាំងប្រទេស ក្នុងឱកាសបុណ្យចូលឆ្នាំថ្មី ប្រពៃណីជាតិខ្មែរ សូមប្រកបដោយសេចក្តីសុខសុភមង្គល សុខភាពល្អ ជៀសចាកឆ្ងាយពីជំងឺផ្សេងៗ ជាពិសេសជំងឺកូវីដ១៩ទាំងអស់គ្នា និងសូមទទួលបានជោគជ័យគ្រប់តួនាទីភារកិច្ច។ តាមរយៈសារប្រមាណជាង៦នាទី ដែលបណ្ដាញព័ត៌មាន Fresh News ទទួលបាននៅរសៀលថ្ងៃទី០៦ ខែមេសា ឆ្នាំ២០២១នេះ ការលំបាកដែលប្រជាពលរដ្ឋកម្ពុជា បានជួបប្រទះក្នុងអំឡុងពេលរីករាលដាលជំងឺកូវីដ១៩នេះ គឺទាមទារឲ្យប្រជាពលរដ្ឋទាំងអស់ រក្សានូវភាពរឹងមាំទាំងស្មារតី និងកម្លាំង ហើយចូលរួមសហការ គោរព និងអនុវត្តតាមការណែនាំ ក៏ដូចជាវិធានការបន្ទាន់នានារបស់រាជរដ្ឋាភិបាលដែលបានដាក់ចេញជាបន្ដបន្ទាប់។ លោក ហ៊ុន ម៉ានី បានឲ្យដឹងថា រាជរដ្ឋាភិបាលកម្ពុជា ក្រោមការដឹកនាំរបស់សម្ដេចតេជោ ហ៊ុន សែន បានកំណត់ និងអនុវត្តវិធានការគ្រប់គ្រងសភាពការណ៍ ដោយត្រឹមត្រូវហ្មត់ចត់បំផុត ក្នុងការបង្ការទប់ស្កាត់ការរីករាលដាលជំងឺកូវីដ១៩ នៅកម្ពុជា ក្នុងនោះ អ្វីដែលជាលទ្ធផលគឺបទពិសោធន៍ជោគជ័យ ក្នុងការគ្រប់គ្រងព្រឹត្តិការណ៍សហគមន៍ ៣វិច្ឆិកា និង២៨វិច្ឆិកា។ ជាមួយនឹងជោគជ័យនេះ គឺមិនអាចកាត់ផ្ដាច់ពីការចូលរួមរបស់ប្រជាពលរដ្ឋទាំងអស់គ្នា ព្រោះថាមូលដ្ឋាននៃការយកឈ្នះលើស្ថានភាព និងសភាពការណ៍លំបាក គឺការរួបរួម និងការសាមគ្គីគ្នាក្នុងនាមប្រជាពលរដ្ឋខ្មែរតែមួយ៕	2021-04-07T01:47:00+07:00	freshnewsasia.com	https://m.freshnewsasia.com/index.php/en/localnews/192536-2021-04-06-11-47-38.html
b365985a-c9ee-4b27-adba-fc026057a048	ក្រសួងធនធានទឹក និងឧតុនិយម ចាប់ផ្ដើមយុទ្ធនាការចាក់វ៉ាក់សាំងការពារជំងឺកូវីដ១៩ ជូនថ្នាក់ដឹកនាំ មន្ដ្រីរាជការ និងអង្គភាពចំណុះក្រសួង	នៅថ្ងៃអង្គារ ទី៦ ខែមេសា ឆ្នាំ២០២១ នៅទីស្តីការ នៃក្រសួងធនធានទឹក និងឧតុនិយម បានចាប់ផ្ដើមបើកយុទ្ធនាការចាក់វ៉ាក់សាំងបង្ការជំងឺកូវីដ១៩ ដល់ថ្នាក់ដឹកនាំ និងមន្ត្រីរាជការ មន្ត្រីជាប់កិច្ចសន្យា នៃក្រសួង អាជ្ញាធរទន្លេសាប និងគណៈកម្មាធិការជាតិទន្លេមេគង្គកម្ពុជា ដោយផ្អែកលើគោលការណ៍ស្ម័គ្រចិត្ត ដែលបាននិងកំពុងប្រព្រឹត្តទៅចាប់ពីថ្ងៃទី០៦ ដល់ថ្ងៃទី០៨ ខែមេសា ឆ្នាំ២០២១។ ដើម្បីឱ្យយុទ្ធនាការចាក់វ៉ាក់សាំងបង្ការជំងឺកូវីដ១៩ ដំណើរការទៅបានដោយរលូន និងមានសុវត្ថិភាព ក្រសួងធនធានទឹក និងឧតុនិយម បានរៀបចំទីតាំងចាក់វ៉ាក់សាំងក្នុងទីស្តីការក្រសួង ដោយអនុវត្តទៅតាមគោលការណ៍ ស្តង់ដារ និងវិធានការកំណត់របស់ក្រសួងសុខាភិបាល ដើម្បីធានានូវសុវត្ថិភាព សុខុមាលភាពដល់មន្ត្រីដែលបានចូលរួមចាក់វ៉ាក់សាំង។ សម្រាប់ថ្នាក់ដឹកនាំ និងមន្រ្តីទាំងអស់ ដែលទទួលបាននូវវ៉ាក់សាក់រួចរាល់ហើយ ក្តី ក៏ត្រូវតែបន្តគោរពតាមការណែនាំរបស់ក្រសួងសុខាភិបាល និងគោលការណ៍ណែនាំដ៏ខ្ពង់ខ្ពស់របស់សម្តេចតេជោ ហ៊ុន សែន គឺ «៣ការពារ និង៣កុំ» ដើម្បីចូលរួមយ៉ាងសកម្មជាមួយជាមួយរាជរដ្ឋាភិបាលក្នុងការបង្ការ និងទប់ស្កាត់ការរាតត្បាតនៃជំងឺកូវីដ-១៩។ គួរជម្រាបថា នៅថ្ងៃទី០១ ខែមេសា ឆ្នាំ២០២១ គណៈកម្មការចំពោះកិច្ចចាក់វ៉ាក់សាំងកូវីដ១៩ ក្នុងក្របខណ្ឌទូទាំងប្រទេស នៃក្រសួងសុខាភិបាល បានចាប់ផ្ដើមយុទ្ធនាការចាក់វ៉ាក់សាំង ស៉ីណូវ៉ាក់ (Sinovac) នៅទូទាំងប្រទេសជូនប្រជាពលរដ្ឋដែលស្ម័គ្រចិត្ត ហើយការចាក់វ៉ាក់សាំងនេះ នឹងធ្វើឡើងជាបន្ដបន្ទាប់គ្រប់ប្រជាពលរដ្ឋទាំងអស់។ វ៉ាក់សាំងកូវីដ១៩ ជាឧបករណ៍ថ្មីមួយបន្ថែម លើវិធានការសុខាភិបាលដែលមានស្រាប់ សម្រាប់ទប់ស្កាត់ការរីករាលដាល នៃជំងឺកូវីដ១៩ និងសង្គ្រោះជីវិតមនុស្ស ដោយជួយបុគ្គលមិនឲ្យឈឺធ្ងន់នៅពេលឆ្លងជំងឺកូវីដ១៩ និងការកាត់បន្ថយការព្យាបាលនៅមន្ទីរពេទ្យ។ រាជរដ្ឋាភិបាលបានធ្វើការអំពាវនាវជាបន្តបន្ទាប់ដល់ប្រជាជនទូទាំងប្រទេស ឲ្យមកទទួលចាក់វ៉ាក់សាំងកូវីដ១៩ ដោយស្ម័គ្រចិត្ត ហើយបានជំរុញ និងការពន្លឿនយុទ្ធនាការចាក់វ៉ាក់សាំងធ្វើយ៉ាងណាបាន១លានដូសក្នុងខែ ជូនដល់បងប្អូនប្រជាជនក្នុងមូលដ្ឋានរាជធានី-ខេត្ត។ សូមបញ្ជាក់ថា ក្រសួងសុខាភិបាល បានបញ្ជាក់ថា គិតត្រឹមព្រឹកថ្ងៃទី០៦ ខែមេសា ឆ្នាំ២០២១នេះ កម្ពុជាមានអ្នកជំងឺកូវីដ១៩ សរុប ២,៨២៤នាក់ ក្នុងនោះករណីសហគមន៍២០កុម្ភៈ មានចំនួន ២,២៩៣នាក់។ អ្នកជាសះស្បើយចំនួន ១,៧៩៤នាក់, អ្នកកំពុងសម្រាកព្យាបាលចំនួន ១,០០៣នាក់។ អ្នកស្លាប់ចំនួន ២២នាក់ និងស្លាប់ដោយជំងឺផ្សេង ពេលកំពុងព្យាបាលកូវីដ១៩ចំនួន ៥នាក់៕	2021-04-07T01:05:00+07:00	freshnewsasia.com	https://m.freshnewsasia.com/index.php/en/localnews/192529-2021-04-06-11-05-09.html
f10b8c88-6f7b-418b-a248-d2ead23f5df2	នាយឧត្តមសេនីយ៍ គីម ប៊ុនថាន ប្រាប់ទាហានឈរជើងតាមព្រំដែនសមរភូមិទិសទី១ ប្រាសាទព្រះវិហារ ត្រូវការពារខ្លួនកុំឲ្យឆ្លងជំងឺកូវីដ១៩	នាយឧត្តមសេនីយ៍ គីម ប៊ុនថាន អគ្គមេបញ្ជាការរង នៃកងយោធពលខេមរភូមិន្ទ និងជានាយករងខុទ្ទកាល័យសម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានថ្លែងប្រាប់នាយទាហាន នាយទាហានរង និងពលទាហានឈរជើងតាមព្រំដែននៅសរភូមិទិសទី១ ប្រាសាទព្រះវិហារ ត្រូវការពារខ្លួនកុំឲ្យឆ្លងជំងឺកូវីដ១៩ បើទោះបីជាបានចាក់វ៉ាក់សាំងការពាររួចហើយក៏ដោយ។ ថ្លែងក្នុងពិធីជួបសំណេះសំណាល សួរសុខទុក្ខជាមួយនាយទាហាន នាយទាហានរង និងពលទាហាន ក្នុងអង្គភាពវរសេនាតូចលេខ៣៨៥ កងពលតូចអន្តរាគមន៍លេខ៨ កងពលធំអន្តរាគមន៍លេខ៣ ដែលជាអង្គភាពសម្ព័ន្ធមេត្រី ជាមួយនឹងខុទ្ទកាល័យសម្តេចតេជោ ហ៊ុន សែន នៅរសៀលថ្ងៃទី៦ មេសា ឆ្នាំ២០២១នេះ នាយឧត្តមសេនីយ៍ គីម ប៊ុនថាន បានថ្លែងថា រយៈពេលមួយឆ្នាំ២០២០ អ្នកឆ្លងជំងឺកូវីមានចំនួនតែជាង ៤០០នាក់ប៉ុណ្ណោះ តែរហូតមកដល់ថ្ងៃនេះជិត៣០០០នាក់ហើយ។ ចំនួននេះអាចមិនមានការថមថយទេ បើយើងទាំងអស់គ្នាមិនចូលរួមការពារ មិនចូលរួមទប់ស្កាត់ព្រឹត្តិការសហគមន៍២០កុម្ភៈនោះ។ ក្នុងឱកាសនោះដែរ នាយឧត្តមសេនីយ៍ គីម ប៊ុនថាន បានផ្តាំផ្ញើសាកសួរសុខទុក្ខពីសំណាក់សម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ដែលជានិច្ចជាកាលសម្តេចតែងគិតគូរយកចិត្តទុក្ខ ដាក់ជានិច្ចពីសុខទុក្ខ និងការរស់នៅរបស់កងទ័ព និងគ្រួសារកងទ័ព។ លោកក៏បានពាំនាំការផ្តាំផ្ញើសាកសួរសុខទុក្ខ ពីសំណាក់លោក ហូ សិទ្ធី នាយកខុទ្ទកាល័យសម្តេចតេជោ ហ៊ុន សែន, លោក ប្រាក់ វណ្ណឌី ក៏ដូចជាសមាជិកក្រុមលេខ ក្រុមជំនួយការ និងអង្គភាពសម្ព័ន្ធមេត្រីផ្សេងទៀតដូចជាឧត្តរមក្រុមប្រឹក្សាសេដ្ឋកិច្ច ធានាគារកាណាឌីយ៉ាផងដែរ។ លោកនាយឧត្តមសេនីយ៍ គីម ប៊ុនថាន បានផ្តាំផ្ញើសាកសួរសុខទុក្ខពីសំណាក់សម្តេចពិជ័យសេនា ទៀ បាញ់ ឧបនាយករដ្ឋមន្ត្រី រដ្ឋមន្ត្រីក្រសួងការពារជាតិ អគ្គមេបញ្ជាការ នៃកងយោធពលខេមរភូមិន្ទ មេបញ្ជាការកងទ័ពជើងគោក ក៏បានថ្លែងអំណរគុណតាមរយៈលោក ផាន និម្មិត ជូនចំពោះលោកនាយកខុទ្ទកាល័យសម្តេចតេជោ ដែលជានិច្ចជាកាលលោកតែងគិតគូរដើម្បីឲ្យការមកសួរសុខទុក្ខនេះបានធ្វើជាទៀងទាត់មួយឆ្នាំ៣ដង។ នាយឧត្តមសេនីយ៍ ក៏បានថ្លែងកោតសរសើរ ដល់នាយ និងពលទាហានទាំងអស់ ក្នុងវរសេនាតូចលេខ៣៨៥ ដែលអនុវត្តបានល្អតាមការណែនាំរបស់ប្រមុខរាជរដ្ឋាភិបាល៣កុំនិង៣ការពារ ក៏ដូចជាវិធានការរបស់ក្រសួងសុខាភិបាល ក្នុងការទប់ស្កាត់ការរីករាលដាលនៃជំងឺកូវីដ១៩។ លោកថា វ៉ាក់សាំងការពារទោះបីបានចាក់ហើយក៏នៅតែឆ្លងដែរ បើយើងមិនបានអនុវត្តន៍វិធានការការពារឲ្យបានត្រឹមត្រូវនេះ ហើយលោកក៏ផ្តាំផ្ញើដល់នាយទាហាន នាយទាហានរង និងពលទាហានទាំងអស់ បន្តរួមសាមគ្គីភាពផ្ទៃក្នុងឲ្យបានល្អ។ ក្នុងឱកាសចម្រើនជន្មាយុគម្រប់៧០ ឈានចូល ៧១ឆ្នាំ របស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា, នាយឧត្តមសេនីយ៍ គីម ប៊ុនថាន ព្រមទាំងនាយ និងពលទាហានទាំងអស់ សូមប្រសិទ្ធពរជ័យវិបុលសុខគ្រប់ប្រការ ជូនចំពោះសម្តេចតេជោ សូមមានសុខភាពល្អ អាយុយ៉ឺនយូ កម្លាំងពលំមាំមួយ ប្រាជ្ញាឈ្លាសវៃ ដើម្បីបន្តដឹកនាំប្រទេសកម្ពុជាអោយឆ្លងផុតគ្រោះចង្រៃពីជំងឺកូវីដ១៩ ដើម្បីកសាងប្រទេសជាតិឲ្យមានការអភិវឌ្ឍន៍ រីកចម្រើនតទៅទៀត។ នាយឧត្តមសេនីយ៍ គីម ប៊ុនថា នក្នុងឱកាសនោះ ក្នុងនាមអង្គភាពសម្ព័ន្ធមេត្រី លោកបានផ្តល់ថវិកា ចំនួន៥០០០ដុល្លារ សម្រាប់កសាងអង្ភភាព ផ្តល់សេរ៉ូម និងចែកជូនកងទ័ពក្នុងម្នាក់ៗថវិកា ១៦ម៉ឺនរៀលផងដែរ។ ហើយលោកក៏បានថ្លែងនូវការអរគុណដល់លោកសាស្ត្រាចារ្យ ហាស់ ចាន់រឿន លោកសាស្ត្រាចារ្យអ៊ូច ឌីណា លោក ឯក ឡុញហ៊ាល និងលោក តាំង ស៊ុយជា ដែលបានចូលរួមជាថវិកាក្នុងការទិញសម្ភារផ្សេងៗផងដែរ៕	2021-04-07T00:41:00+07:00	freshnewsasia.com	https://m.freshnewsasia.com/index.php/en/localnews/192525-2021-04-06-10-41-56.html
a65df68e-9a46-4dbe-a8b4-528bfbb5ac0a	លោកស្រី សុង ឡេង បូរ៉ាវី និងស្វាមី បរិច្ចាគថវិកា៥០០ដុល្លារ ជូនសម្តេចតេជោ ទិញមន្ទីរពេទ្យ «នគរទេព» និងថវិកា៥០០ដុល្លារ សម្រាប់ចូលរួមទប់ស្កាត់ជំងឺកូវីដ១៩ ក្នុងព្រឹត្តិការណ៍សហគមន៍២០កុម្ភៈ	លោកស្រី សុង ឡេង បូរ៉ាវី និងស្វាមី បរិច្ចាគថវិកាចំនួន ៥០០ដុល្លារ ជូនសម្តេចតេជោ ហ៊ុន សែន នាយករដ្ឋមន្ត្រីកម្ពុជា ដើម្បីទិញមន្ទីរពេទ្យ «នគរទេព»។ ការបរិច្ចាគនេះបានធ្វើឡើងបន្ទាប់ពីសម្តេចតេជោ ហ៊ុន សែន ប្រកាសទិញមន្ទីរ «នគរទេព» មកធ្វើជាសម្បត្តិរដ្ឋ និងបម្រើការព្យាបាលអ្នកជំងឺកូវីដ១៩។ រាជរដ្ឋាភិបាលកម្ពុជា នឹងទិញយកមន្ទីរពេទ្យព្យាបាលជំងឺកូវីដ១៩ឈ្មោះ «នគរទេព» មានទីតាំងស្ថិតក្នុងសង្កាត់ព្រៃស ខណ្ឌដង្កោ រាជធានីភ្នំពេញ ហើយប្តូរឈ្មោះថាជាមន្ទីរពេទ្យ «ហ្លួងម៉ែ» វិញ។ បន្ទាប់ពីទិញរួចរាល់ម្ចាស់មន្ទីរពេទ្យនគរទេព នឹងយកថវិកាពីការលក់នេះទៅសាងសង់មន្ទីរពេទ្យ «នគរទេព» ថ្មីមួយទៀត។ ជាមួយគ្នានេះ លោកស្រី សុងឡេង បូរ៉ាវី និងស្វាមី ក៏បានបរិច្ចាគថវិកាចំនួន៥០០ដុល្លារ ជូនគណៈកម្មការប្រយុទ្ធប្រឆាំងជំងឺកូវីដ១៩ ដើម្បីចូលរួមទប់ស្កាត់ និងបង្ការជំងឺកូវីដ១៩ ក្នុងព្រឹត្តិការណ៍សហគមន៍២០កុម្ភៈ៕	2021-04-07T00:21:00+07:00	freshnewsasia.com	https://m.freshnewsasia.com/index.php/en/localnews/192518-2021-04-06-10-21-31.html
63242784-b664-4f73-9c31-8333b5d18915	ផ្នែកក្រសួងស្ថាប័ន នៃយុវជនថ្នាក់កណ្តាល គណបក្សប្រជាជនកម្ពុជា បរិច្ចាគថវិកា ១០,២៤៩ដុល្លារ ដល់សមាគមគ្រូពេទ្យស្ម័គ្រចិត្ត យុវជនសម្តេចតេជោ (TYDA) ដែលកំពុងប្រយុទ្ធប្រឆាំង ការរីករាលដាល នៃជំងឺកូវីដ-១៩	ផ្នែកក្រសួងស្ថាប័ន នៃយុវជនថ្នាក់កណ្តាលគណបក្សប្រជាជនកម្ពុជា ដឹកនាំដោយ លោក ជ្រុន ថេរ៉ាវ៉ាត បាននាំយកថវិកាចំនួន ១០,២៤៩ដុល្លារ ដែលបានមកពីការបរិច្ចាករបស់សមាជិក សមាជិកាផ្នែក ចូលរួមឧបត្ថម្ភដល់សមាគមគ្រូពេទ្យស្ម័គ្រចិត្ត យុវជនសម្តេចតេជោ (TYDA) ក្រោមការដឹកនាំរបស់លោក ហ៊ុន ម៉ាណែត ប្រធានក្រុមប្រឹក្សាភិបាល និងលោកស្រី ពេជ ចន្ទមុន្នី អនុប្រធានក្រុមប្រឹក្សាភិបាល។ ផ្នែកក្រសួងស្ថាប័ន នៃយុវជនថ្នាក់កណ្តាលគណបក្សប្រជាជនកម្ពុជា សូមសម្តែងនូវសេចក្តីគោរព និងកោតសរសើរដល់វីរភាពក្រុមគ្រូពេទ្យកម្ពុជា ដែលបានអនុវត្តនូវតួនាទីរបស់ខ្លួនយ៉ាងសកម្ម ក្នុងការចូលរួមទប់ស្កាត់ការរីករាលដាលនៃជំងឺកូវីដ-១៩ តាមអនុសាសន៍ដ៏ខ្ពង់ខ្ពស់របស់ សម្តេចតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា៕	2021-04-06T23:37:00+07:00	freshnewsasia.com	https://m.freshnewsasia.com/index.php/en/localnews/192506-2021-04-06-09-37-14.html
7b0e0fc9-80c2-4910-b209-c4100b66c4a6	រដ្ឋមន្ដ្រីសុខាភិបាល ប្រាប់អភិបាលរាជធានី-ខេត្ត ត្រៀមបំរុង ក្រុមគ្រូពេទ្យព្យាបាល អ្នកជំងឺកូវីដ កម្រិតស្រាល នៅតាមផ្ទះ	សូម រំលឹក ថាសម្តេចតេជោ ហ៊ុន សែន នាថ្ងៃទី៦ ខែមេសា ឆ្នាំ២០២១នេះ បានធ្វើការណែនាំឲ្យ ក្រសួងសុខាភិបាល និងអ្នកពាក់ព័ ន្ធទាំងអស់ ត្រូវគិតគូរ និងរៀបចំទុកជាមុន អំពីលទ្ធភាពផ្តល់ការព្យាបាលអ្នកជំងឺកូវីដ-១៩ កម្រិតស្រាល នៅតាមផ្ទះ។ យោងតាមសេចក្ដីជម្រាបជូន អភិបាលរាជធានី-ខេត្ត របស់ក្រសួងសុខាភិបាល នាថ្ងៃទី៦ មេសា នេះ លោក ម៉ម ប៊ុនហេង បានឲ្យដឹងថា «ដើម្បីជួយសម្រាលបន្ទុកមន្ទីរពេទ្យរដ្ឋនានាក្នុងរាជធានី-ខេត្ត ក្រសួងស្នើឱ្យត្រៀមបំរុងបង្កើតក្រុមគ្រូពេទ្យថែទាំ និងព្យាបាលនៅតាមផ្ទះ សម្រាប់អ្នកជំងឺកូវីដ១៩ ដែលគ្មានរោគសញ្ញា និងករណីជំងឺស្រាល ក្នុងលក្ខខណ្ឌដែលមានការរាតត្បាតធ្ងន់ធ្ងរជាយថាហេតុ ដែលហួសពីចំណុះមន្ទីរពេទ្យរដ្ឋ ឬកន្លែងព្យាបាលដែល រាជធានី-ខេត្តនីមួយៗបានរៀបចំរួចជាស្រេចហើយ»។ លោក បន្ដថា ការត្រៀមបំរុងនេះ ត្រូវយកក្រុមគ្រូពេទ្យនៅតាមមូលដ្ឋានសុខាភិបាលផ្ទាល់របស់ខ្លួន ដោយរៀបចំជាក្រុ ម និងដឹកនាំដោយប្រធានការិយាល័យសុខាភិបាលស្រុកប្រតិបត្តិ។ ជាងនេះទៅទៀត ក្រសួងសុខាភិបាល នឹងធ្វើការបណ្តុះបណ្តាលក្រុមគ្រូពេទ្យទាំងនោះ ដោយអនុវត្តតាមនីតិវិធីប្រតិបត្តិស្តង់ដារ (SOP) ដែលក្រសួងនឹងរៀបចំជូន។ សូមរំលឹកថា គិតត្រឹមថ្ងៃទី៦ ខែមេសា ឆ្នាំ២០២១នេះ កម្ពុជារកឃើញអ្នកជំងឺកូវីដ-១៩ ចំនួន២,៨២៤នាក់ ក្នុងនោះ អ្នកជាសះស្បើយ ចំនួន១,៧៩៤នាក់ អ្នកកំពុងសម្រាកព្យាបាល ចំនួន១,០០៣នាក់ និងអ្នកស្លាប់ចំនួន ២៣នាក់៕	2021-04-06T22:57:00+07:00	dap-news.com	https://dap-news.com/national/2021/04/06/133295/
63cb64c5-bc2e-4812-9959-2467a9f7e2c6	អាជ្ញាធរខេត្តស្វាយរៀង សម្រេចអនុវត្តវិធានការរដ្ឋបាលបណ្តោះអាសន្ន ដើម្បីទប់ស្កាត់ការរីករាលដាលជំងឺកូវីដ១៩ ក្នុងភូមិសាស្ត្រក្រុងបាវិត រយៈពេល១២ថ្ងៃ	រដ្ឋបាលខេត្តស្វាយរៀង នៅថ្ងៃទី០៦ ខែមេសា ឆ្នាំ២០២១នេះ បានចេញសេចក្តីសម្រេចអនុវត្តវិធានការ រដ្ឋបាលជាបណ្តោះអាសន្ន ដើម្បីទប់ស្កាត់ការរីករាលដាលជំងឺកូវីដ១៩ ក្នុងភូមិសាស្ត្រក្រុងបាវិត ខេត្តស្វាយរៀង។ រដ្ឋបាលខេត្តស្វាយរៀង បានបញ្ជាក់ថា ការដាក់ចេញវិធានការរដ្ឋបាល ជាបណ្តោះអាសន្ននេះ មានថិរវេលាអនុវត្តរយៈពេល១២ថ្ងៃ គិតចាប់ពីថ្ងៃទី០៧ ដល់ ១៨ ខែមេសា ឆ្នាំ២០២១ ហើយថិរវេលានេះ អាចត្រូវបានសម្រេចបន្ត ឬបញ្ចប់មុនថិរវេលាកំណត់ តាមការជូនដំណឹងរបស់រដ្ឋបាលខេត្តស្វាយរៀង៕	2021-04-06T22:49:00+07:00	freshnewsasia.com	https://m.freshnewsasia.com/index.php/en/localnews/192494-2021-04-06-08-49-12.html
ccf8ccf5-c540-4de9-9329-fbafd2c83e25	រដ្ឋមន្រ្តីសុខាភិបាល ប្រាប់អភិបាលរាជធានី-ខេត្ត ឱ្យត្រៀមបម្រុងក្រុមគ្រូពេទ្យ ដើម្បីថែទាំ និងព្យាបាលអ្នកជំងឺកូវីដ១៩ នៅតាមផ្ទះ (Video inside)	លោកសាស្រ្តាចារ្យ ម៉ម ប៊ុនហេង រដ្ឋមន្រ្តីក្រសួងសុខាភិបាលកម្ពុជា នៅថ្ងៃទី០៦ ខែមេសា ឆ្នាំ២០២១នេះ បានផ្ញើលិខិតមួយប្រាប់ដល់អភិបាលរាជធានី-ខេត្តទាំងអស់ ឱ្យត្រៀមបម្រុងក្រុមគ្រូពេទ្យ ដើម្បីថែទាំ និងព្យាបាលអ្នកជំងឺកូវីដ១៩ នៅតាមផ្ទះ ក្នុងមូលដ្ឋាន។ លិខិតរបស់រដ្ឋមន្រ្តីក្រសួងសុខាភិបាល បានធ្វើឡើងបន្ទាប់ពីមានអនុសាសន៍ណែនាំរបស់ សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា ឱ្យក្រសួងសុខាភិបាល និងអ្នកពាក់ព័ន្ធគិតគូរ រៀបចំទុកជាមុនពីលទ្ធភាពផ្តល់ការព្យាបាលនៅតាមផ្ទះសម្រាប់អ្នកជំងឺកូវីដ១៩ ដែលមានស្ថានភាពស្រាល។ លិខិតរបស់ លោករដ្ឋមន្រ្តីក្រសួងសុខាភិបាល បានបញ្ជាក់ថា ដើម្បីជួយសម្រាលបន្ទុកមន្ទីរពេទ្យរដ្ឋនានាក្នុងរាជធានី-ខេត្ត ក្រសួងស្នើឱ្យត្រៀមបម្រុងបង្កើតក្រុមគ្រូពេទ្យថែទាំ និងព្យាបាលនៅតាមផ្ទះ សម្រាប់អ្នកជំងឺកូវីដ១៩ ដែលគ្មានរោគសញ្ញា និងករណីជំងឺស្រាល ក្នុងលក្ខខណ្ឌដែលមានការរាតត្បាតធ្ងន់ធ្ងរជាយថាហេតុ ដែលហួសពីចំណុះមន្ទីរពេទ្យរដ្ឋ ឬកន្លែងព្យាបាលដែល រាជធានី-ខេត្តនីមួយបានរៀបចំរួចជាស្រេចហើយ។ លោក ម៉ម ប៊ុនហេង បានបន្ថែមថា ការត្រៀមបម្រុងនេះ ត្រូវយកក្រុមគ្រូពេទ្យនៅតាមមូលដ្ឋានសុខាភិបាលផ្ទាល់របស់ខ្លួន ដោយរៀបចំជាក្រុម និងដឹកនាំដោយប្រធានការិយាល័យសុខាភិបាលស្រុកប្រតិបត្តិ។ ក្រសួងសុខាភិបាល នឹងធ្វើការបណ្តុះបណ្តាលក្រុមគ្រូពេទ្យទាំងនោះ ដោយអនុវត្តតាមនីតិវិធីប្រតិបត្តិស្តង់ដារ (SOP) ដែលក្រសួងនឹងរៀបចំជូន។ នេះបើតាមការបញ្ជាក់បន្ថែមទៀតរបស់ លោក ម៉ម ប៊ុនហេតុ។ សូមបញ្ជាក់ថា សម្តេចតេជោ ហ៊ុន សែន នាយករដ្ឋមន្ត្រីកម្ពុជា បានធ្វើការណែនាំថ្មីមួយ ដោយឱ្យក្រសួងសុខាភិបាល និងអ្នកពាក់ព័ន្ធគិតគូរ និងរៀបចំទុកជាមុនពីលទ្ធភាពផ្តល់ការព្យាបាលនៅតាមផ្ទះសម្រាប់អ្នកជំងឺកូវីដ១៩ ដែលមានស្ថានភាពស្រាល។ ក្នុងសារសំឡេងដែលត្រូវាបានចែកចាយលើបណ្តាញសង្គម នាព្រឹកថ្ងៃទី០៦ ខែមេសា សម្តេចតេជោ បានចាត់ទុកនេះ គឺជាការគិតគូរ និងជាការរៀបចំផែនការទុកជាមុនក្នុងករណីអ្នកជំងឺកើនឡើងកាន់តែច្រើន ហើយមិនអាចមានទីតាំងសម្រាប់ព្យាបាល។ ការផ្តួចផ្តើមឱ្យគិតគូរព្យាបាលជំងឺតាមផ្ទះ ពីសំណាក់សម្តេចតេជោ ហ៊ុន សែន បានធ្វើឡើង បន្ទាប់ពីការឆ្លងរាលដាលនៃជំងឺកូវីដ១៩ក្នុងព្រឹត្តិការណ៍សហគមន៍២០កុម្ភៈ នៅតែបន្តកើនឡើង។ រហូតដល់ពេលនេះ កម្ពុជារកឃើញអ្នកឆ្លងជំងឺកូវីដ១៩ សរុបចំនួន២៨២៤នាក់ ក្នុងនោះព្យាបាលជាសះស្បើយចំនួន១៧៩៤ និងស្លាប់សរុប២២នាក់៕	2021-04-06T22:09:00+07:00	freshnewsasia.com	https://m.freshnewsasia.com/index.php/en/localnews/192485-2021-04-06-08-09-36.html
1f90a002-9cc4-4a77-b9c3-a4ec952b1485	បុរសជនជាតិខ្មែរ អាយុ៣៥ឆ្នាំ បានស្លាប់បាត់បង់ជីវិត ដោយសារជំងឺកូវីដ-១៩	No Content	2021-04-06T21:39:00+07:00	dap-news.com	https://dap-news.com/national/2021/04/06/133251/
dc5f3261-a157-443c-b410-753100c3834e	ក្រសួងយុត្តិធម៌ ៖ ការចាក់វ៉ាក់សាំងកូវីដ ធ្វើឡើងដោយស្ម័គ្រចិត្ត តែអាចធ្វើឡើង ជាភាពចាំបាច់ ចំពោះបុគ្គលមួយចំនួន	យោងតាមគេហទំព័រហ្វេសប៊ុក របស់ លោក គឹម សន្ដិភាព នៅថ្ងៃទី៦ ខែមេសា ឆ្នាំ២០២១ បញ្ជាក់ ថា «ជាគោលការណ៍ ការចាក់វ៉ាក់សាំង ការពារជំងឺកូវីដ-១៩ ត្រូវធ្វើឡើងដោយស្ម័គ្រចិត្ត ប៉ុន្តែការចាក់វ៉ាក់សាំង អាចត្រូវធ្វើឡើង ជាចាំបាច់ ចំពោះបុគ្គលមួយចំនួន ដោយផ្អែកលើស្ថានភាព នៃការងារ ឬស្ថានភាពនៃមុខរបររបស់បុគ្គលនោះ តាមការកំណត់ របស់ក្រសួងសុខាភិបាល យោងតាមមាត្រា១៦ នៃអនុក្រឹត្យស្តីពីវិធានការ សុខាភិបាល ដើម្បីទប់ស្កាត់ការឆ្លងរាលដាល នៃជំងឺកូវីដ-១៩ និងជំងឺឆ្លងកាចសាហាវ និងប្រកបដោយ គ្រោះថ្នាក់ធ្ងន់ធ្ងរផ្សេងទៀត!» ។ យោងតាមអនុក្រឹត្យស្ដីពី វិធានការសុខាភិបាល ដើម្បីទប់ស្កាត់ការឆ្លងរាលដាលនៃជំងឺកូវីដ-១៩ និង ជំងឺឆ្លងកាចសាហាវ និងប្រកបដោយគ្រោះថ្នាក់ធ្ងន់ធ្ងរ ផ្សេងទៀត នៅមាត្រា១៦ បានចែកថា ការចាក់វ៉ាក់សាំង ការពារជំងឺកូវីដ-១៩ ត្រូវធ្វើឡើងតាមគោលការណ៍ស្ម័គ្រចិត្ត។ ការចាក់វ៉ាក់សាំងការពារ ជំងឺកូវីដ-១៩ សម្រាប់ប្រជាពលរដ្ឋខ្មែរ ត្រូវធ្វើឡើងដោយឥតគិតថ្លៃ ។ ការចាក់វ៉ាក់សាំង អាចត្រូវធ្វើឡើង ជាចាំបាច់ ចំពោះបុគ្គលមួយចំនួន ដោយផ្អែកលើស្ថានភាពនៃការងា ឬស្ថានភាព នៃមុខរបររបស់បុគ្គលនោះ តាមការកំណត់ របស់ក្រសួងសុខាភិបាល។ ក្នុងករណីចាំបាច់ ក្រសួងសុខាភិបាល អាចដាក់ចេញនូវវិធានការ តម្រូវឱ្យអ្នកដំណើរ ជាជនបរទេស ដែលធ្វើដំណើរចូលមក ក្នុងព្រះរាជាណាចក្រកម្ពុជា ត្រូវមានប័ណ្ណបញ្ជាក់ពីការ ចាក់វ៉ាក់សាំងការពារជំងឺកូវីដ-១៩ ពេញលេញ ។ ការទទួលស្គាល់ប័ណ្ណបញ្ជាក់ ពីការចាក់វ៉ាក់សាំងកូវីដ-១៩ នេះជាសមត្ថកិច្ច របស់ក្រសួងសុខាភិបាល ។ បុគ្គលដែលបានទទួលការចាក់វ៉ាក់សាំង ត្រឹមត្រូវតាមការកំណត់ របស់ក្រសួងសុខាភិបាល អាចទទួលបាន លក្ខខណ្ឌអនុគ្រោះក្នុងការអនុវត្តកាតព្វកិច្ច តាមវិធានសុខាភិបាលនានា ដែលកំណត់ដោយក្រសួងសុខាភិបាល ។ សូមរំលឹកថា គិតថ្ងៃត្រឹមថ្ងៃទី៥ ខែមេសា ឆ្នាំ២០២១ ក្រសួងសុខាភិបាល និងក្រសួងការពារជាតិ បានចាក់វ៉ាក់សាំង ការពារកូវីដ១៩ ជូនមន្រ្តីរាជការ ប្រជាពលរដ្ឋ និងកងកម្លាំងប្រដាប់អាវុធ ទូទាំងប្រទេស ចំនួន ៦៣៥,២៤៤នាក់ ៕	2021-04-06T21:33:00+07:00	dap-news.com	https://dap-news.com/national/2021/04/06/133245/
c963d1e2-8a72-4509-9b9a-02f439778131	ព័ត៌មានបន្ទាន់! សម្រេចបិទការធ្វើដំណើរឆ្លងកាត់ពីខេត្តមួយទៅខេត្តមួយជាបណ្តោះអាសន្ន លើកលែងតែ…	រាជធានីភ្នំពេញ៖ យោងតាមសេចក្តីប្រកាសរបស់រាជរដ្ឋាភិបាលកម្ពុជា បានសម្រេចបិទការធ្វើដំណើរឆ្លងកាត់ ចេញ-ចូល ពីខេត្តមួយទៅខេត្តមួយជាបណ្តោះអាសន្ន រយៈពេល១៤ថ្ងៃ ចាប់ពីម៉ោងសូន្យនៃថ្ងៃទី៧ ខែមេសា ឆ្នាំ២០២១ រហូតដល់ថ្ងៃទី២០ ខែមេសា ឆ្នាំ២០២១។ ការបិទនេះក្នុងគោលបំណងប្រយុទ្ធ និងទប់ស្កាត់ការឆ្លងរាលដាលជំងឺកូវីដ១៩ ពីខេត្តមួយ ទៅខេត្តមួយទៀត។ ទោះជាយ៉ាងណានៅក្នុងសេចក្តីប្រកាសនេះបានបញ្ជាក់ថា សម្រាប់រាជធានីភ្នំពេញ និងខេត្តកណ្តាល ត្រូវបានចាត់ទុកជាតំបន់មួយមិនស្ថិតនៅក្រោមវិសាលភាព នៃការហាមឃាត់ការធ្វើដំណើរឆ្លងកាត់ ចេញ-ចូល ទៅវិញទៅមកនោះទេ។ យោងលើសេចក្តីប្រកាសខាងលើដែលចេញនាយប់ថ្ងៃទី៦ ខែមេសា ឆ្នាំ២០២១នេះ បានធ្វើការលើកលែងដូចខាងក្រោម៖ * ការដឹកជញ្ជូនទំនិញគ្រប់ប្រភេទទាំងតាមផ្លូវគោក ផ្លូវទឹក និងផ្លូវដែក * ការធ្វើដំណើររបស់មន្ត្រីរាជការសាធារណៈទាំងថ្នាក់ជាតិ និងថ្នាក់ក្រោមជាតិ ក្នុងគោលដៅបំពេញការងារប្រចាំថ្ងៃ ដោយត្រូវបង្ហាញដល់កងកម្លាំងមានសមត្ថកិច្ចត្រួតពិនិត្យនូវប័ណ្ណសម្គាល់ការងាររបស់ខ្លួន ឯកសារបេសកកម្ម និងឯកសារពាក់ព័ន្ធផ្សេងទៀត * ការធ្វើដំណើររបស់កងកម្លាំងប្រដាប់អាវុធគ្រប់ប្រភេទ ក្នុងគោលដៅបំពេញភារកិច្ចរបស់ខ្លួន ដោយរួមទាំងការដឹកជញ្ជូនពលករ ដែលធ្វើដំណើរវិលត្រឡប់ពីក្រៅប្រទេស ចូលមកក្នុងព្រះរាជាណាចក្រកម្ពុជា ទៅកាន់ស្រុកកំណើតក្នុងគោលបំណងដើម្បីធ្វើចត្តាឡីស័ក * រថយន្តសង្គ្រោះបន្ទាន់របស់មន្ទីរពេទ្យរដ្ឋ និងេកជន * រថយន្តពន្លត់អគ្គិភ័យ * រថយន្តបម្រើសេវាដឹកជញ្ជូនសំរាម និងកាកសំណល់ * ការដឹកជញ្ជូនកម្មករ ទៅកាន់ទីកន្លែងការងារនៅតាមរោងចក្រ សហគ្រាស ដែលត្រូវមានប័ណ្ណអនុញ្ញាតចេញដោយក្រសួងការងារ និងបណ្តុះបណ្តាលវិជ្ជាជីវៈ ឬមន្ទីរការងារ និងបណ្តុះបណ្តាលវិជ្ជាជីវៈ * ការធ្វើដំណើររបស់ពលរដ្ឋទៅកាន់មន្ទីរពេទ្យ ឬមណ្ឌលសុខភាព ដែលនៅជិតបំផុត ដើម្បីទទួលបាននូវសេវាសុខភាពចាំបាច់ និងបន្ទាន់ ដោយកំណត់ចំនួនមនុស្សមិនឱ្យលើសពី៤នាក់ សម្រាប់ករណីនីមួយៗ * ការធ្វើដំណើរដោយមូលហេតុចាំបាច់ផ្សេងទៀត ដោយមានការអនុញ្ញាតពីអាជ្ញាធរមានសមត្ថកិច្ច។ ក្នុងសេចក្តីសម្រេចនេះ រាជរដ្ឋាភិបាល ក៏បានសម្រេចបិទរមណីយដ្ឋានទេសចរណ៍នៅទូទាំងប្រទេសជាបណ្តោះអាសន្នរយៈពេល ១៤ថ្ងៃ ចាប់ពីថ្ងៃទី៧ ដែលថ្ងៃទី២០ ខែមេសាផងដែរ។ រាជរដ្ឋាភិបាល ក៏បានណែនាំគណៈអភិបាលរាជធានី ខេត្ត ក្នុងរយៈពេលពីរសប្តាហ៍នេះ ត្រូវចាត់វិធានការចាំបាច់នានា ក្នុងភូមិសាស្ត្ររាជធានី ខេត្តរបស់ខ្លួន សំដៅគ្រប់គ្រង និងធានាសន្តិសុខ សុវត្ថិភាព និងសណ្តាប់ធ្នាប់សាធារណៈឱ្យបានល្អប្រសើរ ព្រមទាំងធានានូវការគោរព និងអនុវត្តវិធានការសុខាភិបាលបង្ការ និងទប់ស្កាត់ការឆ្លងរាលដាលនៃជំងឺកូវីដ១៩ ដោយម៉ត់ចត់ និងខ្ជាប់ខ្ជួន អនុលោមតាមបទប្បញ្ញត្តិច្បាប់ និងលិខិតបទដ្ឋានជាធរមានទាំងនៅក្នុងការគ្រប់គ្រងចរាចរណ៍ និងការដឹកជញ្ជូនមនុស្ស និងទាំងនៅតាមទីតាំងសាធារណៈនានា ពិសេសនៅតាមវត្តអារាម វិហារសាសនា និងទីតាំងផ្សេងទៀត ដែលអាចមានសភាពអ៊ូអរ និងមានមនុស្សជួបជុំគញនាក្នុងចំនួនច្រើន។ គណៈអភិបាលរាជធានី ខេត្ត ក៏មានសិទ្ធបង្កើតយន្តការចាំបាច់នានា ដើម្បីតាមដាន ត្រួតពិនិត្យ និងអនុវត្តវិធានការទាំងឡាយក្រោមខាងលើក្រោមសមត្ថកិច្ចរបស់ខ្លួនផងដែរ។ វិធានការរបស់រាជរដ្ឋាភិបាល បានធ្វើឡើងក្នុងគ្រាដែលការឆ្លងជំងឺកូវីដ១៩ ក្នុងសហគមន៍២០កុម្ភៈ កំពុងបន្តកើនឡើងជារៀងរាល់ថ្ងៃ និងរីកសាយភាយទៅកាន់ខេត្តជាច្រើន។ គិតត្រឹមព្រឹកថ្ងៃទី០៦ ខែមេសា ឆ្នាំ២០២១នេះ កម្ពុជាមានអ្នកជំងឺកូវីដ១៩ សរុប ២,៨២៤នាក់ ក្នុងនោះករណីសហគមន៍២០កុម្ភៈ មានចំនួន ២,២៩៣នាក់។ អ្នកជាសះស្បើយចំនួន ១,៧៩៤នាក់, អ្នកកំពុងសម្រាកព្យាបាលចំនួន ១,០០៣នាក់។ អ្នកស្លាប់ចំនួន ២២នាក់ និងស្លាប់ដោយជំងឺផ្សេង ពេលកំពុងព្យាបាលកូវីដ១៩ចំនួន ៥នាក់៕	2021-04-06T20:33:51+07:00	kbnnews.com	https://kbn.news/archives/215754
3926fc4b-1fa0-47ea-9f79-0971ec99b103	លោក ប៉ាវ ស៊ីណា បានចាក់វ៉ាក់សាំង កូវីដ១៩ លើកទី១	ក្នុងឱកាស នៃការទទួលវ៉ាក់សាំងនេះ លោកបានស្នើកម្មករនិយោជិត ដែលកំពុងស្ថិតក្នុងចំណុចអាទិភាព ទទួលបានការផ្តល់វ៉ាក់សាំងការពារកូវីដ១៩ ពីរាជរដ្ឋាភិបាលចូលរួម ចាក់វ៉ាក់សាំងទាំងអស់គ្នា ។ លោកថា បច្ចុប្បន្ននេះ វ៉ាក់សាំងការពារកូវីដដែលកម្ពុជា មាន នៅមិនទាន់អាចឆ្លើយតបចំនួនប្រជាពលរដ្ឋនៅឡើយនោះទេ ។ បើទោះជាកម្ពុជាមានថវិកា អាចបញ្ជាទិញថ្នាំវ៉ាក់សាំនេះក៏ដោយ ក៏មិនប្រាកដថា ងាយស្រួលនោះដែរ ។ សូមបញ្ជាក់ថា វ៉ាក់សាំងស៊ីណូវ៉ាក់ ដែលរាជរដ្ឋាភិបាលកម្ពុជា បានបញ្ជាទិញពីប្រទេសចិន ចំនួន១.៥លានដូស ចំណាយថវិកា១៥លានដុល្លារ បានមកដល់កម្ពុជា នៅព្រឹកថ្ងៃទី២៦ ខែមីនា ឆ្នាំ២០២១ ។ វ៉ាក់សាំងស៊ីណូវ៉ាក់ អាចចាក់ចាប់ពីអាយុ ១៨ឆ្នាំឡើងទៅ ដោយមានប្រសិទ្ធភាពការពារចន្លោះ ពី៧០ ទៅ៨០% ។ ចំណែកអាយុកាលវ៉ាក់សាំងនេះ មានរយៈពេល ៣៦ខែ។ កម្ពុជាបានបើកយុទ្ធនាការ ចាក់វ៉ាក់សាំងស៊ីណូវ៉ាក់នេះ កាលពីថ្ងៃ១ មេសា ដោយផ្តោតលើស្ថាប័ន-ក្រសួងនានា កម្មករ និងមន្រ្តីថ្នាក់ក្រោមជាតិ ៕	2021-04-06T20:23:00+07:00	dap-news.com	https://dap-news.com/national/2021/04/06/133212/
8f7e93b7-116e-48c4-8be6-facfb17ec51f	ទេសរដ្ឋមន្រ្តី លី ធុជ នាំយគ្រឿងឧបភោគបរិភោគ សម្ភារប្រើប្រាស់ និងថវិកាមួយចំនួន ចូលរួមឧបត្ថម្ភគាំទ្រដល់យុទ្ធនាការប្រយុទ្ធប្រឆាំងនឹងការរីករាលដាលជំងឺកូវីដ១៩ នៅក្រុងបាវិត	នាព្រឹកថ្ងៃទី០៦ ខែមេសា ឆ្នាំ២០២១ ក្នុងនាមលោកស្រីកិត្តិសង្គហបណ្ឌិត ម៉ែន សំអន ឧបនាយករដ្ឋមន្រ្តី ប្រធានក្រុមការងាររាជរដ្ឋាភិបាលចុះមូលដ្ឋានខេត្តស្វាយរៀង លោកទេសរដ្ឋមន្រ្តី លី ធុជ ប្រធានក្រុមការងាររាជរដ្ឋាភិបាល ចុះមូលដ្ឋានក្រុងបាវិត បានអញ្ជើញចុះសួរសុខទុក្ខ និងលើកទឹកចិត្តដល់មន្ត្រីរដ្ឋបាលក្រុងបាវិត សង្កាត់ទាំង៥ ក្រុមគ្រូពេទ្យ និងកងកម្លាំងប្រដាប់អាវុធ ដែលកំពុងបំពេញការងារយ៉ាងសកម្មក្នុងយុទ្ធនាការប្រយុទ្ធប្រឆាំងនឹងការរាលដាលជំងឺកូវីដ-១៩ នៅក្រុងបាវិត ខេត្តស្វាយរៀង។ ក្នុងនាមលោកស្រីកិត្តិសង្គហបណ្ឌិត លោកទេសរដ្ឋមន្រ្តី បានថ្លែងអំណរគុណ និងកោតសរសើរប្រកបដោយការវាយតម្លៃខ្ពស់ចំពោះថ្នាក់ដឹកនាំខេត្តស្វាយរៀង រដ្ឋបាលក្រុងបាវិត កងកម្លាំងប្រដាប់អាវុធទាំងបីប្រភេទ និងអាជ្ញាធរមូលដ្ឋាន ដែលបានខិតខំប្រឹងប្រែងចូលរួមយ៉ាងសកម្មក្នុងការទប់ស្កាត់ការរីករាលដាលជំងឺកូវីដ-១៩ ជាពិសេសក្រុមគ្រូពេទ្យ ដែលបានយកចិត្តទុកដាក់ ពុះពារយ៉ាងសស្រាក់សស្រាំគ្រប់បែបយ៉ាង ដើម្បីពិនិត្យ និងព្យាបាលជម្ងឺរបស់បងប្អូនប្រជាពលរដ្ឋ ក្នុងការងារគ្រប់គ្រងធ្វើចត្តាឡីស័ក និងព្យាបាលអ្នកឆ្លងជម្ងឺកូវីដ កំពុងរីករាលដាលយ៉ាងខ្លាំងនៅក្រុងបាវិតប៉ុន្មានថ្ងៃចុងក្រោយនេះ។ លោកទេសរដ្ឋមន្រ្តី បានសម្តែងនូវការព្រួយបារម្ភយ៉ាងខ្លាំងចំពោះរបាយការណ៍ និងលទ្ធផលនៃការធ្វើតេស្តវិជ្ជមានកូវីដយ៉ាងច្រើននៅក្រុងបាវិត។ លោកបានអំពាវនាវឲ្យអ្នករកស៊ីទទួលទាន ប្រជាពលរដ្ឋ និងកម្មករ-កម្មការនីទាំងអស់នៅក្រុងបាវិត ត្រូវបន្តប្រុងប្រយ័ត្នខ្ពស់ និងអនុវត្តន៍តាមសេចក្តីណែនាំផ្សេងៗរបស់ក្រសួងសុខាភិបាលចំពោះការឆ្លងជំងឺកូវីដ-១៩ ជាពិសេសត្រូវអនុវត្តន៍ឲ្យបានខ្ជាប់ខ្ជួននូវវិធានការរបស់សម្តេចតេជោនាយករដ្ឋមន្រ្តី និងត្រូវចាក់វ៉ាក់សាំងបង្ការជំងឺកូវីដ១៩ ឲ្យបានគ្រប់ៗគ្នានៅតាមមូលដ្ឋានរបស់ខ្លួនតាមផែនការរបស់រដ្ឋបាលខេត្ត។ ឆ្លៀតក្នុងឱកាសនោះ ទេសរដ្ឋមន្រ្តី លី ធុជ បាននាំយកមកនូវគ្រឿងឧបភោគបរិភោគ និងសម្ភារប្រើប្រាស់ រួមមាន៖ អង្ករ ២តោន មីម៉ាម៉ា ៤៥កេសធំ ត្រីខ ៤៥កេសធំ ទឹកបរិសុទ្ធ ១០០កេស អាលកុល ២៥០លីត្រ ទឹក ផ្លែឈើ ២០កេស អាវពេទ្យ(PPE) ១៥០ របាំងមុខ ២៥០ ម៉ាស់ ៦០០០ ម៉ាស់ពេទ្យ(N95) ៥០០ ស្រោមជើងពេទ្យ ១០០គូរ អាវការពារបាញ់ថ្នាំសម្លាប់មេរោគ ៥ និងថវិកាមួយចំនួនទៀត ដោយត្រូវប្រគល់ និងបែងចែកជូន៖ ទី១/មណ្ឌលចត្តាឡីស័កក្រុងបាវិត ទី២/អធិការក្រុងបាវិត ទី៣/កងរាជអាវុធហត្ថក្រុង ទី៤/ផ្នែកសឹករងក្រុង ទី៥/មន្ទីរពេទ្យបង្អែកជីភូ និងទី៦/មណ្ឌលសុខភាពបាវិត សម្រាប់ប្រើប្រាស់ក្នុងយុទ្ធនាការប្រយុទ្ធប្រឆាំងនឹងការរីករាលដាលជំងឺកូវីដ-១៩ នៅក្រុងបាវិត។ ជាមួយគ្នានេះ លោកទេសរដ្ឋមន្រ្តី និងក្រុមការងារ បានចុះពិនិត្យអគារដែលរដ្ឋបាលខេត្តស្វាយរៀង បានរៀបចំឡើងសម្រាប់ធ្វើចត្តាឡីស័ក និងព្យាបាលជំងឺកូវីដនៅអគារម៉ុកបាយ ព្រមទាំងបានចុះពិនិត្យសកម្មភាពចាក់វ៉ាក់សាំង របស់ក្រុមគ្រូពេទ្យនៅមណ្ឌលសុខភាពបាវិតផងដែរ៕	2021-04-06T19:47:00+07:00	freshnewsasia.com	https://m.freshnewsasia.com/index.php/en/localnews/192458-2021-04-06-05-47-22.html
17dfea10-82c0-4fcb-89fd-894428acebc2	ការសិក្សា ៖ អ្នកជំងឺកូវីដធ្ងន់ធ្ងរភាគច្រើនដែលកំពុងសម្រាកព្យាបាលនៅមន្ទីរពេទ្យ ប្រឈមហានិភ័យស្លាប់ខ្ពស់	តាមការសិក្សាចេញផ្សាយដោយ PLOS ONE បានបញ្ជាក់ថា អ្នកជំងឺប្រហែល ២៣ ភាគរយ ដែលសម្រាកព្យាបាលនៅមន្ទីរពេទ្យដោយសារជំងឺកូវីដ គឺមានសភាពធ្ងន់ធ្ងរបំផុត ខណៈម្នាក់ក្នុងចំណោម ៤ នាក់អាចប្រឈមការស្លាប់ខ្ពស់ ព្រោះតែផលវិបាករបស់វា ។ ទិន្នន័យបានបន្ថែមថា ៦០ ភាគរយទៀតមានរោគសញ្ញា “ធម្មតា” ប៉ុន្តែនៅតែមានផលវិបាកធ្ងន់ធ្ងរនៃបេះដូងនិងសួត ដែលមានហានិភ័យ ១០ ភាគរយនៃការស្លាប់។ អ្នកស្រាវជ្រាវបាននិយាយថា ជារួមអ្នកជំងឺកូវីដទាំង២ប្រភេទនេះត្រូវសម្រាកព្យាបាលនៅមន្ទីរពេទ្យច្រើនជាង ៧ ដង ហើយជិត ៣ ដងប្រឈមនឹងការស្លាប់ នេះបើប្រៀបធៀបទៅនឹង ១៧% នៃអ្នកជំងឺដែលមានរោគសញ្ញាស្រាល។ ផ្អែកលើការវិភាគនៃទិន្នន័យសុខភាពរបស់អ្នកជំងឺជាង ៧,៥០០ នាក់ ដែលមានជំងឺកូវីដមកពីមន្ទីរពេទ្យចំនួន ១៤ នៅភាគពាយព្យនៃសហរដ្ឋអាមេរិកនិងគ្លីនិកបឋមចំនួន ៦០ នៅមីនីសូតា និងបានធ្វើរោគវិនិច្ឆ័យនៅចន្លោះថ្ងៃទី ៧ ខែមីនា ដល់ថ្ងៃទី ២៥ ខែ សីហា នៃឆ្នាំមុន មានតែជាង ១ពាន់នាក់ប៉ុណ្ណោះ ដែលសម្រាកក្នុងមន្ទីរពេទ្យ។ ការរកឃើញបានបង្ហាញថា ក្រុមនេះមានការកើនឡើងហានិភ័យ ៣ ដងនៃផលវិបាកសួតនិងកើនឡើង ៧ ដងនៃតម្រងនោមឬមានស្ថានភាពសុខភាពរ៉ាំរ៉ៃរួមទាំងជំងឺបេះដូង ហើយ ២២% នៃអ្នកជំងឺបានស្លាប់ បើប្រៀបធៀបនឹងអ្នកដែលមានជំងឺស្រាល។ ភាគច្រើននៃអ្នកជំងឺសម្រាកនៅមន្ទីរពេទ្យប្រមាណ ៦០% ក្រុមទី ២ ការវិវឌ្ឍន៍ជំងឺ “ ធម្មតា ” ។ ចំណែកនៅសល់ចំនួន ១៧% មានក្រុមទី ៣ ត្រូវបានគេហៅថាប្រភេទ“ អំណោយផល” មានអត្រាធូរស្បើយខ្ពស់បំផុត។ ក្រុមអ្នកស្រាវជ្រាវមកពីសាកលវិទ្យាល័យវេជ្ជសាស្ត្រមីនីសូតាបានបញ្ជាក់ថា ” តាមរយៈការកំណត់ក្រុមដែលរងផលប៉ះពាល់ប្រហាក់ប្រហែលគ្នា វាមិនត្រឹមតែអាចជួយកំណត់អត្តសញ្ញាណកត្តាហានិភ័យប៉ុណ្ណោះទេ ប៉ុន្តែអាចជួយឲ្យយើងកំណត់គោលដៅអន្តរាគមន៍ទាន់ពេល ចំពោះអ្នកជំងឺដែលមានហានិភ័យខ្ពស់បំផុត” ៕	2021-04-06T19:11:00+07:00	kampucheathmey.com	https://www.kampucheathmey.com/global-news/96733
31ef37d8-8f7f-4c95-a372-f6debd5ababc	ក្រសួងសុខាភិបាល ក្រើនរំលឹកជាចុងក្រោយ មិនឲ្យពេទ្យឯកជន ព្យាបាល អ្នកសង្ស័យផ្ទុកជំងឺកូវីដ១៩	ភ្នំពេញ ៖ ក្រសួងសុខាភិបាលបានក្រើនរំលឹកក៏ដូចជា ណែនាំម្ចាស់សេវាពិនិត្យព្យាបាលជំងឺឯកជនទាំងអស់ មិនត្រូវព្យាបាលអ្នកជំងឺដែលសង្ស័យថា មានជំងឺកូវីង១៩ ហើយមិនត្រូវធ្វើតេស្តរកមេរោគកូវីដឡើយ។ រយៈកាលកន្លងមក ក្រសួងសុខាភិបាល បានធ្វើសេចក្តីណែនាំរួចមកហើយ ស្ដីអំពីវិធានការ ក្នុងការទប់ស្កាត់ការឆ្លងរាលដាលនៃជំងឺកូវីដ-១៩ ជាពិសេស គឺមិនអនុញ្ញាតឲ្យកន្លែងពិនិត្យព្យាបាលជំងឺឯកជន ធ្វើការពិនិត្យព្យាបាលអ្នកជំងឺដែលសង្ស័យថា ជាជំងឺកូវីដ១៩ ជាដាច់ខាត។ យោងតាមលិខិតរបស់ ក្រសួងសុខាភិបាល កាលពីថ្ងៃទី៥ ខែមេសា ឆ្នាំ២០២១ បានឲ្យដឹងថា «មិនអនុញ្ញាតឲ្យធ្វើការពិនិត្យព្យាបាលអ្នកជំងឺសង្ស័យថា ជាជំងឺកូវីង១៩ និងធ្វើតេស្តរកមេរោគកូវីដ១៩ និងចាក់វ៉ាក់សាំងបង្ការជំងឺកូវីដ១៩ ជាដាច់ខាត (លើកលែងតែមានការការអនុញ្ញាតពីក្រសួងសុខាភិបាល)»។ ក្រសួងបន្ដថា ម្ចាស់សេវាពិនិត្យព្យាបាលជំងឺឯកជនទាំងអស់ ត្រូវរៀបចំដាក់តុមួយ និងបុគ្គលិកគិលានុបដ្ឋាក-យិកា១រូប នៅពីខាងក្រៅច្រកទ្វារចូលទៅក្នុងកន្លែងពិនិត្យ ព្យាបាលអ្នកជំងឺ ដើម្បីរង់ចាំយកកំដៅ និងការត្រួតពិនិត្យអ្នកជំងឺដំបូង។ គ្រប់ម្ចាស់សេវាពិនិត្យព្យាបាលជំងឺឯកជនទាំងអស់ ត្រូវធានាថា គ្រប់អ្នកជំងឺ និងមនុស្សចេញចូលទាំងអស់ដែលចូលទៅក្នុងកន្លែងពិនិត្យព្យាបាលជំងឺ ត្រូវបានត្រួតពិនិត្យតាមរយៈការវាស់កំដៅ ដោយប្រើឧបករណ៍ស្ទង់កម្តៅ ដែលមិនប៉ះផ្ទាល់ ដើម្បីពិនិត្យរកមើលពីករណីសង្ស័យជំងឺកូដ-១៩។ ក្រសួងបន្ថែមថា ប្រសិនបើមានសញ្ញាណាមួយដូចក្នុងនិយមន័យកូវីដ១៩ អ្នកជំងឺ ឬបុគ្គលនោះ សន្មត់ថា ជាករណីសង្ស័យជំងឺកូវីដ-១៩ ត្រូវឲ្យគាត់ពាក់ម៉ាស់ និងណែនាំគាត់ឲ្យទៅកាន់កន្លែងរង់ចាំមួយដែលនៅក្បែរនោះ ដោយរក្សាគម្លាតយ៉ាងហោច ណាស់មួយម៉ែត្រកន្លះពីគ្នា រួចជូនព័ត៌មានទៅកាន់មន្ទីរសុខាភិបាលរាជធានី-ខេត្ត ដើម្បីមកសម្របសម្រួលបញ្ជូនគាត់ទៅកាន់មណ្ឌលចត្តាឡីស័កដែលរៀបចំសម្រាប់អ្នកជំងឺកូវីដ -១៩។ សូមរំលឹកថា គិតត្រឹមថ្ងៃទី៦ ខែមេសា ឆ្នាំ២០២១នេះ កម្ពុជារកឃើញអ្នកជំងឺកូវីដ-១៩ ២,៨២៤នាក់ ក្នុងនោះ អ្នកជាសះស្បើយ ចំនួន ១,៧៩៤នាក់, អ្នកកំពុងសម្រាកព្យាបាល ចំនួន១,០០៣នាក់ និងអ្នកស្លាប់ចំនួន ២១នាក់៕	2021-04-06T18:44:00+07:00	dap-news.com	https://dap-news.com/national/2021/04/06/133183/
da160b54-69a3-4593-a6e0-8e91d08f5e40	ចាប់ និងបញ្ជូនមនុស្ស៣នាក់ទៅតុលាការ ក្រោយគឃ្លើនមិនស្ដាប់ការណែនាំរបស់អាជ្ញាធរ ដោយបន្ដផឹកស៉ីសប្បាយមិនខ្លាចជំងឺកូវីដ១៩	មនុស្ស៣នាក់ដែលនៅបន្ដផឹកស៉ីសប្បាយយ៉ាងគឃ្លើន មិនស្ដាប់ការណែនាំរបស់អាជ្ញាធរមានសមត្ថកិច្ច គ្រាដែលជំងឺកូវីដ១៩ កំពុងផ្ទុះរីករាលដាលក្នុងសហគមន៍ ត្រូវបានកម្លាំងស្នងការដ្ឋាននគរបាលរាជធានីភ្នំពេញចាប់ខ្លួន និងបញ្ជូនទៅសាលាដំបូងរាជធានីភ្នំពេញ នៅព្រឹកថ្ងៃទី០៦ ខែមេសា ឆ្នាំ២០២១នេះ។ លោកវរសេនីយ៍ឯក សាន សុខសីហា អ្នកនាំពាក្យស្នងការដ្ឋាននគរបាលរាជធានីភ្នំពេញ បានប្រាប់បណ្ដាញព័ត៌មាន Fresh News ឲ្យដឹងថា ក្រោយណែនាំជាច្រើនដងច្រើនសារនៅតែមិនស្ដាប់នោះ កម្លាំងនគរបាលប៉ុស្ដិ៍រដ្ឋបាលសង្កាត់គោកឃ្លាង នៃអធិការដ្ឋាននគរបាលខណ្ឌសែនសុខ បានចាប់ខ្លួនមនុស្ស៣នាក់ ពេលកំពុងផឹកស៉ីច្រៀងសប្បាយ នៅថ្ងៃទី០៤ ខែមេសា ឆ្នាំ២០២១។ បើតាមលោកវរសេនីយ៍ឯក សាន សុខសីហា មនុស្សទាំង៣នាក់នេះ បានល្មើសវិធានការសុខាភិបាលក្នុងការប្រយុទ្ធប្រឆាំងជំងឺកូវីដ១៩ នៅចំណុចមុខបន្ទប់ជួលក្នុងផ្សារបឹងបៃតង ផ្លូវបេតុង ភូមិត្រពាំងស្វាយ សង្កាត់គោកឃ្លាង ខណ្ឌសែនសុខ។ មនុស្សទាំង៣នាក់នោះរួមមាន ទី១៖ ឈ្មោះ អូន រតនា អាយុ៣៧ឆ្នាំ មុខរបរជាងម៉ាស៊ីនរោងចក្រវួយឈែង ស្នាក់នៅបន្ទប់ជួល ផ្លូវបេតុង ភូមិត្រពាំងស្វាយ សង្កាត់គោកឃ្លាង ខណ្ឌសែនសុខ, ទី២៖ ឈ្មោះ ហូ រុនមុនី អាយុ៣០ឆ្នាំ មុខរបរលក់ដូរ ស្នាក់នៅបន្ទប់ជួល ផ្លូវបេតុង ភូមិត្រពាំងស្វាយ សង្កាត់គោកឃ្លាង ខណ្ឌសែនសុខ និងទី៣៖ ឈ្មោះ ហេង សូវីត អាយុ៧២ឆ្នាំ ជនជាតិខ្មែរ មុខរបរនៅផ្ទះ ស្នាក់នៅបន្ទប់ជួល ផ្លូវបេតុង ភូមិត្រពាំងស្វាយ សង្កាត់គោកឃ្លាង ខណ្ឌសែនសុខ។ លោកវរសេនីយ៍ឯក សាន សុខសីហា បានអះអាងថា វិធានការច្បាប់យ៉ាងម៉ឺងម៉ាត់នេះ នឹងអនុវត្តជាបន្ដបន្ទាប់ទៀតចំពោះបុគ្គលណាដែលនៅតែគឃ្លើន មិនស្ដាប់ការណែនាំរបស់អាជ្ញាធរ និងសមត្ថកិច្ច គ្រាដែលកំពុងប្រយុទ្ធប្រឆាំងនឹងជំងឺកូវីដ១៩។ លោកបន្ដថា កន្លងទៅសមត្ថកិច្ចមូលដ្ឋាន បានណែនាំមិនតិចដងនោះទេ ដោយឲ្យបញ្ឈប់ការជួបជុំផឹកស៉ី ប៉ុន្ដែនៅតែមានបុគ្គលដែលមិនស្ដាប់ការណែនាំ ដូច្នេះចាប់ពីពេលនេះ នឹងអនុវត្តវិធានការច្បាប់តែម្ដង៕	2021-04-06T18:41:00+07:00	freshnewsasia.com	https://m.freshnewsasia.com/index.php/en/localnews/192440-2021-04-06-04-41-17.html
09b927d3-d19b-49f4-b95b-c692290afd08	អ្នករស់នៅក្នុងបុរីប៉េងហួត ទល់មុខសាលាកសិកម្មព្រែកលៀប ឆ្លងជំងឺកូវីដ១៩	ក្នុងលិខិតរដ្ឋបាលរាជធានីភ្នំពេញចេញផ្សាយ ក្រោយការប្រកាសរបស់ក្រសួងសុខាភិបាល គឺបានបង្ហាញអ្នកឆ្លងជំងឺកូវីដ១៩ថ្មីចំនួន ៣៤នាក់ក្នុងមូលដ្ឋានខ្លួន ដើម្បីឲ្យអ្នកដែលដឹងខ្លួនថា បានពាក់ព័ន្ធត្រូវប្រញាប់ធ្វើតេស្តរកមេរោគកូវីដ១៩។ គិតមកត្រឹមព្រឹកថ្ងៃ៦ មេសានេះ រកឃើញអ្នកលក់ដូរ នៅផ្សារអូឫស្ស៊ីមានផ្ទុកជំងឺកូវីដ១៩ថ្មី សរុបទាំងអស់ ៣៦នាក់ហើយ ៕	2021-04-06T18:38:00+07:00	dap-news.com	https://dap-news.com/national/2021/04/06/133180/
6564e429-8e56-4f31-86e7-2c2bfae9de1f	រដ្ឋបាលរាជធានីភ្នំពេញ បង្ហាញអត្តសញ្ញាណអ្នកជំងឺកូវីដ១៩ ទើបឆ្លងថ្មីទាំង ៣៤នាក់	No Content	2021-04-06T18:36:00+07:00	dap-news.com	https://dap-news.com/national/2021/04/06/133172/
e473016c-1cd1-4d25-a49c-08177a7bb908	រដ្ឋបាលខេត្តកណ្ដាល ទទួលបានអគារ២ខ្នង ទុកព្យាបាលអ្នកជំងឺកូវីដ១៩ ជាអំណោយរបស់លោកស្រីឧកញ៉ាកិត្តិបណ្ឌិត សៀង ចាន់ហេង	អគារវះកាត់មួយខ្នងកម្ពស់៥ជាន់ និងអគារសម្ភពមួយខ្នងកម្ពស់៤ជាន់ ដែលជំនួយរបស់លោកស្រីឧកញ៉ាកិត្តិបណ្ឌិត សៀង ចាន់ហេង អគ្គនាយិកា ក្រុមហ៊ុនហេងអភិវឌ្ឍន៍ បានប្រគល់ជូនរដ្ឋបាលខេត្តកណ្ដាល ដើម្បីត្រៀមប្រយុទ្ធប្រឆាំងនឹងកូវីដ-១៩។ នៅក្នុងពីធីប្រគល់-ទទួលដែលបានធ្វើឡើងនៅថ្ងៃទី៥ ខែមេសា ឆ្នាំ២០២១ លោក គង់ សោភ័ណ្ឌ អភិបាលខេត្តកណ្ដាល បានថ្លែងអំណរគុណយ៉ាងជ្រាលជ្រៅចំពោះ លោកស្រីឧកញាកិតិ្តបណ្ឌិត សៀង ចាន់ហេង ដែលមានចិត្តសប្បុរសធម៌ បានសាងសង់នូវអគារវះកាត់ សុភាវី និងអគារសម្ភព សុភាវ័ន្ត ជូនដល់រដ្ឋបាលខេត្តកណ្ដាល នាពេលនេះ។ លោក គង់ សោភ័ណ្ឌ បន្តថា ដោយមានការកើនឡើងអ្នកដែលបានផ្ទុកមេរោគកូវីដ-១៩ នៅក្នុងខេត្តកណ្ដាល និងមានតម្រូវការចាំបាច់នូវអគារសម្រាប់ព្យាបាលអ្នកដែល មានផ្ទុកមេរោគកូវីដ-១៩ និងដើម្បីឆ្លើយតបទៅនឹងចំនួនអ្នកជំងឺកូវីដ-១៩ កំពុងបន្តកើនឡើង ហើយអគារមន្ទីរពេទ្យជ័យជំនះបច្ចុប្បន្ន ពុំមានកន្លែងគ្រប់គ្រាន់សម្រាប់ បន្តដាក់អ្នកជំងឺកូវីដ-១៩ រដ្ឋបាលខេត្តកណ្ដាលគ្រោងយកអគារចំនួន២ គឺអគារវះកាត់ សុភាវី និងអគារសម្ភព សុភាវ័ន្ត កំពុងដំណើរការសាងសង់ជិតបញ្ចប់នេះ សម្រាប់ព្យាបាលអ្នកជំងឺកូវីដ-១៩ នៅក្នុងខេត្តកណ្ដាល។ លោកស្រីឧកញ៉ាកិតិ្តបណ្ឌិត សៀង ចាន់ហេង បានឱ្យដឹងដែរថា លោកស្រីមានបំណងធ្វើបុណ្យសាងកុសលល្អ ដើម្បីជួយដល់រដ្ឋាភិបាល និងជួយដល់ប្រជាពលរដ្ឋក្រីក្រ មិនគិតនិន្នាការនយោបាយអ្វីឡើយ ពោលគឺស្រលាញ់ប្រជាជនខ្មែរគ្រប់រូប ធ្វើយ៉ាងជួយពួកគាត់តាមលទ្ធភាពដែលខ្លួនអាចជួយបាន។ គួរជម្រាបថា អគារវះកាត់សុភាវី មានទំហំធំ ១៣X៤០ម៉ែត្រ កម្ពស់៥ជាន់ ដំបូលប្រក់ក្បឿង សង់អំពីបេតុងដែក បានសាងសង់សម្រេចបាន ៨៥% ស្មើនឹងថវិកា ៩៥១,៤០៥ដុល្លារ និងអគារសម្ភព សុភាវ័ន្ត មានទំហំធំ ១៣X៣៥ម៉ែត្រ កម្ពស់៤ជាន់ ដំបូលប្រក់ក្បឿង សង់អំពីបេតុងដែក បានសាងសង់សម្រេចបាន ៧០% ស្មើនឹងថវិកា ៥៥៥,០៧២ដុល្លារ៕	2021-04-06T18:32:00+07:00	freshnewsasia.com	https://m.freshnewsasia.com/index.php/en/localnews/192438-2021-04-06-04-32-14.html
3520610b-3ab3-4558-93e1-11791f928d37	ក្រសួងសុខាភិបាល ក្រើនរំលឹកចុងក្រោយ ដល់ម្ចាស់សេវាពិនិត្យព្យាបាលជំងឺឯកជនទាំងអស់ ក្នុងការអនុវត្តវិធានការទប់ស្កាត់ការឆ្លងរាលដាលជំងឺកូវីដ១៩ (Video inside)	ក្រសួងសុខាភិបាល នៅព្រឹកថ្ងៃទី០៦ ខែមេសា ឆ្នាំ២០២១នេះ បានក្រើនរំលឹកចុងក្រោយដល់ម្ចាស់សេវាពិនិត្យព្យាបាលជំងឺឯកជន ក្នុងការអនុវត្តវិធានការក្នុងការទប់ស្កាត់ការឆ្លងរាលដាលជំងឺកូវីដ១៩។ ក្នុងលិខិតរបស់ក្រសួងសុខាភិបាល ដែលចេញដោយលោកស្រី ឱ វណ្ឌឌីន រដ្ឋលេខាធិការក្រសួងសុខាភិបាល បានបញ្ជាក់ថា រយៈកាលកន្លងមក ក្រសួងសុខាភិបាលបានធ្វើសេចក្តីណែនាំរួចមកហើយ ស្ដីអំពីវិធានការក្នុងការទប់ស្កាត់ ការឆ្លងរាលដាលនៃជំងឺកូវីដ-១៩ ជាពិសេស គឺហាមមិនអនុញ្ញាតឱ្យកន្លែងពិនិត្យព្យាបាលជំងឺឯកជន ធ្វើការពិនិត្យព្យាបាលអ្នកជំងឺ ដែលសង្ស័យថា ជាជំងឺកូវីដ-១៩ ជាដាច់ខាត។ មិនអនុញ្ញាតឱ្យធ្វើការពិនិត្យព្យាបាល អ្នកជំងឺសង្ស័យថា ជាជំងឺកូវីដ-១៩ និងធ្វើតេស្តរកមេរោគកូវីដ-១៩ និងចាក់វ៉ាក់សាំងបង្ការជំងឺកូវីដ-១៩ ជាដាច់ខាត (លើកលែងតែមានការអនុញ្ញាត ពីក្រសួងសុខាភិបាល)។ ត្រូវរៀបចំដាក់តុមួយ និងបុគ្គលិកគិលានុបដ្ឋាកយិកា ០១រូប នៅពីខាងក្រៅច្រកទ្វារចូល ទៅក្នុងកន្លែងពិនិត្យព្យាបាលអ្នកជំងឺ ដើម្បីរង់ចាំយកកំដៅ និងការបែងចែកជំងឺ (Triage) និងការត្រួតពិនិត្យអ្នកជំងឺដំបូង (Scing)។ គ្រប់ម្ចាស់សេវាពិនិត្យព្យាបាលជំងឺឯកជនទាំងអស់ ត្រូវធានាថាគ្រប់អ្នកជំងឺ និងមនុស្សចេញចូលទាំងអស់ដែលចូលទៅក្នុងកន្លែងពិនិត្យព្យាបាលជំងឺ ត្រូវបានត្រួតពិនិត្យតាមរយៈការវាស់កំដៅ ដោយប្រើឧបករណ៍ស្ទង់កម្តៅ ដែលមិនប៉ះផ្ទាល់ ដើម្បីពិនិត្យរកមើលពីករណីសង្ស័យជំងឺកូវីដ-១៩ ដោយពឹងផ្អែកលើនិមយមន័យ ករណីដែលក្រសួងសុខាភិបាលបានកំណត់ និងធ្វើបច្ចុប្បន្នភាពជាប្រចាំ។ ប្រសិនបើមានសញ្ញាណាមួយ ដូចក្នុងនិយមន័យកូវីដ-១៩ អ្នកជំងឺ ឬបុគ្គលនោះ សន្មត់ថា ជាករណីសង្ស័យជំងឺកូវីដ-១៩ ត្រូវឱ្យគាត់ពាក់ម៉ាស់ និងណែនាំគាត់ឱ្យទៅកាន់កន្លែងរង់ចាំមួយ ដែលនៅក្បែរនោះ ដោយរក្សារគម្លាតយ៉ាងហោចណាស់មួយម៉ែត្រកន្លះ (១.៥ម៉ែត្រ) ពីគ្នា រួចជូនព័ត៌មានទៅកាន់មន្ទីរសុខាភិបាលរាជធានី-ខេត្ត ដើម្បីមកសម្របសម្រួលបញ្ជូនគាត់ ទៅកាន់មណ្ឌលចត្តាឡីស័ក ដែលរៀបចំសម្រាប់អ្នកជំងឺកូវីដ-១៩។ ត្រូវអនុវត្តអនាម័យដៃជាប្រចាំ ដោយលាងដៃជាមួយសាប៊ូ និងទឹកស្អាត ឬអាល់កុល៧០% ឬអាល់កុលដែល។ ក្នុងករណីអ្នកជំងឺសង្ស័យថា ជាជំងឺកូវីដ-១៩ ត្រូវសម្អាតទីកន្លែងពិនិត្យព្យាបាលជំងឺ ដោយប្រើអាល់កុល ៧០% ឬ សូលុយស្យុងអូសាវែលដែលមានកំហាប់ 0.១% លើផ្ទៃឧបករណ៍ដែលប្រើប្រាស់ឡើងវិញ និងសូលុស្យុងអូសាវែលដែលមានកំហាប់០.៥% លើផ្ទៃប្រឡាក់ផ្សេងៗ និងជូតសម្អាតឥដ្ឋ និងសូលុស្យុងអូសាវែលដែលមានកំហាប់ ០.០៥% សម្រាប់ត្រាំឧបករណ៍សម្ភារៈ ដែលប្រើប្រាស់ឡើងវិញ ព្រមទាំងបាញ់សម្លាប់មេរោគ នៅក្នុងបរិវេណពិនិត្យព្យាបាលអ្នកជំងឺទាំងមូល។ ត្រូវធ្វើចត្តាឡីស័ករយៈពេល១៤ថ្ងៃ និងយកសំណាកទៅពិនិត្យ និងតាមដានសុខភាពជាប្រចាំ ចំពោះគ្រូពេទ្យ និងបុគ្គលិកដែលបានប៉ះពាល់ជាមួយនឹងអ្នកជំងឺ ដែលសង្ស័យថាជាជំងឺកូពីដ-១៩ នោះ។ ត្រូវមានធុងពណ៌លឿង ដែលមានស្លាកសញ្ញាគ្រោះថ្នាក់ពណ៌ខ្មៅ សម្រាប់ដាក់សំណល់ឆ្លងរោគ និងសម្ភារៈអ្នកជំងឺដែលសង្ស័យថា ជាជំងឺកូវីដ-១៩ ដូចជាម៉ាស់ពាក់ ក្រដាស់ជូតជាដើម។ បន្ទាប់មកត្រូវប្រមូលយកសំណល់ទាំងនោះទៅដុតកំទេចចោល ក្នុងឡដែលមានសីតុណ្ហភាពលើសពី៨០០ អង្សាសេ ឡើងទៅ។ ម្ចាស់សេវាពិនិត្យព្យាបាលជំងឺឯកជនទាំងអស់ ត្រូវជួយអប់រំផ្សព្វផ្សាយ អំពីវិធានការណ៍នៃការចម្លងជំងឺកូវីដ-១៩ ទៅដល់បុគ្គលិក អ្នកជំងឺ និងក្រុមគ្រួសារអ្នកជំងឺ ព្រមទាំងឱ្យគាត់ចូលរួមសហការទប់ស្កាត់ ការរាតត្បាតនៃជំងឺកូវីដ-១៩ ដោយការលាងដៃជាមួយទឹក និងសាប៊ូ ឬអាល់កុលឱ្យបានញឹកញាប់ និងពាក់ម៉ាស់ ព្រមទាំងរក្សានូវគម្លាតសុវត្ថិភាព យ៉ាងតិចពី ១.៥ ម៉ែត្រឡើងទៅ និងត្រូវដោយអនុវត្តនូវវិធានការណ៍ ៣ ការពារ ៣ កុំ និង២ ចូលរួម។ ក្រសួងសុខាភិបាលសង្កត់ធ្ងន់ថា ក្នុងករណីដែលជាម្ចាស់សេវាពិនិត្យព្យាបាលជំងឺឯកជន ណាមួយមិនបានគោរពទៅតាមការណែនាំរបស់ក្រសួងសុខាភិបាលទេនោះ ក្រសួងនឹងមានវិធានការយ៉ាងម៉ឺងម៉ាត់ បំផុតចំពោះម្ចាស់សវាពិនិត្យព្យាបាលជំងឺឯកជននោះ ដោយអនុវត្តទៅតាមច្បាប់ និងអនុក្រឹត្យ ស្តីពីវិធានការទប់ស្កាត់ការឆ្លងរាលដាលនៃជំងឺកូវីដ-១៩ និងជំងឺឆ្លងកាចសាហាវនិងប្រកបដោយគ្រោះថ្នាក់ធ្ងន់ធ្ងរផ្សេងទៀតជាធរមានរួមមាន៖ ការព្យួរ ឬដកអាជ្ញាប័ណ្ណ ឬលិខិតអនុញ្ញាតប្រកបអាជីវកម្ម, ការបិទអាជីវកម្ម, ការពិន័យជាប្រាក់ និងទោសដាក់ពន្ធនាគារជាដើម៕	2021-04-06T18:26:00+07:00	freshnewsasia.com	https://m.freshnewsasia.com/index.php/en/localnews/192435-2021-04-06-04-26-25.html
d5be9a68-6e8c-4c1e-a018-6b32e8d058d7	រដ្ឋបាលខេត្តក្រចេះ អនុញ្ញាតឲ្យមន្ទីរសម្រាកព្យាលបាល និងសម្ភព ព្រាបស បើកដំណើរការឡើងវិញ ក្រោយអ្នកពាក់ព័ន្ធតេស្ដ២លើក អវិជ្ជមានជំងឺកូវីដ	រដ្ឋបាលខេត្តក្រចេះ នៅថ្ងៃទី០៦ ខែមេសា ឆ្នាំ២០២១នេះ បានអនុញ្ញាតឲ្យមន្ទីរសម្រាកព្យាបាល និងសម្ភព ព្រាបស បើកដំណើរការអាជីវកម្មឡើងវិញ បន្ទាប់ពីអ្នកពាក់ព័ន្ធមន្ដ្រីនគរបាលកើតជំងឺកូវីដ១៩ ដែលចូលទៅកាន់ទីនោះកន្លែងទៅកាលពីពេលកន្លងទៅ លទ្ធផលតេស្ដចំនួន២លើក បានបង្ហាញថា អវិជ្ជមានជំងឺកូវីដ១៩។ លិខិតរបស់រដ្ឋបាលខេត្ដក្រចេះ ដែលបណ្ដាញព័ត៌មាន Fresh News ទទួលបានបញ្ជាក់ថា លទ្ធផលពិនិត្យសំណាកលើកទី២ របស់បុគ្គលិកមន្ទីរសម្រាកព្យាបាល និងសម្ភព ព្រាបស បញ្ជាក់ដោយវិទ្យាស្ថានសុខភាពសាធារណៈ (NIPH) នៅថ្ងៃទី០៦ ខែមេសា ឆ្នាំ២០២១ គឺអវិជ្ជមានកូវីដ១៩ ទាំង១៥នាក់។ បើតាមរដ្ឋបាលខេត្ដក្រចេះ អ្នកទាំង១៥នាក់ ត្រូវបញ្ចប់ការធ្វើចត្តាឡីស័ក ហើយមន្ទីរសម្រាកព្យាបាល និងសម្ភព ព្រាបស ដំណើរការសេវាពិនិត្យពិគ្រោះ និងព្យាបាលឡើងវិញ ចាប់ពីថ្ងៃទី០៦ ខែមេសានេះតទៅ និងត្រូវចូលរួមវិធានការបង្ការការចម្លងជំងឺកូវីដ១៩ ស្របតាមការណែនាំរបស់ក្រសួងសុខាភិបាល។ ជាមួយគ្នានេះ រដ្ឋបាលខេត្ដក្រចេះ បានគូសបញ្ជាក់ថា ចំពោះអ្នកដែលចូលទៅមន្ទីរសម្រាកព្យាបាលមួយនេះ ចាប់ពីយប់ថ្ងៃទី២១ ដល់ថ្ងៃទី២៤ ខែមេសា ឆ្នាំ២០២១ ត្រូវបញ្ចប់ការធ្វើចត្តាឡីស័ក និងបន្ដអនុវត្តឲ្យបានខ្ជាប់ខ្ជួននូវវិធានការ ៣ការពារ និង៣កុំ របស់សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា។ គួរជម្រាបថា មន្ទីរសម្រាកព្យាបាល និងសម្ភព ព្រាបស ត្រូវបានអាជ្ញាធរសម្រេចបិទបណ្ដោះអាសន្ន កាលពីពេលកន្លងទៅ ហើយមនុស្សនៅទីនោះ គឺតម្រូវឲ្យយកសំណាក និងធ្វើចត្ដាឡីស័ករយៈពេល១៤ថ្ងៃ បន្ទាប់ពីមន្ដ្រីនគរបាលខេត្តត្បូងឃ្មុំម្នាក់ ឈ្មោះ វ៉ាន់ ណាក្រូ បានទៅសម្រាកព្យាបាល នៅទីនោះ ហើយក្រោយមករកឃើញថា កើតជំងឺកូវីដ១៩។ រហូតមកដល់ពេលនេះ មន្ដ្រីនគរបាលឈ្មោះ វ៉ាន់ ណាក្រូ ក៏បានជាសះស្បើយពីជំងឺកូវីដ១៩ និងបានអនុញ្ញាតឲ្យចេញពីមន្ទីរពេទ្យនៅខេត្តកំពង់ចាម ប៉ុន្ដែត្រូវបន្ដធ្វើចត្ដាឡីស័ករយៈពេល១៤ថ្ងៃ នៅផ្ទះខ្លួនឯងបន្ដទៀត ទើបអាចចេញក្រៅបានដូចធម្មតាឡើងវិញ៕	2021-04-06T18:25:00+07:00	freshnewsasia.com	https://m.freshnewsasia.com/index.php/en/localnews/192434-2021-04-06-04-25-01.html
af0ee0d3-d6eb-48ac-a9be-088fa2c40d20	រដ្ឋបាលខេត្តស្វាយរៀង ប្រកាសពីការរកឃើញករណីវិជ្ជមានជំងឺកូវីដ១៩ លើប្រជាពលរដ្ឋ២នាក់ នៅស្រុកស្វាយទាប និងក្រុងបាវិត	រដ្ឋបាលខេត្តស្វាយរៀង នៅថ្ងៃទី០៦ ខែមេសា ឆ្នាំ២០២១នេះ បានប្រកាសពីការរកឃើញករណីវិជ្ជមានជំងឺកូវីដ១៩ លើប្រជាពលរដ្ឋ២នាក់ ដែលម្នាក់រស់នៅស្រុកស្វាយទាប និងម្នាក់ទៀត រស់នៅក្រុងបាវិត។ ទី១៖ ស្ដ្រីជនជាតិខ្មែរ ឈ្មោះ អន សុវណ្ណ អាយុ៧២ឆ្នាំ រស់នៅភូមិប្រសប់លាក់ សង្កាត់បាទី ក្រុងបាវិត។ នៅអំឡុងខែមីនា ឆ្នាំ២០២១កន្លងមក ស្ដ្រីរូបនេះ គាត់ធ្លាប់បានប៉ះពាល់ជាមួយអ្នកវិជ្ជមានជំងឺកូវីដ១៩ ឈ្មោះ ហួត សុខា។ ទី២៖ បុរសជនជាតិខ្មែរ ឈ្មោះ ព្រាប ផល្លី ជាសន្ដិសុខកាស៉ីណូបាវិត-ម៉ុកបាយ រស់នៅភូមិប្រសូតិទី១ ឃុំកណ្ដៀងរាយ ស្រុកស្វាយទាប។ នៅថ្ងៃទី២៨ ខែមីនា ឆ្នាំ២០២១ បុរសរូបនេះបានមកផ្ទះសម្រាក១ថ្ងៃ បន្ទាប់មកក៏បានត្រឡប់ទៅកាស៉ីណូវិញ ក្នុងគោលបំណងចូលធ្វើការ ប៉ុន្ដែនៅកន្លែងធ្វើការមិនអនុញ្ញាតឲ្យចូលធ្វើការទេ ដោយសារស្ថានភាពកន្លែងធ្វើការមានការរីករាលដាលនៃជំងឺកូវីដ១៩ គាត់ក៏បានត្រឡប់មកផ្ទះវិញ។ ដោយមានការសង្ស័យនៅថ្ងៃទី២៩ ខែមីនា គាត់បានស្ម័គ្រចិត្តទៅធ្វើតេស្ដរកជំងឺកូវីដ១៩ ហើយលទ្ធផលវិជ្ជមាន។ ជាមួយគ្នានេះ រដ្ឋបាលខេត្តស្វាយរៀង ក៏កំពុងស្រាវជ្រាវរកទីតាំង និងអ្នកពាក់ព័ន្ធជាមួយអ្នកជំងឺកូវីដ១៩ទាំង២នាក់នេះផងដែរ៕	2021-04-06T17:56:00+07:00	freshnewsasia.com	https://m.freshnewsasia.com/index.php/en/localnews/192426-2021-04-06-03-56-39.html
08fcc635-d967-471e-b532-46b4ac73c7a0	ឧត្តមសេនីយ៍ទោ ហ៊ុន សុធី ប្រគល់ថវិកា សមាគមមិត្តនគរបាលជាតិ ចំនួន៦លានរៀល ជូនភរិយាសពមន្រ្តីនគរបាលចរាចរណ៍ ស្លាប់ដោយជំងឺកូវីដ១៩	ភ្នំពេញ ៖ លោកឧត្តមសេនីយ៍ទោ ហ៊ុន សុធី ស្នងការរងទទួលផែនការងារធនធានមនុស្ស នៃស្នងការដ្ឋាននគរបាលរាជធានីភ្នំពេញ តំណាងឧត្តមសេនីយ៍ឯក ស ថេត អគ្គស្នងការរងនគរបាលជាតិ និងជាស្នងការនគរបាលរាជធានីភ្នំពេញ កាលពីព្រឹកថ្ងៃទី០៦ ខែមេសា ឆ្នាំ២០២១ បានសំណេះសំណាលសាកសួរសុខទុក្ខ និងប្រគល់ថវិកាសមាគមមិត្តនគរបាលជាតិ ចំនួន៦លានរៀល ជូនភរិយា សព លោកអនុសេនីយ៍ឯក ថន ចាន់ធឿន មន្រ្តីនគរបាលការិយាល័យចរាចរណ៍ផ្លូវគោក នៃស្នងការដ្ឋាននគរបាលរាជធានីភ្នំពេញ ដែលបានទទួលមរណភាពដោយជំងឺឆ្លងកូវីដ១៩ កាលពីរសៀលថ្ងៃទី២៦ ខែមីនា ឆ្នាំ២០២១ កន្លងទៅនេះ នៅមន្ទីរពេទ្យមិត្តភាពកម្ពុជា – សូវៀត ។ លោកឧត្តមសេនីយ៍ស្នងការរង ក៏បានសំណោះសំណាល ក្នុងនាមឧត្តមសេនីយ៍ឯក អគ្គស្នងការរងនគរបាលជាតិ និងជាស្នងការនគរបាលរាជធានីភ្នំពេញ ចូលរួមសំដែងការសោកស្តាយនិងរំលែកទុក្ខដ៏ក្រៀមក្រំជាមួយក្រុមគ្រួសារសព ដែលស្នងការដ្ឋាននគរបាលរាជធានីភ្នំពេញបាត់បង់មន្រ្តីនគរបាល០១រូបដែលមានស្នាដៃល្អក្នុងការបំពេញភារកិច្ចចូលរួមថែរក្សាការពារសណ្តាប់ធ្នាប់សុវត្ថិភាពសង្គមនិងណែនាំគ្រួសារសពត្រូវប្រុងប្រយ័ត្នពីបញ្ហាជំងឺឆ្លងកូវីដ១៩នេះ គ្រប់ពេលវេលា ជាពិសេសអនុវត្តឱ្យបានខ្ជាប់ខ្ជួនតាមអនុសាសន៍ របស់សម្តេចតេជោនាយករដ្ឋមន្រ្តី ហ៊ុន សែន នូវវិធានការ៣ការពារ ៣កុំ ដើម្បីបង្ការទប់ស្កាត់ជំងឺឆ្លងកូវីដ១៩ ៕ រក្សាសិទ្ធិដោយៈ ចេស្តារ	2021-04-06T17:54:00+07:00	cen.com.kh	https://cen.com.kh/archives/318522.html
4cdb92f8-c880-4006-b30a-405874a4634b	អភិបាលខេត្តកំពង់ចាម សម្រេចអនុវត្តវិធានការរដ្ឋបាល រយៈពេល ២សប្តាហ៍ ដើម្បីទប់ស្កាត់ការឆ្លងរាលដាល នៃជំងឺកូវីដ១៩	យោងតាមសេចក្ដីណែនាំ របស់រដ្ឋបាលខេត្តកំពង់ចាម នៅថ្ងៃទី៥ មេសា បានឲ្យដឹងថា ដើម្បីចូលរួមក្នុងការទប់ស្កាត់ ការឆ្លងរីករាលដាលនៃជំងឺកូវីដ-១៩ ចូលក្នុងសហគមន៍ជាទ្រង់ទ្រាយធំ និងដោយផ្អែកលើស្ថានភាព នៃការឆ្លងរីករាលដាលនៃជំងឺកូវីដ-១៩ ក្នុងព្រឹត្តិការណ៍សហគមន៍ ២០-កុម្ភៈ នៅមិនទាន់មានភាពធូរស្រាលនៅឡើយ។ ជាមួយគ្នានេះ ដើម្បីធានាការពារអាយុជីវិតរបស់ បងប្អូនប្រជាពលរដ្ឋ សុខភាពសាធារណៈ សណ្តាប់ធ្នាប់សាធារណៈ និងដើម្បីកាត់បន្ថយឱ្យបានជាអតិបរមានូវ ផលប៉ះពាល់នៃការឆ្លងរាលដាលនៃជំងឺកូវីដ-១៩ ចំពោះវិស័យសង្គមកិច្ច ជីវភាពរស់នៅរបស់បងប្អូនប្រជា ពលរដ្ឋក្នុងភូមិសាស្ត្រខេត្តកំពង់ចាម ក្នុងបរិការណ៍នៃការឆ្លងរីករាលដាលនៃជំងឺកូវីដ-១៩ រដ្ឋបាលខេត្តកំពង់ចាម សម្រេចផ្អាកជាបណ្តោះអាសន្នរយៈពេល ២សប្ដាហ៍ ចាប់ពីថ្ងៃទី៨ ដល់ថ្ងៃទី២១ ខែមេសា ឆ្នាំ២០២១ នូវទីតាំងរមណីយដ្ឋានទេសចរណ៍ធម្មជាតិ និងកែច្នៃ និងសកម្មភាពអាជីវកម្មពេលរាត្រី រួមមាន៖ ភោជនីយដ្ឋាន អាហារដ្ឋាន តូបលក់ចល័ត ផ្សារទំនើប ម៉ាត ទីសាធារណៈនានាដែលមានសភាពអ៊ូអរ និង មានមនុស្សជួបជុំក្នុងចំនួនច្រើនជាដើម ។	2021-04-06T17:52:00+07:00	dap-news.com	https://dap-news.com/national/2021/04/06/133161/
e7f48de6-5f35-445b-9b40-24cfd02ec7f8	BREAKING: រដ្ឋបាលរាជធានីភ្នំពេញ បង្ហាញអត្តសញ្ញាណអ្នកកើតជំងឺកូវីដ១៩ ចំនួន៣៤នាក់ ដែលរកឃើញនៅថ្ងៃម្សិលមិញ	(ភ្នំពេញ)៖ រដ្ឋបាលរាជធានីភ្នំពេញ នៅព្រឹកថ្ងៃអង្គារ ទី០៦ ខែមេសា ឆ្នាំ២០២១នេះ បានបង្ហាញអត្តសញ្ញាណអ្នកជំងឺកូវីដ១៩ ចំនួន ៣៤នាក់ទៀត ដែលបានរកឃើញកើតជំងឺកូវីដ១៩ នៅថ្ងៃទី០៥ ខែមេសា ម្សិលមិញនេះ។ ការបង្ហាញអត្តសញ្ញាណនេះ ដើម្បីផ្តល់ជាព័ត៌មានដល់អ្នកដែលពាក់ព័ន្ធផ្ទាល់ ឬប្រយោល ទៅធ្វើតេស្តសុខភាព និងធ្វើចត្តាឡីស័ក។ ជាពិសេសត្រូវអនុវត្តន៍វិធានការសុខាភិបាលផ្សេងៗ ដើម្បីទប់ស្កាត់ការចម្លងជំងឺបន្ត។ រដ្ឋបាលរាជធានីភ្នំពេញ បានអំពាវនាវដល់ប្រជាពលរដ្ឋដែលមានប្រាស្រ័យទាក់ទងជាមួយអ្នកកើតជំងឺកូវីដ១៩ ទាំង ៣៤នាក់នេះ ប្រញាប់រាយការណ៍ជូនអាជ្ញាធរមូល និងរូសរាន់ទៅយកសំណាកនៅមន្ទីរពេទ្យមិត្តភាពខ្មែរ-សូវៀត មណ្ឌលសុខភាពចាក់អង្រែ វិទ្យាល័យបាក់ទូក វិទ្យាល័យបឹងត្របែក និងសាលាបឋមសិក្សាសុភមង្គល។	2021-04-06T17:46:00+07:00	freshnewsasia.com	https://m.freshnewsasia.com/index.php/en/localnews/192423-2021-04-06-03-46-35.html
91ba99cf-52da-4557-94cc-e92eae59326c	BREAKING: សហរដ្ឋអាមេរិក៖ មនុស្សជាង ៥ម៉ឺននាក់ទៀតឆ្លងកូវីដ-១៩ និងអ្នកជំងឺ ៤១៥នាក់ស្លាប់ នៅក្នុងរយៈពេល១ថ្ងៃ (Video inside)	នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៥០,៣២៩នាក់ទៀតបានឆ្លងជំងឺ COVID-19 ខណៈអ្នកជំងឺ ៤១៥នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃអង្គារ ទី០៦ ខែមេសា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៣១,៤៩០,៥៦៣ករណី ក្នុងនោះមានអ្នកស្លាប់សរុបចំនួន ៥៦៩,១៩៧នាក់ និងជាសះស្បើយឡើងសរុប ២៤,០២៣,៥១៨នាក់។ គិតត្រឹមថ្ងៃចន្ទដើមសប្តាហ៍នេះ សហរដ្ឋអាមេរិកបានចាក់វ៉ាក់សាំងបង្ការ COVID-19 ជូនដល់ប្រជាជនខ្លួនបានជាង ១៦៧លានដូស ដោយក្នុងនោះ ១០៧.៥លាននាក់បានទទួលការចាក់យ៉ាងហោចណាស់១ដូស និងជាង ៦២លាននាក់ទទួលបានការចាក់គ្រប់ដូស។ សម្រាប់រយៈពេល ០៣ថ្ងៃមកនេះ សហរដ្ឋអាមេរិកបានសម្រេចលទ្ធផល លើសគោលដៅរបស់ខ្លួន នោះគឺបានចាក់វ៉ាក់សាំងរហូតដល់ជាង ៣លានដូសឯណោះក្នុងមួយថ្ងៃជូនដល់ប្រជាជន។ ដោយឡែកនៅក្នុងឱកាសនៃពិធីបុណ្យ អ៉ីស្តឺរ (Easter) លោកប្រធានាធិបតី ចូ បៃដិន បានធ្វើការបួងសួង ឲ្យពលរដ្ឋអាមេរិកាំងទាំងអស់ ជួបតែសំណាងល្អ ហើយលោក និងជំទាវទី១អាមេរិក ជីល បៃដិន (Jill Biden) ក៏មិនភ្លេចលើកទឹកចិត្តឲ្យពលរដ្ឋទាំងឡាយ ទៅទទួលការចាក់វ៉ាក់សាំងបង្ការ COVID-19 ជាកាតព្វកិច្ចផ្នែកសីលធម៌ ដែលគ្រប់គ្នាគួរធ្វើផងដែរ៕	2021-04-06T17:23:00+07:00	freshnewsasia.com	https://m.freshnewsasia.com/index.php/en/internationalnews/192414-2021-04-06-03-23-49.html
b50acc50-0921-4877-adb6-102e7333cf3c	នាយករដ្ឋមន្រ្តី៖ យើងមិនអាចទទួលអ្នកកើតកូវីដ១៩ មកព្យាបាលនៅពេទ្យអស់ទេ ក្នុងករណីកើនឡើង ដូច្នេះអ្នកកើតកម្រិតស្រាល ត្រូវព្យាបាលនៅផ្ទះ	តាមរយៈសំឡេង នាព្រឹកថ្ងៃទី៦ ខែមីនា ឆ្នាំ២០២១ សម្ដេចតេជោបានមានប្រសាសន៍ថា ប្រសិនបើជំងឺកូវីដ១៩ មិនថមថយទេ មន្ទីរពេទ្យមានអ្នកជំងឺច្រើន ទាំងស្រាល និងធ្ងន់ ដូច្នេះត្រូវរៀបចំព្យាបាលអ្នកជំងឺកូវីដ កម្រិតស្រាលនៅតាមផ្ទះ។ សម្ដេចថា អាមេរិក បារាំង អឺរ៉ុប និងប្រទេសមួយចំនួនទៀតឲ្យអ្នកជំងឺកូវីដ កម្រិតស្រាលព្យាបាលនៅតាមផ្ទះ ដោយឡែកជំងឺកម្រិតធ្ងន់ ព្យាបាលនៅមន្ទីរពេទ្យ។ សម្ដេចតេជោ បញ្ជាក់យ៉ាងដូច្នេះថា «ខ្ញុំសូមស្នើឲ្យក្រុមការងាររបស់យើង រៀបចំនូវក្រមប្រតិបត្តិ សម្រាប់ព្យាបាលនៅតាមផ្ទះ (ព្យាបាលជំងឺកូវីដ) ឲ្យហើយជាស្រេច ហើយដល់ពេលណាមួយ យើងត្រូវពិនិត្យអំពីលទ្ធភាព ក្នុងការទទួលយកមកព្យាបាលនៅក្នុងមន្ទីរពេទ្យ និងទុកសម្រាប់ការព្យាបាលនៅតាមផ្ទះ»។ សម្ដេចតេជោបន្ដថា «យើងមិនអាចទទួលអស់ទេ ក្នុងករណីមានកើនឡើងបន្ថែមទៀត អ្នកជាតិច អ្នកចូលច្រើន ទោះបីយើងរៀបចំមន្ទីរពេទ្យប៉ុន្មានទៀត ក៏វានៅមិនគ្រប់ដែរ ។ អីចឹងវិធីដោះស្រាយទុកអ្នកដែលវិជ្ជមាន កូវីដប៉ុន្ដែស្រាលទុកព្យាបាលនៅតាមផ្ទះទៅវិញ»។ សម្ដេចតេជោ ក៏បានផ្ដាំផ្ញើទៅដល់ក្រុមការងារ ព្យាបាលអ្នកជំងឺកូវីដ ត្រូវមានការវិនិច្ឆ័យឲ្យបានច្បាស់ ចំពោះអ្នកជំងឺកម្រិតស្រាល ឬធ្ងន់។ សម្ដេចផ្តល់យោបល់ថា បើអ្នកជំងឺកម្រិតស្រាលមានផ្ទះតូច អាចឆ្លងជំងឺទៅអ្នកដទៃក៏ត្រូវយក អ្នកជំងឺនោះមកកាន់មន្ទីរពេទ្យវិញ។ សម្ដេច រំពឹងទុកថា មានអ្នកជំងឺកូវីដ ចំនួន ៥០% ពួកគាត់ចង់ព្យាបាលនៅតាមផ្ទះដែរ។ សម្ដេចតេជោ ក៏បានណែនាំដល់អាជ្ញាធរតាមមូលដ្ឋាន ត្រូវមើលថែអ្នកជំងឺព្យាបាលនៅតាមផ្ទះ និងក្រុមគ្រួសារបស់ពួកគាត់ ដើម្បីកុំឲ្យពួកគាត់ចេញក្រៅផ្ទះ។ សម្ដេចគិតថា កម្ពុជាអាចនឹងឈានដល់ដំណាក់កាល ព្យាបាលជំងឺកម្រិតស្រាលនៅតាមផ្ទះ ប្រសិនបើព្រឹត្តិការណ៍២០ កុម្ភៈ មិនមានការថមថយដូចនៅពេលនេះ។ សម្ដេចថា គ្រូពេទ្យអ្នកព្យាបាលជំងឺតាមផ្ទះនោះ គឺពេទ្យនៅតាមមូលដ្ឋាន ហើយត្រូវបណ្ដុះបណ្ដាល ពួកគាត់បន្ថែមទៀត ក្នុងការព្យាបាលជំងឺកូវីដ ៕	2021-04-06T17:19:00+07:00	dap-news.com	https://dap-news.com/national/2021/04/06/133149/
0b0d1c53-db83-4633-8f04-b91623b2dfac	អបអរសាទរ! ម្ដាយនិងកូនតូចអាយុ៩ខែ បានជាសះស្បើយពីជំងឺកូវីដ១៩ ហើយ	យោងតាមអនុគណៈកម្មការស្រាវជ្រាវជំងឺកូវីដ១៩បានឲ្យដឹងថា សូមចូលរួមអបអរសាទរ បងស្រី និងអាអូន ដែលមានអាយុទើបតែ ៩ខែ ទេ បានជាសះស្បើយ ពីជំងឺកូវីដ១៩។ ទោះជាយ៉ាងណា បងស្រី និងកូន នឹងបន្តធ្វើចត្តាឡីស័កចំនួន ១៤ថ្ងៃទៀតនៅផ្ទះ ក្រោយពីបានធ្វើតេស្តអវិជ្ជមានវីរុសCOVID-19 ចំនួន២លើក។ បន្ទាប់មកក៏ សូមថ្លែងអំណរគុណ ចំពោះក្រុមការងារស្រាវជ្រាវកូវីដ១៩ និងក្រុមការងារថែទាំព្យាបាលដល់អ្នកជំងឺកូវីដ១៩ របស់គ្រូពេទ្យជួរមុខនៃមន្ទីរពេទ្យបង្អែក បារាយណ៍-សន្ទុក ខេត្តកំពង់ធំ។	2021-04-06T16:59:21+07:00	kbnnews.com	https://kbn.news/archives/215735
0ef72ab9-6ad5-4850-99c9-d8fd5aa58823	កម្ពុជា មានអ្នកឆ្លងជំងឺកូវីដ១៩ថ្មីចំនួន៧២នាក់ទៀត និងជាសះស្បើយ៤៧នាក់	ភ្នំពេញ ៖ ក្រសួងសុខាភិបាលកម្ពុជា បានប្រកាស ពីការរកឃើញអ្នកឆ្លងជំងឺកូវី១៩ថ្មីចំនួន៧២នាក់ទៀត និងជាសះស្បើយចំនួន ៤៧នាក់។ ក្នុងចំណោម៧៣នាក់មានករណីឆ្លងសហគមន៍ ៧២នាក់ និងអ្នកដំណើរពីបរទេស១នាក់។ ក្នុងនោះ មាននៅភ្នំពេញចំនួន៣៣នាក់ ព្រះសីហនុចំនួន២២នាក់ កណ្តាលចំនួន៨នាក់ ស្វាយរៀងចំនួន៣នាក់ ពោធិ៍សាត់ចំនួន៣នាក់ ព្រៃវែងម្នាក់ និងកំពតម្នាក់ ព្រមទាំងអ្នកមកពីបរទេសម្នាក់ទៀត។ សូមបញ្ជាក់ថា គិតត្រឹមព្រឹកថ្ងៃ៦ មេសា កម្ពុជាមានអ្នកឆ្លងជំងឺកូវីដ១៩សរុបចំនួន២៨២៤ នាក់ អ្នកជាសះស្បើយចំនួន១៧៩៤ នាក់ អ្នកកំពុងព្យាបាលចំនួន១០០៣ នាក់ និងអ្នកស្លាប់ចំនួន២១ នាក់៕	2021-04-06T16:56:00+07:00	dap-news.com	https://dap-news.com/national/2021/04/06/133131/
86e435dc-14b3-428b-95e8-f1b71e4611ed	TOP NEWS: ក្រសួងសុខាភិបាលបន្តរកឃើញអ្នកឆ្លងកូវីដ១៩ ចំនួន៧២នាក់ ខណៈអ្នកជំងឺចំនួន៤៧នាក់ជាសះស្បើយ (Video inside)	ក្រសួងសុខាភិបាល នៅព្រឹកថ្ងៃទី០៦ ខែមេសា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន៧២នាក់ ក្នុងនោះមាន១ករណីមកពីក្រៅប្រទេស ខណៈអ្នកជំងឺចំនួន៤៧នាក់បានជាសះស្បើយ និងអនុញ្ញាតឲ្យចេញពីមន្ទីរពេទ្យ។ យោងតាមសេចក្តីប្រកាសព័ត៌មានរបស់ក្រសួងសុខាភិបាល បានឱ្យដឹងថា អ្នកកើតជំងឺកូវីដ១៩ថ្មីនេះ ឆ្លងក្នុងសហគមន៍២០កុម្ភៈ ចំនួន ៧១នាក់ និងម្នាក់ ជាករណីនាំចូល។ ក្រសួងបញ្ជាក់ថា ករណីនាំចូល ជាបុរសជនជាតិឥណ្ឌា អាយុ ២៨ឆ្នាំ មានអាសយដ្ឋានស្នាក់នៅរាជធានីភ្នំពេញ។ បុរសរូបនេះ ធ្វើដំណើរមកពីប្រទេសឥណ្ឌា បន្តជើងហោះហើរនៅប្រទេសកូរ៉េខាងត្បូង មកដល់ប្រទេសកម្ពុជាថ្ងៃទី០៤ ខែមេសា ឆ្នាំ២០២១។ ដោយឡែកករណីឆ្លងក្នុងសហគមន៍២០កុម្ភៈ ចំនួន ៧១នាក់ មាននៅភ្នំពេញ ៣៣នាក់, ព្រះសីហនុ ២២នាក់, កណ្តាល ៨នាក់, ស្វាយរៀង ៣នាក់, ពោធិ៍សាត់ ៣នាក់, ព្រៃវែង ១នាក់ និងកំពត ១នាក់។ ក្នុងនោះ មានជនជាតិចិន ៣នាក់ និងមីយ៉ាន់ម៉ា ១នាក់។ ក្រសួងបានបញ្ជាក់ថា គិតត្រឹមព្រឹកថ្ងៃទី០៦ ខែមេសា ឆ្នាំ២០២១នេះ កម្ពុជាមានអ្នកជំងឺកូវីដ១៩ សរុប ២,៨២៤នាក់ ក្នុងនោះករណីសហគមន៍២០កុម្ភៈ មានចំនួន ២,២៩៣នាក់។ អ្នកជាសះស្បើយចំនួន ១,៧៩៤នាក់, អ្នកកំពុងសម្រាកព្យាបាលចំនួន ១,០០៣នាក់។ អ្នកស្លាប់ចំនួន ២២នាក់ និងស្លាប់ដោយជំងឺផ្សេង ពេលកំពុងព្យាបាលកូវីដ១៩ចំនួន ៥នាក់៕	2021-04-06T16:53:00+07:00	freshnewsasia.com	https://m.freshnewsasia.com/index.php/en/localnews/192409-2021-04-06-02-53-43.html
fe07fd92-da1e-4c7f-8ff3-fd07edff600e	អាជីវករ នៅផ្សារអូឫស្ស៊ី២០នាក់ទៀតហើយ បានឆ្លងជំងឺកូវីដ១៩	ភ្នំពេញ ៖ រកឃើញអ្នកលក់ដូរនៅផ្សារអូឫស្ស៊ី មានផ្ទុកជំងឺកូវីដ១៩ថ្មីចំនួន២០នាក់ទៀតហើយនៅព្រឹកថ្ងៃទី៦ ខែមេសា ឆ្នាំ២០២១នេះ សរុបទាំងអស់៣៦នាក់។ អនុគណៈកម្មការស្រាវជ្រាវជំងឺកូវីដ១៩ ក៏បានអំពាវនាវ ឲ្យទៅធ្វើតេស្តរកមេរោគកូវីដ បើមិនទៅធ្វើតេស្តទេគឺ មិនអាចចូលលក់ នៅពេលផ្សារបើកឡើងវិញ ហើយនឹងប្រឈមការពិន័យប្រាក់ ១លាន ទៅ ៥លានរៀល៕	2021-04-06T16:47:00+07:00	dap-news.com	https://dap-news.com/national/2021/04/06/133126/
e7ef24fa-23da-4930-8799-0c202c85cb71	TOP NEWS: សម្តេចតេជោ ហ៊ុន សែន ណែនាំឱ្យគិតគូរ និងរៀបចំការព្យាបាលតាមផ្ទះ សម្រាប់អ្នកជំងឺកូវីដ១៩ មានស្ថានភាពស្រាល	សម្តេចតេជោ ហ៊ុន សែន នាយករដ្ឋមន្ត្រីកម្ពុជា បានធ្វើការណែនាំថ្មីមួយ ដោយឱ្យក្រសួងសុខាភិបាល និងអ្នកពាក់ព័ន្ធគិតគូរ និងរៀបចំទុកជាមុនពីលទ្ធភាពផ្តល់ការព្យាបាលនៅតាមផ្ទះសម្រាប់អ្នកជំងឺកូវីដ១៩ ដែលមានស្ថានភាពស្រាល។ ក្នុងសារសំឡេងដែលត្រូវាបានចែកចាយលើបណ្តាញសង្គមនាព្រឹកថ្ងៃទី០៦ ខែមេសា សម្តេចតេជោ បានចាត់ទុកនេះ គឺជាការគិតគូរ និងជាការរៀបចំផែនការទុកជាមុនក្នុងករណីអ្នកជំងឺកើនឡើងកាន់តែច្រើន ហើយមិនអាចមានទីតាំងសម្រាប់ព្យាបាល។ សម្តេចតេជោនាយករដ្ឋមន្ត្រី បានថ្លែងបញ្ជាក់ដូច្នេះ ។ សម្តេចតេជោបន្តថា ។ សម្តេចតេជោ បានគូសបញ្ជាក់ដែរថា សម្រាប់អ្នកព្យាបាលនៅតាមផ្ទះត្រូវតែមានស្ថានភាពជំងឺស្រាល និងមានផ្ទះសមរម្យដែលអាចព្យាបាលបាន។ មួយវិញទៀត បើផ្ទះរបស់អ្នកជំងឺមានទំហំតូច អាចឆ្លងរៀលដាលទៅក្រុមគ្រួសារ ត្រូវយកទៅមន្ទីរពេទ្យ។ សម្តេចតេជោ ហ៊ុន សែន បានប៉ាន់ប្រមាណថា យ៉ាងហោចណាស់អាចមានអ្នកជំងឺ ៥០ភាគរយ ដែលមានស្ថានភាពស្រាល ហើយចង់ព្យាបាលនៅតាមផ្ទះ។ ទន្ទឹមនឹងការគិតគូរពីលទ្ធភាពឱ្យអ្នកជំងឺកូវីដ១៩ ព្យាបាលតាមផ្ទះ សម្តេចតេជោ ក៏បានណែនាំឱ្យគិតគូរពីការគ្រប់គ្រងអ្នកជំងឺ ពីការទៅព្យាបាលរបស់គ្រូពេទ្យ ព្រមទាំងការឧបត្ថម្ភជាថវិកា និងចំណីអាហារផ្សេងផងដែរ។ ការផ្តួចផ្តើមឱ្យគិតគូរព្យាបាលជំងឺតាមផ្ទះ ពីសំណាក់សម្តេចតេជោ ហ៊ុន សែន បានធ្វើឡើង បន្ទាប់ពីការឆ្លងរាលដាលនៃជំងឺកូវីដ១៩ក្នុងព្រឹត្តិការណ៍សហគមន៍២០កុម្ភៈ នៅតែបន្តកើនឡើង។ ត្រឹមថ្ងៃទី០៥ ខែមេសា ឆ្នាំ២០២១ម្សិលមិញ កម្ពុជាមានអ្នកជំងឺកូវីដ១៩ សរុប ២,៧៥២នាក់ ក្នុងនោះករណីសហគមន៍២០កុម្ភៈ មានចំនួន ២,២២២នាក់។ អ្នកជាសះស្បើយចំនួន ១,៧៤៧នាក់, អ្នកកំពុងសម្រាកព្យាបាលចំនួន ៩៧៩នាក់។ អ្នកស្លាប់ចំនួន ២១នាក់ និងស្លាប់ដោយជំងឺផ្សេង ពេលកំពុងព្យាបាលកូវីដ១៩ចំនួន ៥នាក់៕	2021-04-06T16:19:00+07:00	freshnewsasia.com	https://m.freshnewsasia.com/index.php/en/localnews/192402-2021-04-06-02-19-38.html
2a4d3835-9804-4504-89c1-042244464c8d	វីវរខ្លាំងហើយ ! អ្នកកើតជំងឺកូវីដម្នាក់ លួចរត់ចេញពីមណ្ឌលចត្តាឡីស័ក មកផ្ទះនៅស្រុកព្រៃកប្បាស	បុរសមានវិជ្ជមានកូវីដ-១៩ បានលួចរត់ចេញពីការធ្វើចត្តាឡីស័កនៅភ្នំពេញ ដោយមកផ្ទះរបស់ខ្លួននៅស្រុកព្រៃកប្បាស ខេត្តតាកែវ ហើយពេលនេះ អាជ្ញាធរ និងក្រុមគ្រូពេទ្យ បានទៅយកសំណាក អ្នកមានការជាប់ពាក់ព័ន្ធជាមួយបុរសវិជ្ជមានកូវីដ-១៩។ អាជ្ញាធរបានឲ្យដឹងថា ពេលនេះ ក្រុមគ្រូពេទ្យបានចុះយកសំណាកលើកទី១ លើក្មេងតូចម្នាក់ និងប្រជាពលរដ្ឋផ្សេងទៀត ដែលបានប៉ះពាល់ផ្ទាល់និងប្រយោលជាមួយនិងបុគ្គលដែលមាន វិជ្ជមានកូវីដ-១៩ មានឈ្មោះពេជ្រ កុសល ដែលបានគេចចេញពីការធ្វើចត្តាឡីស័កនៅភ្នំពេញ ហើយបានមកស្រុក ភូមិព្រៃព្រំ ឃុំព្រៃកប្បាស ស្រុកព្រៃកប្បាស ។ អាជ្ញាធរបញ្ជាក់ថា ចំពោះបុគ្គលឈ្មោះ ពេជ្រ កុសល ខាងលើនោះ ត្រូវបានក្រុមគ្រូពេទ្យ តាមយកដល់ផ្ទះនៅភូមិឃុំខាងលើ កាលពីថ្ងៃទី ០៥ ខែមេសា ឆ្នាំ២០២១ ដើម្បីយកទៅព្យាបាល។ ចំណែក អ្នកពាក់ព័ន្ធជាមួយនឹងបុគ្គលវិជ្ជមានកូវីដ១៩ខាងលើ អាជ្ញាធរកំពុងធ្វើការស្រាវជ្រាវ ដើម្បីយកសំណាកទៅពិនិត្យរកជំងឺកូវីដ-១៩៕	2021-04-06T16:15:14+07:00	kbnnews.com	https://kbn.news/archives/215707
cdaac1e1-f371-42bd-be4a-9d6c694eb51f	សូមអង្វរឈប់លេងបៀបានអត់ ! កូវីដកំពុងតែឆ្លងរីករាលដាល់ ប្រយ័ត្នវាចូលស៊ីសួតណា	ប្រជាពលរដ្ឋល្អបានរាយការណ៍មកស្នងការដ្ឋាននគរបាលខេត្តកណ្តាលថា នៅចំណុចផ្ទះជួលរបស់ឈ្មោះ ទឹម រ៉ាឌី ក្នុងភូមិលេខ៣ សង្កាត់ស្វាយរលំ ក្រុងតាខ្មៅ មានលេងល្បែងស៊ីសងបៀជាច្រើនវង់ ជារៀងរាល់ថ្ងៃ មិនខ្វល់ពីកូវីដទេ។ ក្រោយពីទទួលបានព័ត៌មានខាងលើ លោក ឈឿន សុចិត្ត ស្នងការនគរបាលខេត្តកណ្តាល បានបញ្ជាលោកអធិការនគរបាលក្រុងតាខ្មៅ ធ្វើការស្រាវជ្រាវបង្រ្កាបទីតាំងដែលប្រជាពលរដ្ឋបានរាយការណ៍។ លុះនៅថ្ងៃទី០៥ ខែមេសា ឆ្នាំ២០២១ វេលាម៉ោង១៦និង២០នាទី កម្លាំងប៉ុស្តិ៍នគរបាលរដ្ឋបាលស្វាយរលំចុះស្រាវជ្រាវដល់ទីតាំងដែលបានរាយការណ៍ខាងលើ ដោយបានប្រទះឃើញមានមនុស្សស្រីប្រមាណ ០៥នាក់ ភាគច្រើនចាស់ៗ កំពុងលេងបៀស៊ីគូថៃ។ កម្លាំងសមត្ថកិច្ចបានអប់រំ ណែនាំ និងធ្វើកិច្ចសន្យាឱ្យពួកគាត់បញ្ឈប់ការជួបជុំគ្នាលេងល្បែងស៊ីសងតទៅទៀត ចាប់ពីថ្ងៃធ្វើកិច្ចសន្យានេះតទៅ ហើយត្រូវអនុវត្តតាមការណែនាំរបស់ក្រសួងសុខាភិបាល ដើម្បីចូលរួមទប់ស្កាត់ការរីករាលដាលនៃជំងឺកូវីដ-១៩។ ក្នុងករណីមិនរាងចាលសមត្ថកិច្ចនឹងចាក់ការតាមផ្លូវច្បាប់៕	2021-04-06T15:59:04+07:00	kbnnews.com	https://kbn.news/archives/215710
7dd766a1-e18c-4a4c-aa13-e82a115c92cd	ក្រសួងសុខាភិបាល រៀបចំចាត់ចែងត្រៀមបម្រុងបង្កើតក្រុមគ្រូពេទ្យថែទាំ និងព្យាបាលនៅតាមផ្ទះ សម្រាប់អ្នកជំងឺកូវីដ-១៩	ភ្នំពេញ ៖ រដ្ឋមន្ត្រីក្រសួងសុខាភិបាល ធ្វើលិខិតជម្រាបជូន អភិបាលរាជធានី ខេត្ត រៀបចំចាត់ចែងត្រៀមបម្រុងបង្កើតក្រុមគ្រូពេទ្យថែទាំ និងព្យាបាលនៅតាមផ្ទះ សម្រាប់អ្នកជំងឺកូវីដ-១៩។ ឯកឧត្តមសាស្ត្រាចារ្យម៉ម ប៊ុនហេង រដ្ឋមន្ត្រីក្រសួងសុខាភិបាលបានបញ្ជាក់ថា ការត្រៀមបម្រុងបង្កើតក្រុមគ្រូពេទ្យថែទាំ និងព្យាបាលនៅតាមផ្ទះ សម្រាប់អ្នកជំងឺកូវីដ-១៩ យោងតាមអនុសាសន៍ដ៏ខ្ពង់ខ្ពស់របស់ សម្តេចតេជោនាយករដ្ឋមន្ត្រី ។ សាស្ត្រាចារ្យម៉ម ប៊ុនហេង បានលើកឡើងទៀតថា សេចក្តីដូចមានចែងក្នុងកម្មវត្ថុ និងយោងខាងលើ ខ្ញុំសូមជម្រាបជូនឯកឧត្តម លោកជំទាវអភិបាល នៃគណៈអភិបាលរាជធានី -ខេត្តទាំងអស់ជ្រាបថា ដើម្បីជួយសម្រាលបន្ទុកមន្ទីរពេទ្យរដ្ឋនានាក្នុងរាជធានី -ខេត្ត ក្រសួងស្នើឲ្យត្រៀមបម្រុងបង្កើតក្រុមគ្រូពេទ្យថែទាំ និងព្យាបាលនៅតាមផ្ទះ សម្រាប់អ្នកជំងឺកូវីដ-១៩ ដែលគ្មានរោគ សញ្ញា និងករណីជំងឺស្រាល ក្នុងលក្ខខណ្ឌដែលមានការរាតត្បាតធ្ងន់ធ្ងរជាយថាហេតុ ដែលហួសពីចំណុះនៃ មន្ទីរពេទ្យរដ្ឋ ឬកន្លែងព្យាបាលដែលឯកឧត្តម លោកជំទាវ បានរៀបចំរួចជាស្រេចហើយ ។ ការត្រៀមបម្រុងនេះ ត្រូវយកក្រុមគ្រូពេទ្យនៅតាមមូលដ្ឋានសុខាភិបាលផ្ទាល់របស់ខ្លួន ដោយរៀបចំជាក្រុម និងដឹកនាំដោយប្រធាន ការិយាល័យសុខាភិបាលស្រុកប្រតិបត្តិ។ ក្រសួងនឹងធ្វើការបណ្តុះបណ្តាលក្រុមគ្រូពេទ្យទាំងនោះ ដោយអនុវត្តតាមនីតិវិធីប្រតិបត្តិស្តង់ដារ (SOP) ដែលក្រសួងនឹងរៀបចំជូន។ អាស្រ័យដូចបានជម្រាបជូនខាងលើ សូមឯកឧត្តម លោកជំទាវ អភិបាលនៃគណៈអភិបាលរាជធានី ខេត្ត រៀបចំចាត់ចែងឱ្យមានប្រសិទ្ធភាពខ្ពស់។ ប្រមុខរាជរដ្ឋាភិបាលកម្ពុជា សម្តេចតេជោ ហ៊ុន សែន បានប្រកាសថា ក្នុងករណីអ្នកជំងឺកូវីដ-១៩ មានចំនួនច្រើន ហើយមន្ទីរពេទ្យមិនមានកន្លែងទទួលព្យាបាលបាននោះ វិធានការចំពោះមុខ គឺតម្រូវឱ្យអ្នកជំងឺកូវីដ-១៩ ព្យាបាលនៅតាមផ្ទះវិញសម្រាប់អ្នកជំងឺស្រាល ហើយសម្រាប់អ្នកជំងឺកូវីដ-១៩ដែលមានសភាពធ្ងន់គឺព្យាបាលនៅតាមមន្ទីពេទ្យ។ សារសំឡេង សម្តេចតេជោ ហ៊ុន សែន ថ្លែងថ្ងៃទី ៦ ខែមេសា ឆ្នាំ ២០២១ បានចាត់ទុកនេះ គឺជាការគិតគូរ និងជាការរៀបចំផែនការទុកជាមុនក្នុងករណីអ្នកជំងឺកើនឡើងកាន់តែច្រើន ហើយមិនអាចមានទីតាំងសម្រាប់ព្យាបាល។ សម្តេចតេជោនាយករដ្ឋមន្ត្រី បានថ្លែងថា ឥឡូវនេះយើងត្រូវព្យាករណ៍សភាពការណ៍ជាមុនអំពីសមត្ថភាពទ្រទ្រង់បាននៃមន្ទីរពេទ្យរបស់យើង។ បើសិនជំងឺមិនថមថយទេនោះ គឺមន្ទីរពេទ្យរបស់យើងនឹងពេញហៀរជោរជន់ទៅដោយអ្នកជំងឺទាំងស្រាល ទាំងធ្ងន់។ ដូច្នេះយើងត្រូវតែមានការរៀបចំមួយដោយ យកវិធីសាស្ត្រតាមបណ្តាប្រទេសដែលមានអ្នកជំងឺច្រើនរាប់ទាំងនៅអាមេរិក នៅបារាំង នៅអឺរ៉ុប និងប្រទេសមួយចំនួនទៀត ដែលមានអ្នកជំងឺលើសពីចំនួនពេទ្យដែលអាចទទួលបាន។ សម្តេចតេជោ បានមានប្រសាសន៍ថា ខ្ញុំស្នើឱ្យក្រុមការងាររបស់យើងរៀបចំនូវក្រមប្រតិបត្តិព្យាបាលនៅតាមផ្ទះឱ្យហើយស្រេច ហើយដល់ពេលណាមួយយើងត្រូវពិនិត្យអំពីលទ្ធភាព ក្នុងការទទួលយកមកព្យាបាលនៅមន្ទីរពេទ្យ និងទុកសម្រាប់ព្យាបាលនៅតាមផ្ទះ។ យើងមិនអាចទទួលអស់ទេ ក្នុងករណីមានការកើនឡើងថែមទៀត អ្នកជាតិច អ្នកចូលច្រើន។ ទោះបីយើងរៀបចំមន្ទីរពេទ្យប៉ុន្មានទៀតក៏មិនគ្រប់ដែរ អ៊ីចឹងវិធីដោះស្រាយមានតែទុកអ្នកមានវិជ្ជមានកូវីដ១៩ ប៉ុន្តែស្រាលទុកព្យាបាលនៅតាមផ្ទះទៅវិញ ប៉ុន្តែត្រូវមានការវិនិច្ឆ័យឱ្យបានច្បាស់។ សម្រាប់អ្នកព្យាបាលនៅតាមផ្ទះត្រូវតែមានស្ថានភាពជំងឺស្រាល និងមានផ្ទះសមរម្យដែលអាចព្យាបាលបាន។ មួយវិញទៀត បើផ្ទះរបស់អ្នកជំងឺមានទំហំតូច អាចឆ្លងរៀលដាលទៅក្រុមគ្រួសារ ត្រូវយកទៅមន្ទីរពេទ្យ។ បើតាមសម្តេចតេជោ ហ៊ុន សែន យ៉ាងហោចណាស់អាចមានអ្នកជំងឺ ៥០ភាគរយ ដែលមានស្ថានភាពស្រាល ហើយចង់ព្យាបាលនៅតាមផ្ទះ៕ រក្សាសិទ្ធិដោយ៖បញ្ញាស័ក្តិ	2021-04-06T15:47:48+07:00	cen.com.kh	https://cen.com.kh/archives/318468.html
f9d00e74-80e5-4376-ab29-d353b8273884	នាយករដ្ឋមន្រ្តី បញ្ជាឲ្យត្រៀមរៀបចំដាក់ អ្នកជំងឺកូវីដ១៩ កម្រិតស្រាល ព្យាបាលនៅតាមផ្ទះ	តាមរយៈសារសំឡេងនៅថ្ងៃទី ៦ ខែមេសា ឆ្នាំ ២០២១ សម្តេចតេជោ ហ៊ុន សែន ថ្លែងថា ក្នុងករណីអ្នកជំងឺកូវីដ-១៩ មានចំនួនច្រើន ហើយមន្ទីរពេទ្យមិនមានកន្លែងទទួលព្យាបាលបាននោះ វិធានការចំពោះមុខ គឺតម្រូវឱ្យអ្នកជំងឺកូវីដ-១៩ ព្យាបាលនៅតាមផ្ទះវិញសម្រាប់អ្នកជំងឺស្រាល ហើយសម្រាប់អ្នកជំងឺកូវីដ-១៩ដែលមានសភាពធ្ងន់គឺព្យាបាលនៅតាមមន្ទីពេទ្យ។	2021-04-06T15:38:00+07:00	dap-news.com	https://dap-news.com/national/2021/04/06/133089/
c4e3ad9a-a15f-4330-8e7d-2b16b120b354	ក្រសួង ឲ្យអភិបាលរាជធានី-ខេត្តទាំងអស់ ត្រៀមបម្រុងក្រុមគ្រូពេទ្យ ដើម្បីថែទាំ និងព្យាបាលអ្នកជំងឺកូវីដ១៩ នៅតាមផ្ទះ ក្នុងមូលដ្ឋាន	នាថ្ងៃទី៦ ខែមេសា ឆ្នាំ២០២១ ក្រសួងសុខាភិបាល បានប្រាប់ឲ្យអភិបាលរាជធានី-ខេត្តទាំងអស់ ឱ្យត្រៀមបម្រុងក្រុមគ្រូពេទ្យ ដើម្បីថែទាំ និងព្យាបាលអ្នកជំងឺកូវីដ១៩ នៅតាមផ្ទះ ក្នុងមូលដ្ឋាន សម្រាប់អ្នកជំងឺដែលគ្មានរោគសញ្ញា និងជំងឺកម្រិតស្រាលក្នុងការរាតត្បាតធ្ងន់ធ្ងរជាយថាហេតុ ដែលហួសពីចំណុះនៃមន្ទីរពេទ្យរដ្ឋ។ ការរៀបបម្រុងនេះ ត្រូវយកក្រុមគ្រូពេទ្យតាមមូលដ្ឋានរបស់សុខាភិបាលផ្ទាល់ខ្លួន ដោយរៀបចំជាក្រុមនិងដឹងនាំដោយប្រធានការិយាសុខាភិបាលស្រុកប្រតិបត្តិ។ សូមអានសេចក្ដីលម្អិតដូចខាងក្រោមនេះ៖	2021-04-06T15:31:01+07:00	kbnnews.com	https://kbn.news/archives/215696
f08f830b-9d34-48f7-8c55-b73922fc9435	បុរសជនជាតិខ្មែរ អាយុ៣៥ឆ្នាំម្នាក់ ស្លាប់ដោយសារជំងឺកូវីដ-១៩	ភ្នំពេញ ៖ បុរសជនជាតិខ្មែរ អាយុ៣៥ឆ្នាំម្នាក់ បានស្លាប់ដោយសារជំងឺកូវីដ-១៩។ យោងតាមសេចក្តីប្រកាសក្រសួងសុខាភិបាល ដែលសារព័ត៌មានយើងទទួលបាននៅរសៀលថ្ងៃទី៦ ខែមេសា ឆ្នាំ២០២១នេះ។ ក្រសួងសុខាភិបាល បានឱ្យដឹងថា តាមរបាយការណ៍ពីមន្ទីរពេទ្យមិត្តភាពខ្មែរ-សូវៀត បានឱ្យដឹងថា បុរសជនជាតិខ្មែរ អាយុ៣៥ឆ្នាំ ដែលរស់នៅភូមិឫស្សីចក ឃុំព្រៃស្នៀស ស្រុកមេសាង ខេត្តព្រៃវែង បានស្លាប់មុនពេលមកដល់មន្ទីរពេទ្យមិត្តភាពខ្មែរ-សូវៀត នាថ្ងៃទី៥ ខែមេសា ឆ្នាំ២០២១ វេលាម៉ោង១០៖២០នាទីព្រឹក។ ប្រភពដដែលបន្តថា អ្នកជំងឺចូលមកដល់មន្ទីរពេទ្យមិត្តភាពខ្មែរ-សូវៀត នាថ្ងៃទី០៥ ខែមេសា ឆ្នាំ២០២១ វេលាម៉ោង១០៖២០នាទីព្រឹក ក្នុងស្ថានភាពសន្លប់ បាត់បង់ស្មារតី និងគ្មានសញ្ញាជីវិត ប៉ុន្តែក្រុមគ្រូពេទ្យបានព្យាយាមជួយសង្គ្រោះតាមលក្ខណៈបច្ចេកទេស ដោយធ្វើចលនាបេះដូងអស់រយៈពេល២០នាទី ប៉ុន្តែនៅតែមិនអាចជួយសង្គ្រោះអ្នកជំងឺឱ្យរួចផុតពីសេចក្តីស្លាប់បាន ដោយមានការសង្ស័យក្រុមគ្រូពេទ្យបានយកសំណាករបស់សពដើម្បីធ្វើការវិភាគរកវីរុសកូវីដ-១៩ ជាលទ្ធផលបានបញ្ជាក់ថាសពមាន វិជ្ជមានវីរុសកូវីដ-១៩។ ការសន្និដ្ឋានរបស់ក្រុមគ្រូពេទ្យ៖ បុរសជនជាតិខ្មែរ អាយុ៣៥ឆ្នាំ ខាងលើនេះបាន បាត់បង់ជីវិតមុនពេលចូលមក ដល់មន្ទីរពេទ្យដោយសារជំងឺកូវីដ-១៩(Mourant entrant avec COVID-19) ៕ រក្សាសិទ្ធិដោយ៖បញ្ញាស័ក្តិ	2021-04-06T15:25:10+07:00	cen.com.kh	https://cen.com.kh/archives/318463.html
264667b6-2d22-4158-b288-85e5a290e8f9	វីវរហើយ !អ្នកសង្ស័យករណីជំងឺកូវីដ ចុះឈ្មោះហើយ តែមិនព្រមមកឲ្យគ្រូពេទ្យយកសំណាក	ពលរដ្ឋមួយចំនួនដែលកំពុងរស់នៅក្នុងតំបន់ប្រឈមនឹងឆ្លងជំងឺកូវីដ ក្នុងខេត្តព្រះសីហនុ ចុះឈ្មោះរួចរាល់ហើយ តែមិនមកឲ្យក្រុមគ្រូពេទ្យយកសំណាកធ្វើតេស្តរកជំងឺកូវីដសោះ មិនដឹងជាពលរដ្ឋទាំងនោះគិតយ៉ាងណា។ យោងតាមគណនីហ្វេសប៊ុកផេកលោកគួច ចំរើន បានបង្ហោះថា « “អ្នកហ៊ានស្បែកដាច អ្នកខ្លាចស្បែកជា” (ពិតណាស់សម័យកូវីត) សូមបងប្អូននៅទំនប់រលក ចូលរូមអនុវត្តិន៍ឲ្យបានត្រឹមត្រូវតាមការណែនាំតាមកម្មវិធីដែលក្រុមការងារបានរៀបចំ។ តាមព័ត៌មានថា មានខ្លះចុះឈ្មោះហើយ មិនមកយកសំណាក បើបណ្តោយខ្លួន មិនព្រមមកពិនិត្យឲ្យបានច្បាស់លាស់ពីដើមទីទេ ប្រសិនមានកូវីដចូលវាយលុកដល់សួត គឺលំបាកព្យាបាល ហើយអាចបណ្តាលឲ្យមានគ្រោះថ្នាក់ដល់ជីវិត និងអាចចម្លងបន្តដល់ក្រុមគ្រួសារ និងអ្នកជិតខាងថែមទៀត។ ជម្រើសល្អបំផុតគឺត្រូវតែមកយកសំណាកឲ្យបានគ្រប់គ្នា និងធ្វើចត្តាឡីស័កឲ្យបានត្រឹមត្រូវ ទើបគេចផុតពីគ្រោះថ្នាក់ និងឆាប់បានបើកតំបន់ឡើងវិញផង»៕	2021-04-06T15:06:36+07:00	kbnnews.com	https://kbn.news/archives/215693
308cfe9a-a25b-4694-b009-093e5cf78ccc	ក្រសួងសុខាភិបាល!! ដើម្បីកុំឲ្យរីករាលដាលនៃជំងឺកូវីដ១៩ សូមម្ចាស់គ្លីនិកទាំងអស់អនុវត្តនូវវិធានការទប់ស្កាត់មួយចំនួននេះ	ក្រសួងសុខាភិបាល កាលពីថ្ងៃទី ០៥ ខែមេសា ម្សិលមិញនេះ បានចេញសេចក្ដីក្រើនរំឮកចុងក្រោយទៅដល់ម្ចាស់សេវាកម្មព្យាបាលឯកជនទាំងអស់ ឲ្យអនុវត្តវិធានការទប់ស្កាត់ការឆ្លងរាលដាលនៃជំងឺកូវីដ១៩ ។ នៅក្នុងសេចក្ដីក្រើនរំឮកនេះដែរ ក្រសួងសុខាភិបាល បានដាក់វិធានការ ៧ចំណុចធំៗ ដើម្បីឲ្យម្ចាស់អាជីវកម្មសេវាកម្មព្យាបាលឯកជនទាំងអស់ អនុវត្ត ហើយប្រសិនបើមានករណី ម្ចាស់អាជីវកម្មសេវាកម្មព្យាបាលឯកជនណាមួយ មិនគោរពតាម ក្រសួងសុខាភិបាល នឹងមានវិធានការយ៉ាងម៉ឺងម៉ាត់បំផុតចំពោះម្ចាស់អាជីវកម្មសេវាកម្មព្យាបាលឯកជននោះ ដូចជាការព្យួរ ឬដកអជ្ញាប័ណ្ណ ឬលិខិអនុញ្ញាតប្រកបអាជីវកម្ម, ការបិទអាជីវកម្ម, ពិន័យអន្តរការណ៍, ពិន័យជាប្រាក់, ទោសជាប់ពន្ធនាគារ ។ ដើម្បីទទួលបានព័ត៌មានជាច្រើនទៀតសូមចូលទៅកាន់ Channel Telegram Komsan News សូមអានសេចក្ដីលម្អិតខាងក្រោម៖ ប្រភព៖	2021-04-06T13:42:31+07:00	kbnnews.com	https://kbn.news/archives/215658
eb5094fc-ec42-4045-95d5-d5cd14e748fe	គន្លឹះគួរយល់ដឹងនៅពេលអ្នកចាក់វ៉ាក់សាំងគ្រប់ដូស (CDC)	វ៉ាក់សាំងការពារកូវីដ-១៩មានប្រសិទ្ធភាពក្នុងការការពារអ្នកពីជំងឺ។ តាមអ្វីដែលសិក្សាស្រាវជ្រាវអំពីវ៉ាក់សាំងកូវីដ-១៩ អ្នកដែលបានចាក់វ៉ាក់សាំងគ្រប់ដូសហើយអាចធ្វើអ្វីមួយចំនួនដែលពួកគាត់បានឈប់ធ្វើដោយសារការផ្ទុះជំងឺដ៏កាចសាហាវនេះ។ អ្វីដែលបានសិក្សាស្វែងយល់ថាតើវ៉ាក់សាំងមានឥទ្ធិពលក្នុងទប់ស្កាត់ដល់ការរីករាលដាលកូវីដ-១៩កម្រិតណា។ បន្ទាប់ពីអ្នកចាក់វ៉ាក់សាំងពេញលេញហើយ អ្នកគួរបន្តប្រុងប្រយ័ត្នដូចជា ពាក់ម៉ាស់ រក្សាគម្លាតសង្គម លាងដៃឲ្យបានញឹកញាប់ ជៀសវាងទៅកន្លែងមានមនុស្សច្រើន និងទីកន្លែងដែលមានខ្យល់ចេញចូលមិនគ្រប់គ្រាន់។ តាមអនុសាសន៍មួយចំនួនរបស់ មជ្ឈមណ្ឌលគ្រប់គ្រង និងទប់ស្កាត់ជំងឺឆ្លង (CDC) អាចជួយអ្នកឲ្យសម្រេចចិត្តពីសកម្មភាពប្រចាំថ្ងៃ បន្ទាប់ពីអ្នកចាក់វ៉ាក់សាំងពេញលេញរួចរាល់។ អនុសាសន៍ទាំងនេះមិនបំរ៉ុងទុកសម្រាប់ការកំណត់ការថែទាំសុខភាពទេ។ ប្រសិនបើអ្នកបានចាក់វ៉ាក់សាំងពេញលេញៈ ឥឡូវនេះ ប្រសិនបើអ្នកចាក់វ៉ាក់សាំងពេញលេញ: ប្រែសម្រួល៖ វីរបុត្រ ប្រភព៖	2021-04-06T13:21:00+07:00	kampucheathmey.com	https://www.kampucheathmey.com/global-news/96554
2d920113-f8e0-43f2-b6ea-f884ba2e58f2	សម្ដេចនាយករដ្ឋមន្រ្ដី ណែនាំឲ្យរៀបចំការព្យាបាលអ្នកជំងឺកូវីដស្រាល នៅតាមផ្ទះ	រាជធានីភ្នំពេញ៖ សម្តេចតេជោ ហ៊ុន សែន នាយករដ្ឋមន្ត្រីកម្ពុជា បានណែនាំដល់ក្រសួងសុខាភិបាល និងសមត្ថកិច្ចពាក់ព័ន្ធ ត្រូវគិតគូរ និងរៀបចំទុកជាមុន អំពីលទ្ធភាពផ្តល់ការព្យាបាល នៅតាមផ្ទះ សម្រាប់អ្នកជំងឺកូវីដ១៩ស្រាល។ សម្ដេចតេជោ ហ៊ុន សែន បានផ្ដល់អនុសាសន៍ តាមសារជាសំឡេង ហើយត្រូវបានចែកចាយលើបណ្តាញសង្គម នៅព្រឹក ថ្ងៃទី៦ ខែមេសា ថា សម្តេចបានណែនាំដល់ក្រសួងសុខាភិបាល និងអាជ្ញាធរពាក់ព័ន្ធ ត្រូវគិតគូរ និងរៀបចំផែនការទុកជាមុន ក្នុងករណីមានអ្នកជំងឺកូវីដកើនឡើងកាន់តែច្រើន ហើយមិនអាចមានទីតាំងសម្រាប់ព្យាបាលបាន។ សម្តេចនាយករដ្ឋមន្ត្រី បានបញ្ជាក់ថា៖ «ឥឡូវនេះយើងត្រូវព្យាករសភាពការណ៍ជាមុន អំពីសមត្ថភាពទ្រទ្រង់បាន នៃមន្ទីរពេទ្យរបស់យើង។ បើសិនជំងឺមិនថមថយទេនោះ គឺមន្ទីរពេទ្យរបស់យើង នឹងពេញហៀរជោរជន់ទៅដោយអ្នកជំងឺទាំងស្រាល និងធ្ងន់។ ដូច្នេះយើងត្រូវតែរៀបចំទុកជាមុន ដោយយកវិធីសាស្ត្រ តាមបណ្តាប្រទេស ដែលមានអ្នកជំងឺច្រើន រាប់ទាំងនៅសហរដ្ឋអាមេរិក បារាំង អឺរ៉ុប និងបណ្ដាប្រទេសមួយចំនួនទៀត ដែលមានអ្នកជំងឺលើសពីចំនួនមន្ទីរពេទ្យដែលអាចទទួលបាន»។ សម្តេចនាយករដ្ឋមន្រ្ដី បានបន្ថែមថា «ខ្ញុំស្នើឱ្យក្រុមការងាររបស់យើង រៀបចំនូវក្រមប្រតិបត្តិព្យាបាល នៅតាមផ្ទះឱ្យហើយជាស្រេច ហើយដល់ពេលណាមួយ យើងត្រូវពិនិត្យ អំពីលទ្ធភាព ក្នុងការទទួលយកមកព្យាបាល នៅមន្ទីរពេទ្យ និងទុកសម្រាប់ព្យាបាល នៅតាមផ្ទះ។ យើងមិនអាចទទួលអស់ទេ ក្នុងករណីមានការកើនឡើងថែមទៀត អ្នកជាតិច អ្នកឈឺចូលច្រើន។ ទោះបីយើងរៀបចំមន្ទីរពេទ្យប៉ុន្មានទៀត ក៏មិនគ្រប់ដែរ អ៊ីចឹងវិធីដោះស្រាយមានតែទុកអ្នកមានវិជ្ជមានកូវីដ១៩ ធ្ងន់ ព្យាបាល នៅក្នុងមន្ទីរពេទ្យ។ ប៉ុន្តែអ្នកកើតកូវីដកម្រិតស្រាលទុកព្យាបាលនៅតាមផ្ទះទៅវិញ ហើយត្រូវមានការវិនិច្ឆ័យឱ្យបានច្បាស់»។ សម្តេចនាយករដ្ឋមន្រ្ដី បានបន្ដថា សម្រាប់អ្នកព្យាបាលនៅតាមផ្ទះ ត្រូវតែមានស្ថានភាពជំងឺស្រាល និងមានផ្ទះសមរម្យ ដែលអាចព្យាបាលបាន។ មួយវិញទៀត បើផ្ទះរបស់អ្នកជំងឺមានទំហំតូច អាចឆ្លងរាលដាលទៅដល់ក្រុមគ្រួសារ ក៏ត្រូវយកទៅមន្ទីរពេទ្យដែរ។ សម្តេចបានប៉ាន់ប្រមាណថា យ៉ាងហោចណាស់ អាចមានអ្នកជំងឺ៥០ភាគរយ មានស្ថានភាពស្រាល ហើយចង់ព្យាបាលនៅតាមផ្ទះ។ សម្ដេចតេជោ បានបន្ដថា ទន្ទឹមនឹងការគិតគូរ អំពីលទ្ធភាពឱ្យអ្នកជំងឺកូវីដ១៩ ព្យាបាលតាមផ្ទះ សម្តេចក៏បានណែនាំឱ្យគិតគូរ អំពីការគ្រប់គ្រងអ្នកជំងឺ ការទៅព្យាបាលរបស់គ្រូពេទ្យ ព្រមទាំងការឧបត្ថម្ភជាថវិកា និងចំណីអាហារផ្សេងផងដែរ។ ដោយឡែកសម្រាប់គ្រូពេទ្យព្យាបាលអ្នកជំងឺស្រាលនោះ ក៏ត្រូវបណ្ដុះបណ្ដាល និងយកអ្នកស្ម័គ្រ នៅតាមស្រុក ខណ្ឌ ហើយមិនអាចយកក្រុមគ្រូពេទ្យចេញពីមន្ទីរពេទ្យធំៗទៅទេ ព្រោះអ្នកជំងឺធ្ងន់ គឺត្រូវតែយកមកមន្ទីរពេទ្យធំ។ គិតត្រឹម ថ្ងៃទី៥ ខែមេសា ឆ្នាំ២០២១ កម្ពុជាមានអ្នកជំងឺកូវីដ១៩ សរុប ២ ៧៥២នាក់ ក្នុងនោះករណីសហគមន៍ ២០ កុម្ភៈ មានចំនួន ២ ២២២នាក់។ អ្នកជាសះស្បើយចំនួន ១ ៧៤៧នាក់, អ្នកកំពុងសម្រាកព្យាបាលចំនួន ៩៧៩នាក់។ អ្នកស្លាប់ចំនួន ២១នាក់ និងស្លាប់ដោយជំងឺផ្សេង ពេលកំពុងព្យាបាលកូវីដ១៩ចំនួន ៥នាក់៕	2021-04-06T10:56:03+07:00	kbnnews.com	https://kbn.news/archives/215643

Subsets and Splits

No community queries yet

The top public SQL queries from the community will appear here once available.